CELEX: 32019R0576
Language: mt
Date: 2019-04-10 00:00:00
Title: Regolament ta' Implimentazzjoni tal-Kummissjoni (UE) 2019/576 tal-10 ta' April 2019 li jimponi dazju anti-dumping provviżorju fuq l-importazzjonijiet ta' taħlitiet ta' urea u nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka

11.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 100/7
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/576
         tal-10 ta' April 2019
         li jimponi dazju anti-dumping provviżorju fuq l-importazzjonijiet ta' taħlitiet ta' urea u nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) u b'mod partikolari l-Artikolu 7 tiegħu,
         Wara li kkonsultat lill-Istati Membri,
         Billi:
         1.   PROĊEDURA
         
         1.1.   Bidu
         
         
                     (1)
                  
                  
                     Fit-13 ta' Awwissu 2018, il-Kummissjoni Ewropea bdiet investigazzjoni anti-dumping fir-rigward tal-importazzjonijiet fl-Unjoni ta' taħlitiet ta' urea u nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka (“il-pajjiżi kkonċernati”) fuq il-bażi tal-Artikolu 5 tar-Regolament (UE) 2016/1036 tal-Parlament Ewropew u tal-Kunsill (“ir-Regolament bażiku”). In-Notifika ta' Bidu (Notice of Initiation,“NoI”) ġiet ippubblikata f'Il-Ġurnal Uffiċjali tal-Unjoni Ewropea (2).
                  
               
                     (2)
                  
                  
                     Il-Kummissjoni bdiet l-investigazzjoni wara lment ippreżentat fid-29 ta' Ġunju 2018 minn Fertilizers Europe (“l-ilmentatur”) f'isem il-produtturi li jirrappreżentaw aktar minn 50 % tal-produzzjoni totali tal-Unjoni ta' taħlitiet ta' urea u nitrat tal-ammonju (“UAN”). L-ilment kien fih evidenza ta' dumping u ta' dannu materjali riżultanti li kien biżżejjed biex jiġġustifika l-bidu tal-investigazzjoni.
                  
               1.2.   Reġistrazzjoni
         
         
                     (3)
                  
                  
                     Il-Kummissjoni għamlet l-importazzjonijiet tal-prodott ikkonċernat soġġetti għar-reġistrazzjoni skont l-Artikolu 14(5a) tar-Regolament bażiku bir-Regolament ta' Implimentazzjoni tal-Kummissjoni (UE) 2019/455 tal-20 ta' Marzu 2019 (3) (“ir-Regolament dwar ir-reġistrazzjoni”)
                  
               1.3.   Partijiet interessati
         
         
                     (4)
                  
                  
                     Fin-notifika ta' Bidu, il-Kummissjoni stiednet lill-partijiet interessati jikkuntattjawha sabiex jipparteċipaw fl-investigazzjoni. Barra minn hekk, il-Kummissjoni informat speċifikament lill-ilmentatur, lill-produtturi magħrufa tal-Unjoni, lill-produtturi esportaturi magħrufa u lill-awtoritajiet tal-Federazzjoni Russa (“Russja”), ta' Trinidad u Tobago (“TT”), u tal-Istati Uniti tal-Amerka (“Stati Uniti”), lill-importaturi u l-assoċjazzjonijiet magħrufa li jirrappreżentaw l-interessi tal-utenti u lil assoċjazzjonijiet oħra magħrufa li huma kkonċernati dwar il-bidu tal-investigazzjoni u stednithom jipparteċipaw.
                  
               
                     (5)
                  
                  
                     Il-partijiet interessati kellhom opportunità jikkummentaw dwar il-bidu tal-investigazzjonijiet u jitolbu seduta ta' smigħ mal-Kummissjoni u / jew mal-Uffiċjal tas-Seduta fil-proċedimenti kummerċjali.
                  
               
                     (6)
                  
                  
                     Il-produtturi esportaturi li kkooperaw fir-Russja u fl-Istati Uniti sostnew li l-ilmentaturi ma kellhom ebda dritt u li ma kienx hemm evidenza biżżejjed ta' dumping u ta' dannu biex titnieda l-investigazzjoni.
                  
               
                     (7)
                  
                  
                     Il-Kummissjoni ma laqgħetx dawn iż-żewġ pretensjonijiet. Il-Kummissjoni kkontroverifikat u kkonfermat il-konklużjonijiet fin-Nota tal-fajl dwar il-pożizzjoni disponibbli għall-ispezzjoni mill-partijiet interessati li l-ilment sar abbażi tal-produtturi li jirrappreżentaw aktar minn 50 % tal-produzzjoni totali tal-Unjoni ta' UAN. Barra minn hekk, il-Kummissjoni wettqet eżami tal-ilment skont l-Artikolu 5 tar-Regolament bażiku, u waslet għall-konklużjoni li r-rekwiżiti għall-bidu ta' investigazzjoni ġew issodisfati, jiġifieri li l-adegwatezza u l-preċiżjoni tal-evidenza ppreżentata mill-ilmentatur kienu suffiċjenti. Skont l-Artikolu 5(2) tar-Regolament bażiku, ilment għandu jinkludi tali informazzjoni disponibbli b'mod raġonevoli għall-ilmentatur dwar il-fatturi indikati fih. Fuq il-bażi tal-evidenza pprovduta, kif ikkonfermat mill-valutazzjoni proprja tal-Kummissjoni, dan ir-rekwiżit kien issodisfat.
                  
               1.4.   Kampjunar
         
         
                     (8)
                  
                  
                     Fin-Notifika ta' Bidu tagħha, il-Kummissjoni ddikjarat li tista' tieħu kampjun tal-partijiet interessati skont l-Artikolu 17 tar-Regolament bażiku.
                  
               1.4.1.   Kampjunar tal-produtturi tal-Unjoni
         
         
                     (9)
                  
                  
                     Fin-Notifika ta' Bidu, il-Kummissjoni sostniet li kienet iddeċidiet li tillimita għal għadd raġonevoli l-produtturi tal-Unjoni li kienu se jiġu investigati billi tapplika l-kampjunar u li kienet għażlet provviżorjament kampjun ta' produtturi tal-Unjoni. Il-Kummissjoni għażlet il-kampjun provviżorju fuq il-bażi tal-produzzjoni u l-volum tal-bejgħ tal-Unjoni rrapportati, mill-produtturi tal-Unjoni, fil-kuntest tal-analiżi tal-valutazzjoni ta' rappreżentattività ta' qabel il-bidu. Il-kampjun provviżorju stabbilit b'dan il-mod kien jikkonsisti minn tliet produtturi tal-Unjoni li kienu responsabbli għal madwar 70 % tal-produzzjoni u l-bejgħ tal-Unjoni skont l-informazzjoni disponibbli. Id-dettalji ta' dan il-kampjun provviżorju kienu disponibbli fil-fajl għall-ispezzjoni mill-partijiet interessati u l-Kummissjoni stiednet lill-partijiet interessati sabiex jikkummentaw.
                  
               
                     (10)
                  
                  
                     Ftit wara l-bidu, wieħed mill-produtturi inklużi b'mod provviżorju fil-kampjun, Yara Sluiskil B.V., informa lill-Kummissjoni li ma riedx jikkoopera. Barra minn hekk, żewġ produtturi tal-Unjoni bagħtu tweġibiet bħala reazzjoni għall-valutazzjoni ta' rappreżentattività ta' qabel il-bidu wara l-pubblikazzjoni tan-Notifika ta' Bidu. Il-Kummissjoni kkunsidrat id-data tal-produtturi tal-Unjoni dwar il-produzzjoni u l-bejgħ sabiex tistabbilixxi l-kampjun finali.
                  
               
                     (11)
                  
                  
                     Bosta partijiet interessati ppreżentaw aktar kummenti fir-rigward tal-kampjun provviżorju. Il-Kummissjoni kkunsidrat il-kummenti u spjegat fin-nota miżjuda mal-fajl miftuħ fit-5 ta' Settembru 2018 għalfejn dawk il-kummenti ma kellhomx impatt fuq l-għażla tal-kampjun finali.
                  
               
                     (12)
                  
                  
                     L-approċċ tal-Kummissjoni li tapplika l-kampjunar, skont l-Artikolu 17 tar-Regolament anti-dumping bażiku, fuq il-bażi tal-volum tal-produzzjoni u l-bejgħ tal-prodott simili fl-Unjoni matul il-perjodu ta' investigazzjoni, għaldaqstant inżamm.
                  
               
                     (13)
                  
                  
                     Billi Yara Sluiskil B.V. ma xtaqx jikkoopera, il-Kummissjoni ddeċidiet li tissostitwih b'OCI Nitrogen. Il-kampjun finali ta' produtturi tal-Unjoni, magħmul minn AB Achema, Grupa Azoty Zaklady Azotowe Pulawy S.A. u OCI Nitrogen B.V., kien responsabbli għal aktar minn 50 % tal-produzzjoni u l-volumi tal-bejgħ totali tal-Unjoni tal-prodott simili. Il-kampjun huwa rappreżentattiv tal-industrija tal-Unjoni.
                  
               1.4.2.   Kampjunar tal-importaturi
         
         
                     (14)
                  
                  
                     Sabiex tiddeċiedi jekk it-teħid ta' kampjuni kienx meħtieġ u, jekk iva, sabiex tagħżel kampjun, il-Kummissjoni talbet lill-importaturi mhux relatati biex jipprovdu l-informazzjoni speċifikata fin-Notifika ta' Bidu.
                  
               
                     (15)
                  
                  
                     Diversi importaturi mhux relatati ppreżentaw ruħhom bħala partijiet interessati, għalkemm tlieta biss ipprovdew l-informazzjoni mitluba u qablu li jiġu inklużi fil-kampjun. Minħabba l-għadd żgħir ta' tweġibiet li waslu, il-Kummissjoni ddeċidiet li l-kampjunar ma kienx meħtieġ. It-tliet importaturi kollha kienu mistiedna jwieġbu kwestjonarju.
                  
               1.4.3.   Kampjunar ta' produtturi esportaturi fir-Russja, fi TT u fl-Istati Uniti
         
         
                     (16)
                  
                  
                     Biex tiddeċiedi jekk kienx meħtieġ kampjunar u, jekk iva, biex tagħżel kampjun, il-Kummissjoni talbet lill-produtturi esportaturi magħrufin kollha fir-Russja, fi TT u fl-Istati Uniti sabiex jipprovdu l-informazzjoni speċifikata fin-Notifika ta' Bidu. Barra minn hekk, il-Kummissjoni talbet lill-Missjoni tal-Federazzjoni Russa għall-Unjoni Ewropea, lill-Missjoni ta' Trinidad u Tobago għall-Unjoni Ewropea, u lill-Missjoni tal-Istati Uniti tal-Amerka għall-Unjoni Ewropea biex jidentifikaw u / jew jikkuntattjaw produtturi esportaturi oħra, jekk ikun hemm, li jistgħu jkunu interessati li jipparteċipaw fl-investigazzjoni.
                  
               
                     (17)
                  
                  
                     Żewġ produtturi esportaturi fir-Russja, produttur esportatur wieħed fi TT, u produttur esportatur wieħed fl-Istati Uniti pprovdew l-informazzjoni mitluba u qablu li jkunu inklużi fil-kampjun.
                  
               
                     (18)
                  
                  
                     Fid-dawl tal-għadd baxx ta' reazzjonijiet mingħand il-produtturi esporataturi, il-Kummissjoni ddeċidiet li l-kampjunar ma kienx neċessarju.
                  
               
                     (19)
                  
                  
                     Il-produtturi esportaturi kollha magħrufa kkonċernati, u l-awtoritajiet tal-pajjiżi kkonċernati ġew ikkonsultati dwar l-għażla tal-kumpaniji li għandhom jiġu investigati, permezz ta' nota bid-data tal-21 ta' Awwissu 2018. Ma wasal l-ebda kumment.
                  
               1.5.   It-tweġibiet għall-kwestjonarju
         
         
                     (20)
                  
                  
                     Il-Kummissjoni bagħtet kwestjonarji lit-tliet produtturi tal-Unjoni fil-kampjun, lill-ilmentatur, lit-tliet importaturi mhux relatati li kienu ppreżentaw ruħhom, lill-erba' produtturi esportaturi fil-pajjiżi kkonċernati u lill-assoċjazzjonijiet tal-utenti u l-operaturi ekonomiċi kollha li ppreżentaw ruħhom u talbu kwestjonarju.
                  
               
                     (21)
                  
                  
                     Fl-ilment, l-ilmentatur ipprovda evidenza suffiċjenti ta' distorsjonijiet fil-materja prima fir-Russja fir-rigward tal-prodott ikkonċernat. Għalhekk, kif tħabbar fin-Notifika ta' Bidu, l-investigazzjoni tkopri dawn id-distorsjonijiet fil-materja prima biex tiddetermina jekk għandhomx jiġu applikati d-dispożizzjonijiet tal-Artikolu 7(2a) u 7(2b) tar-Regolament bażiku fir-rigward tar-Russja. Għal din ir-raġuni, il-Kummissjoni bagħtet kwestjonarju addizzjonali lill-Gvern tar-Russja (Government of Russia,“GOR”).
                  
               
                     (22)
                  
                  
                     Waslu tweġibiet għall-kwestjonarju mingħand it-tliet produtturi tal-Unjoni fil-kampjun, mingħand Fertilizers Europe, mingħand tliet importaturi mhux relatati, mingħand l-erba' produtturi esportaturi fil-pajjiżi kkonċernati u mingħand sbatax-il operatur ekonomiku differenti, inklużi xi wħud li jirrappreżentaw l-interessi tal-utenti.
                  
               
                     (23)
                  
                  
                     Waslet ukoll tweġiba għall-kwestjonarju mingħand il-GOR. Madankollu, din it-tweġiba kienet defiċjenti ħafna u kienet nieqsa mill-informazzjoni bażika meħtieġa mill-Kummissjoni biex teżamina l-allegazzjoni ta' distorsjonijiet fil-materja prima fir-Russja u biex tivvaluta jekk dazju aktar baxx mill-marġni tad-dumping ikunx suffiċjenti biex jitneħħa d-dannu. Il-GOR ma weġibx għat-talba tal-Kummissjoni fir-rigward ta' verifika fil-post, tad-data pprovduta fit-tweġiba għall-kwestjonarju.
                  
               
                     (24)
                  
                  
                     Il-Kummissjoni infurmat lill-GOR b'żewġ noti tat-22 ta' Ottubru u tad-19 ta' Diċembru 2018 dwar id-defiċjenzi tat-tweġiba għall-kwestjonarju u n-nuqqas ta' tweġiba għat-talba tal-Kummissjoni sabiex tivverifika d-data pprovduta. Il-Kummissjoni indikat li billi ma tipprovdix l-informazzjoni neċessarja, kienet se tagħmel is-sejbiet tagħha fir-rigward tal-eżistenza ta' distorsjonijiet fil-materja prima fir-Russja fuq il-bażi tal-fatti disponibbli. Il-GOR naqas milli jipprovdi l-informazzjoni meħtieġa bħala reazzjoni għal dawk in-noti.
                  
               1.6.   Iż-żjarat ta' verifika
         
         
                     (25)
                  
                  
                     Il-Kummissjoni fittxet u vverifikat l-informazzjoni kollha meqjusa neċessarja għal determinazzjoni provviżorja ta' dumping, distorsjonijiet fil-materja prima fir-rigward tal-prodott ikkonċernat fir-Russja, id-dannu li jirriżulta u l-interess tal-Unjoni. Iż-żjarat ta' verifika skont l-Artikolu 16 tar-Regolament bażiku twettqu fl-uffiċċji tal-kumpaniji li ġejjin:
                     
                                 (a)
                              
                              
                                 Il-produtturi tal-Unjoni u l-assoċjazzjonijiet tagħhom
                                 
                                             —
                                          
                                          
                                             AB Achema, Jonava, il-Litwanja
                                          
                                       
                                             —
                                          
                                          
                                             Grupa Azoty Zaklady Azotowe Pulawy S. A., Pulawy, il-Polonja
                                          
                                       
                                             —
                                          
                                          
                                             OCI Nitrogen BV, Geleen, in-Netherlands
                                          
                                       
                                             —
                                          
                                          
                                             Fertilizers Europe, Brussell, il-Belġju
                                          
                                       
                           
                                 (b)
                              
                              
                                 Importaturi mhux relatati
                                 
                                             —
                                          
                                          
                                             UnionInvivo, Pariġi, Franza
                                          
                                       
                                             —
                                          
                                          
                                             Interore, Wavre, il-Belġju
                                          
                                       
                           
                                 (c)
                              
                              
                                 Produtturi esportaturi:
                                 
                                              
                                          
                                          
                                             Produtturi esportaturi fir-Russja:
                                             
                                                          
                                                      
                                                      
                                                         Acron Group:
                                                         
                                                                     —
                                                                  
                                                                  
                                                                     PJSC Acron (“Acron”), Veliky Novgorod, ir-Russja (produttur)
                                                                  
                                                               
                                                                     —
                                                                  
                                                                  
                                                                     Agronova Belgorod (“Agronova”), Moska, ir-Russja (kummerċjant domestiku)
                                                                  
                                                               
                                                   
                                                          
                                                      
                                                      
                                                         EuroChem Group:
                                                         
                                                                     —
                                                                  
                                                                  
                                                                     Novomoskovsky Azot, JSC, Novomoskovsk, ir-Russja (produttur)
                                                                  
                                                               
                                                                     —
                                                                  
                                                                  
                                                                     Nevinnomyssky Azot, JSC, Nevinnomyssk, ir-Russja (produttur)
                                                                  
                                                               
                                                                     —
                                                                  
                                                                  
                                                                     EuroChem Trading Russia, Moska, ir-Russja (kummerċjant domestiku)
                                                                  
                                                               
                                                   
                                       
                                              
                                          
                                          
                                             Produttur esportatur f'TT:
                                             
                                                         —
                                                      
                                                      
                                                         Methanol Holdings (Trinidad) Limited (“MTHL”), Point Lisas, TT
                                                      
                                                   
                                       
                                              
                                          
                                          
                                             Produttur esportatur fl-Istati Uniti:
                                             
                                                         —
                                                      
                                                      
                                                         CF Industries Holdings, Inc. (“CFI”), Deerfield, Illinois, l-Istati Uniti
                                                      
                                                   
                                       
                           
                                 (d)
                              
                              
                                 Importaturi relatati:
                                 
                                             —
                                          
                                          
                                             Acron France SAS (“Acron SAS”), Pariġi, Franza (importatur relatat ma' Acron Group)
                                          
                                       
                                             —
                                          
                                          
                                             EuroChem Agro GmbH, Mannheim, il-Ġermanja (importatur relatat ma' EuroChem Group)
                                          
                                       
                                             —
                                          
                                          
                                             EuroChem Agro France SAS, Pariġi, Franza (importatur relatat ma' EuroChem Group)
                                          
                                       
                                             —
                                          
                                          
                                             Helm AG (“HAG”), Hamburg, il-Ġermanja (importatur relatat ma' MHTL)
                                          
                                       
                                             —
                                          
                                          
                                             Helm Engrais France (“HEF”), Pariġi, Franza (importatur relatat ma' MHTL)
                                          
                                       
                           
                                 (e)
                              
                              
                                 Esportaturi relatati:
                                 
                                             —
                                          
                                          
                                             Acron Switzerland AG (“Acron AG”), Baar, l-Iżvizzera (esportatur relatat ma' Acron Group)
                                          
                                       
                                             —
                                          
                                          
                                             EuroChem Trading GmbH, Zug, l-Iżvizzera (esportatur relatat ma' EuroChem Group).
                                          
                                       
                           
               1.7.   Il-perjodu ta' investigazzjoni u l-perjodu kkunsidrat
         
         
                     (26)
                  
                  
                     L-investigazzjoni tad-dumping u d-dannu kopriet il-perjodu mill-1 ta' Lulju 2017 sat-30 ta' Ġunju 2018 (“il-perjodu ta' investigazzjoni” jew il-“PI”). L-eżami tat-tendenzi rilevanti għall-evalwazzjoni tad-dannu kopra l-perjodu ta' bejn l-1 ta' Jannar 2015 u t-tmiem tal-perjodu ta' investigazzjoni (“il-perjodu kkunsidrat”).
                  
               2.   PRODOTT IKKONĊERNAT U PRODOTT SIMILI
         
         2.1.   Il-prodott ikkonċernat
         
         
                     (27)
                  
                  
                     Il-prodott ikkonċernat huwa taħlitiet ta' urea u ta' nitrat tal-ammonju f'soluzzjoni milwiema jew ammonijakali li joriġinaw fir-Russja, fi Trinidad u Tobago, u fl-Istati Uniti tal-Amerka, li attwalment jaqgħu taħt il-kodiċi NM 3102 80 00 (“il-prodott ikkonċernat” jew “UAN”).
                  
               
                     (28)
                  
                  
                     L-UAN huwa fertilizzant tan-nitroġenu likwidu.
                  
               
                     (29)
                  
                  
                     Il-kontenut tan-nitroġenu huwa l-aktar karatteristika sinifikanti tal-prodott ikkonċernat. Dan jista' jvarja bejn 28 % u 32 % ta' UAN. Varjazzjoni bħal din ġeneralment tinkiseb billi jiġi miżjud aktar jew anqas ilma mas-soluzzjoni. Il-biċċa l-kbira tas-soluzzjonijiet importati għandhom tendenza li jkollhom kontenut ta' nitroġenu ta' 32 %. L-UAN b'kontenut ta' nitroġenu ta' 32 % huwa aktar ikkonċentrat mill-UAN b' 30 % jew anqas, u għalhekk irħas għat-tbaħħir. Madankollu, ikun xi jkun il-kontenut tan-nitroġenu tagħhom, is-soluzzjonijiet kollha ta' urea u nitrat tal-ammonju huma kkunsidrati li għandhom l-istess karatteristiċi fiżiċi u kimiċi bażiċi u għalhekk jikkostitwixxu prodott uniku.
                  
               2.2.   Prodott simili
         
         
                     (30)
                  
                  
                     L-UAN huwa prodott ta' komodità pur, u l-kwalità u l-karatteristiċi fiżiċi bażiċi tiegħu huma l-istess ikun xi jkun il-pajjiż tal-oriġini. Il-produtturi tal-Unjoni joffru l-UAN b'kontent ta' nitroġenu li jvarja minn 28 sa 32 %.
                  
               
                     (31)
                  
                  
                     L-investigazzjoni wriet li l-prodotti li ġejjin għandhom l-istess karatteristiċi fiżiċi u kimiċi bażiċi kif ukoll l-istess użi bażiċi:
                     
                                 —
                              
                              
                                 il-prodott ikkonċernat;
                              
                           
                                 —
                              
                              
                                 il-prodott immanifatturat u mibjugħ fis-suq domestiku tal-pajjiżi kkonċernati; kif ukoll
                              
                           
                                 —
                              
                              
                                 il-prodott manifatturat u mibjugħ fl-Unjoni mill-industrija tal-Unjoni.
                              
                           
               
                     (32)
                  
                  
                     F'dan l-istadju, il-Kummissjoni ddeċidiet li dawn il-prodotti huma għalhekk prodotti simili skont it-tifsira tal-Artikolu 1(4) tar-Regolament bażiku.
                  
               2.3.   Pretensjonijiet rigward il-kamp ta' applikazzjoni tal-prodott
         
         
                     (33)
                  
                  
                     Produttur wieħed tal-Unjoni ssottolinja li ż-żieda ta' sustanzi oħra (“addittivi”, b'mod partikolari s-sulfat tal-ammonju iżda potenzjalment ukoll sustanzi oħra) mal-UAN xorta kienet tfisser li t-taħlita li tirriżulta hija UAN u taqa' taħt il-kodiċi NM 3102 80 00. L-investigazzjoni wriet li hija prattika komuni li jiżdiedu addittivi fi kwantitajiet żgħar u li s-suq xorta jqis il-prodott li jirriżulta bħala UAN.
                  
               
                     (34)
                  
                  
                     Għalhekk, f'dan l-istadju, il-Kummissjoni ddeċidiet li tikkjarifika li l-kamp ta' applikazzjoni tal-prodott tal-investigazzjoni jinkludi taħlitiet ta' urea u nitrat tal-ammonju f'soluzzjoni milwiema jew ammonijakali, li jistgħu jkollhom l-addittivi, sakemm l-addittivi ma jkunux tat-tip li jwassal biex it-taħlita tiġi kklassifikata taħt kodiċi NM differenti.
                  
               3.   DUMPING
         
         3.1.   Ir-Russja
         
         3.1.1.   Produtturi esportaturi
         
         
                     (35)
                  
                  
                     Skont is-sejbiet tal-investigazzjoni, kien hemm tliet gruppi ta' kumpaniji fir-Russja li pproduċew l-UAN fil-PI: Acron Group, Eurochem Group u Kuibyshev Azot. Minn dawn, l-ewwel żewġ gruppi esportaw l-UAN lill-Unjoni matul il-perjodu ta' investigazzjoni. Iż-żewġ gruppi kkooperaw fl-investigazzjoni.
                  
               
                     (36)
                  
                  
                     Fil-każ ta' Acron Group, kien hemm produttur wieħed tal-UAN fil-grupp li kien jopera fir-Russja. Il-bejgħ domestiku tal-prodott simili fil-PI sar direttament lil klijenti mhux relatati u anki indirettament permezz ta' kummerċjant domestiku wieħed relatat. Il-bejgħ għall-esportazzjoni lejn l-Unjoni fil-PI sar direttament lil klijenti indipendenti jew indirettament permezz ta' esportatur relatat fl-Iżvizzera jew permezz ta' importatur relatat fi Franza.
                  
               
                     (37)
                  
                  
                     Fil-każ ta' Eurochem Group, kien hemm żewġ produtturi tal-UAN fil-grupp li kienu joperaw fir-Russja. Il-bejgħ domestiku tal-prodott simili fil-PI sar kollu permezz ta' wieħed miż-żewġ kummerċjanti domestiċi relatati. Il-bejgħ għall-esportazzjoni lejn l-UE fil-PI sar biss permezz ta' esportatur relatat fl-Iżvizzera u suċċessivament permezz ta' importatur relatat fil-Ġermanja. L-importatur relatat Ġermaniż imbagħad kien qiegħed ibigħ ulterjorment jew direttament lil klijenti mhux relatati jew permezz ta' wieħed minn tliet kummerċjanti relatati fil-Bulgarija, Franza u Spanja. Il-kumpanija tal-aħħar xorta kienet tagħmel xi parti mill-bejgħ tagħha permezz ta' kummerċjant relatat ieħor li wkoll kien jinsab fi Spanja.
                  
               3.1.2.   Il-valur normali
         
         
                     (38)
                  
                  
                     Biex tikkalkula l-valur normali, il-Kummissjoni l-ewwel eżaminat jekk il-volum totali tal-bejgħ domestiku ta' kull produttur esportatur li kkoopera kienx rappreżentattiv, skont l-Artikolu 2(2) tar-Regolament bażiku. L-investigazzjoni sabet li Acron kien qed jipproduċi, ibigħ fis-suq domestiku, u jesporta lejn l-Unjoni UAN b'kontenut ta' nitroġenu ta' 32 % biss fil-PI. Il-bejgħ domestiku jitqies rappreżentattiv jekk il-volum totali tal-bejgħ domestiku tal-prodott simili lil klijenti indipendenti fis-suq domestiku għal kull produttur esportatur jkun jirrappreżenta mill-inqas 5 % tal-volum tal-bejgħ totali tiegħu għall-esportazzjoni tal-prodott ikkonċernat lejn l-Unjoni matul il-perjodu ta' investigazzjoni.
                  
               
                     (39)
                  
                  
                     Fuq din il-bażi, il-bejgħ ta' Acron tal-prodott simili fis-suq domestiku nstab li ma kienx rappreżentattiv.
                  
               
                     (40)
                  
                  
                     Peress li l-prodott simili ma nbiegħx fi kwantitajiet rappreżentattivi fis-suq domestiku, il-Kummissjoni ħadmet il-valur normali għal Acron skont l-Artikolu 2(3) u l-Artikolu 2(6) tar-Regolament bażiku.
                  
               
                     (41)
                  
                  
                     Il-valur normali għalhekk inħadem biż-żieda ta' dan li ġej mal-kost medju tal-produzzjoni tal-prodott simili tal-produttur esportatur li kkoopera matul il-perjodu ta' investigazzjoni:
                     
                                 (a)
                              
                              
                                 l-ispejjeż medji ponderati ta' bejgħ, dawk ġenerali u dawk amministrattivi (“SG&A”, selling general and administrative) imġarrba mill-produttur esportatur li kkoopera inkluż fil-kampjun, fuq il-bejgħ domestiku tal-prodott simili, fl-andament normali tal-kummerċ, matul il-PI; kif ukoll
                              
                           
                                 (b)
                              
                              
                                 il-profitt medju ponderat magħmul mill-prodottur esportatur li kkoopera mill-bejgħ domestiku tal-prodott simili, fl-andament normali tal-kummerċ, matul il-PI.
                              
                           
               
                     (42)
                  
                  
                     Il-kostijiet tal-manifattura li ntużaw sabiex jinħadem il-valur normali ġew aġġustati kif spjegat fil-premessi minn (52) sa (55) u minn (59) sa (60).
                  
               
                     (43)
                  
                  
                     Fil-każ ta' Eurochem, fuq il-bażi tat-test tar-rappreżentattività deskritt fil-premessa (38), instab li l-prodott simili nbiegħ fi kwantitajiet rappreżentattivi fis-suq domestiku. L-investigazzjoni sabet li fil-PI, Eurochem kien qed jipproduċi, ibiegħ fis-suq domestiku u jesporta lejn l-Unjoni tip wieħed ta' prodott biss, UAN b'kontenut ta' nitroġenu ta' 32 %. Għalhekk, il-Kummissjoni ma kellhiex għalfejn teżamina jekk il-kwantitajiet ta' bejgħ domestiku għal kull tip ta' prodott identiku jew komparabbli ma' tip ta' prodott mibjugħ għall-esportazzjoni lejn l-Unjoni kinux rappreżentattivi.
                  
               
                     (44)
                  
                  
                     Il-Kummissjoni mbagħad iddefiniet il-proporzjon tal-bejgħ bi profitt lil konsumaturi indipendenti fis-suq domestiku sabiex tiddeċiedi jekk tużax il-bejgħ domestiku reali għall-kalkolu tal-valur normali, skont l-Artikolu 2(4) tar-Regolament bażiku.
                  
               
                     (45)
                  
                  
                     Il-valur normali huwa bbażat fuq il-prezz domestiku reali għat-tip ta' prodott, irrispettivament minn jekk dak il-bejgħ ikunx profittabbli jew le, jekk:
                     
                                 (a)
                              
                              
                                 il-volum tal-bejgħ tat-tip ta' prodott, mibjugħ bi prezz tal-bejgħ nett li huwa daqs jew ogħla mill-kost ikkalkolat tal-produzzjoni, jirrappreżenta aktar minn 80 % tal-volum totali tal-bejgħ ta' dan it-tip ta' prodott; kif ukoll
                              
                           
                                 (b)
                              
                              
                                 il-prezz medju ponderat tal-bejgħ ta' dan it-tip ta' prodott ikun daqs jew ogħla mill-kost tal-produzzjoni għal kull unità.
                              
                           
               
                     (46)
                  
                  
                     F'dan il-każ, il-valur normali huwa l-medja ponderata tal-prezzijiet tal-bejgħ domestiku kollu ta' dan it-tip ta' prodott matul il-PI.
                  
               
                     (47)
                  
                  
                     Il-valur normali huwa l-prezz domestiku reali għal kull tip ta' prodott tal-bejgħ domestiku profitabbli biss tat-tipi ta' prodotti matul il-PI, jekk:
                     
                                 (a)
                              
                              
                                 il-volum tal-bejgħ profittabbli ta' dan it-tip ta' prodott jirrappreżenta 80 % jew anqas tal-volum tal-bejgħ totali ta' dan it-tip: jew
                              
                           
                                 (b)
                              
                              
                                 il-prezz medju ponderat ta' dan it-tip ta' prodott ikun inqas mill-kost tal-produzzjoni għal kull unità.
                              
                           
               
                     (48)
                  
                  
                     L-analiżi tal-bejgħ domestiku wriet li anqas minn 15 % tal-bejgħ domestiku kollu ħalla profitt u li l-prezz tal-bejgħ medju ponderat kien aktar baxx mill-kost tal-produzzjoni. Għaldaqstant, il-valur normali ġie kkalkolat bħala medja ponderata tal-bejgħ bi profitt biss.
                  
               
                     (49)
                  
                  
                     Il-kostijiet tal-manifattura, billi huma parti mill-kost tal-produzzjoni użat għat-test tal-andament normali tal-kummerċ (“OCOT”, ordinary course of trade test) deskritt fil-premessi minn (45) sa (48), ġew aġġustati kif spjegat fil-premessi minn (52) sa (55) u minn (59) sa (60).
                  
               
                     (50)
                  
                  
                     Eurochem sostna li fil-kalkolu tal-prezz tal-bejgħ domestiku nett, jenħtieġ li jiġi applikat kumpens addizzjonali għall-kostijiet SG&A tal-kummerċjant domestiku relatat u għal parti mill-kostijiet SG&A taż-żewġ produtturi fl-istess grupp. Huwa sostna li dawn il-kostijiet irriżultaw minn livell differenti ta' kummerċ tal-bejgħ domestiku meta mqabbel mal-bejgħ għall-esportazzjoni, jiġifieri mill-fatt li, permezz tal-kummerċjanti relatati tiegħu, il-maġġoranza tal-bejgħ domestiku jinbiegħ direttament lill-bdiewa.
                  
               
                     (51)
                  
                  
                     Madankollu, kumpens bħal dan ma jkunx jirrifletti sew il-prezz ta' bejgħ domestiku nett meta normalment il-kostijiet SG&A tal-kummerċjanti domestiċi relatati u dawk tal-produtturi ma jintaqqsux biex jirriflettu sew il-prezz imħallas jew li għandu jitħallas, f'kondizzjonijiet ta' kompetizzjoni ġusta, fis-suq domestiku. Għalhekk din it-talba ma ntlaqgħetx.
                  
               
                     (52)
                  
                  
                     Il-gass naturali huwa l-materja prima prinċipali fil-proċess ta' manifattura tal-UAN u jirrappreżenta proporzjon sinifikanti, aktar minn 50 % (4), tal-kost totali tal-produzzjoni. Wara l-pretensjoni mill-ilmentatur u s-sejbiet tal-investigazzjonijiet preċedenti dwar fertilizzanti li joriġinaw mir-Russja, il-Kummissjoni eżaminat jekk il-kostijiet tal-gass naturali assoċjati mal-produzzjoni tal-prodott ikkonċernat kinux riflessi b'mod raġonevoli fir-rekords tal-produtturi esportaturi Russi, skont l-Artikolu 2(5) tar-Regolament bażiku.
                  
               
                     (53)
                  
                  
                     L-investigazzjoni sabet li l-prezzijiet tal-gass naturali fir-Russja huma regolati mill-Istat permezz ta' liġijiet federali u huma bbażati fuq objettivi ta' politika. Il-prezzijiet tal-gass naturali fir-Russja ma jirriflettux kundizzjonijiet normali tas-suq. Skont il-kundizzjonijiet normali tas-suq, il-prezzijiet jiġu normalment stabbiliti mill-kostijiet tal-produzzjoni u mill-aspettativi ta' profitt. B'kuntrast ma' dan, fir-Russja, il-prezzijiet stabbiliti mill-Istat huma direttament applikabbli għal Gazprom, il-fornitur tal-gass Russu tal-istat. Gazprom huwa l-akbar fornitur tal-gass fil-pajjiż b'sehem mis-suq li jaqbeż il-50 % u għalhekk jaġixxi bħala entità li tistabbilixxi l-prezzijiet. L-investigazzjoni kkonfermat din l-imġiba ta' stabbiliment tal-prezzijiet, fejn il-fornituri tal-gass l-oħra kollha jbigħu bi prezzijiet baxxi simili. Barra minn hekk, Gazprom huwa s-sid tal-gassdotti li permezz tagħhom il-gass kollu, inkluż dak fornut mill-produtturi indipendenti, jiġi trasportat b'tariffi li huma regolati wkoll.
                  
               
                     (54)
                  
                  
                     Rigward l-aġġustament tal-gass, il-GOR u żewġ produtturi esportaturi Russi li kkooperaw sostnew li:
                     
                                 (a)
                              
                              
                                 il-prezzijiet tal-gass naturali fir-Russja mhumiex mgħawġa billi dawn jirriflettu l-kundizzjonijiet normali tas-suq, fejn il-prezzijiet jiġu stabbiliti prinċipalment mill-kostijiet tal-produzzjoni u l-aspettattivi ta' profitt; jiġifieri l-prezz irregolat ikopri l-kostijiet kollha ta' Gazprom;
                              
                           
                                 (b)
                              
                              
                                 anki jekk il-prezz tal-gass naturali domestiku regolat ta' Gazprom jinstab li huwa mgħawweġ, l-aġġustament għall-gass jenħtieġ li jiġi applikat biss għall-prezz tal-gass, esklużi l-ispejjeż tat-trasport;
                              
                           
                                 (c)
                              
                              
                                 ma għandu jiġi applikat l-ebda aġġustament għall-gass naturali mixtri mingħand fornituri domestiċi indipendenti minn Gazprom; kif ukoll
                              
                           
                                 (d)
                              
                              
                                 il-prezz ta' Waidhaus mhuwiex indikatur xieraq tal-prezz tal-gass naturali bbażat fuq is-suq.
                              
                           
               
                     (55)
                  
                  
                     Bi tweġiba għal dawn il-kummenti, il-Kummissjoni kkonkludiet b'mod provviżorju li:
                     
                                 (a)
                              
                              
                                 is-sejbiet tal-investigazzjoni ma kinux jappoġġaw il-pretensjoni li l-prezz domestiku regolat ikopri l-kostijiet kollha ta' Gazprom. Għalkemm Gazprom hija kumpanija profittabbli skont il-kontijiet awditjati tagħha, il-profitti huma ġġenerati mill-bejgħ għall-esportazzjoni tal-kumpanija billi l-prezzijiet tal-esportazzjoni huma ferm ogħla mill-prezzijiet domestiċi. Barra minn hekk, wieħed mill-fatturi kkunsidrati għall-kalkolu tal-livell tal-prezz domestiku rregolat (5) huwa l-projezzjoni tal-profitti mill-forniment tal-gass għall-esportazzjoni. Għalhekk, wieħed jista' jassumi li kieku Gazprom kellu biss bejgħ domestiku, ma jkunx profittabbli. F'dan ir-rigward, il-Kummissjoni osservat li, minħabba n-nuqqas ta' kooperazzjoni min-naħa tal-GOR, il-Kummissjoni ma kinitx tista' teżamina d-dettalji tal-kalkolu tal-prezz domestiku rregolat għal Gazprom matul il-PI. Għalhekk, il-Kummissjoni kkonkludiet li l-intervent tal-GOR fuq is-suq tal-gass jaffettwa l-affidabilità tal-kostijiet irrapportati ta' Gazprom. Tabilħaqq, fl-assenza ta' tali intervent, Gazprom ikun jopera fuq il-bażi ta' kunsiderazzjonijiet kummerċjali normali, msejsa fuq l-irkupru ta' kostijiet u profitt, ukoll fir-rigward tal-bejgħ domestiku tiegħu. Ma waslet l-ebda evidenza għand il-Kummissjoni li turi li l-prezzijiet ta' gass naturali kienu nnegozjati b'mod liberu bejn iż-żewġ produtturi esportaturi u l-fornituri tagħhom, li huma ggwidati biex isegwu l-prezz domestiku regolat.
                              
                           
                                 (b)
                              
                              
                                 skont l-informazzjoni riċevuta mingħand il-produtturi esportaturi Russi li kkooperaw (6), ir-regolamentazzjoni tal-Istat Russu tapplika wkoll għat-tariffi tat-trasport (anki ta' kumpaniji indipendenti) jekk jintużaw il-gassdotti ta' Gazprom (7). L-Istat Russu jirregola wkoll il-prezzijiet tas-servizzi ta' appoġġ loġistiku u t-tariffi tal-provvista u s-servizzi.
                              
                           
                                 (c)
                              
                              
                                 kif spjegat fil-premessa (53), filwaqt li titqies il-pożizzjoni dominanti ta' Gazprom fis-suq tal-gass Russu, il-fornituri tal-gass indipendenti jsegwu l-prezz regolat u għalhekk ibigħu f'livelli baxxi simili. Dan huwa kkonfermat ukoll mill-kontijiet awditjati tal-akbar fornitur privat tal-gass naturali fir-Russja – Novatek (8).
                              
                           
                                 (d)
                              
                              
                                 Il-prezz ta' Waidhaus instab li kien parametru referenzjarju xieraq f'investigazzjonijiet preċedenti fejn sar aġġustament għall-gass (9). Barra minn hekk, fil-PI, il-livell tal-prezzijiet ta' Waidhaus kien viċin ta' kwotazzjonijiet importanti oħra tal-prezzijiet fl-Ewropa (UK Heren NBP Index, Netherlands TTF DA Heren Index) (10). Fl-aħħar nett, il-Kummissjoni qieset li l-prezz tal-Istati Uniti (US Henry Hub Index), propost mill-partijiet interessati Russi bħala parametru referenzjarju alternattiv, ma jkunx xieraq meta wieħed iqis ir-reġjun ġeografiku differenti, it-tip differenti ta' sorsi tal-gass naturali (gass tax-shale) u l-possibbiltajiet limitati tal-Istati Uniti li jesportaw il-gass naturali f'forma gassuża (gass naturali kkompressat jew CNG, compressed natural gas).
                              
                           
               
                     (56)
                  
                  
                     Fl-aħħar nett, il-GOR u l-produtturi esportaturi Russi li kkooperaw invokaw deċiżjoni reċenti tal-bord tad-WTO fit-tilwima bejn ir-Russja u l-Ukrajna fid-“DS493 - Ukrajna - Miżuri Anti-Dumping dwar in-Nitrat tal-Ammonju” li ma aċċettax l-aġġustament għall-gass magħmul mill-Ukrajna.
                  
               
                     (57)
                  
                  
                     Jenħtieġ li jiġi nnotat li r-rapport tal-bord tad-WTO fid-DS493 jirrigwarda tilwima bejn ir-Russja u l-Ukrajna li fiha r-Russja kkontestat id-determinazzjonijiet milħuqa mill-Ukrajna. L-Unjoni ma kinitx involuta f'dan il-każ. Kif innutat mill-Bord f'dan il-każ, il-kwistjoni dwar jekk ir-rekords tal-esportaturi jew tal-produtturi jirriflettux b'mod raġonevoli l-kostijiet assoċjati mal-produzzjoni u l-bejgħ tal-prodott li qed jiġi kkunsidrat “hija kwistjoni li jeħtieġ tiġi evalwata fuq bażi ta' każ b'każ, waqt li jitqiesu l-evidenza quddiem l-awtorità investigattiva, u d-determinazzjoni li din turi” (11). Filwaqt li dan fih innifsu diġà juri l-irrelevanza tar-rapport tal-bord għall-investigazzjoni preżenti, il-Kummissjoni tinnota wkoll li r-rapport tal-bord attwalment jinsab taħt appell. Għalhekk, il-Kummissjoni ma laqgħetx il-kumment marbut mar-rapport tal-bord.
                  
               
                     (58)
                  
                  
                     Għal dawn ir-raġunijiet kollha, il-Kummissjoni ma laqgħetx dawn il-pretensjonijiet u qieset l-aġġustament għall-gass bħala ġustifikat skont l-Artikolu 2(5) tar-Regolament bażiku kif ikkonfermat mill-Qorti tal-Ġustizzja (12).
                  
               
                     (59)
                  
                  
                     Wara dawn is-sejbiet, il-Kummissjoni, bħalma għamlet f'investigazzjonijiet preċedenti li jikkonċernaw fertilizzanti li joriġinaw mir-Russja, aġġustat il-prezz Russu tal-gass naturali billi ssostitwiet il-prezz domestiku Russu mgħawweġ bi prezz referenzjarju internazzjonali mhux mgħawweġ (“aġġustament għall-gass”). Bħala prezz referenzjarju, il-Kummissjoni użat l-hekk imsejjaħ prezz ta' Waidhaus, li huwa l-prezz tal-gass Russu esportat fil-fruntiera Ġermaniża / Ċeka. Il-prezz ġie aġġustat kif dovut għal-livell tal-fabbrika tal-produtturi Russi.
                  
               
                     (60)
                  
                  
                     Hemm erba' inputs intermedji sekwenzjali fil-produzzjoni tal-UAN (l-ammonijaka, l-aċidu nitriku, is-soluzzjoni tan-nitrat tal-ammonju u l-urea). Il-gass naturali jintuża biex tiġi manifatturata l-ammonijaka. Wara li aġġustat il-kost tal-gass naturali fil-kost tal-manifattura tal-ammonijaka, il-Kummissjoni ssostitwiet il-kost aġġustat tal-manifattura tal-ammonijaka bil-kost tal-manifattura tat-tieni prodott intermedju, l-aċidu nitriku, li tiegħu l-ammonijaka hija materja prima diretta. Dan l-“effett ta' kaskata” baqa' għaddej, waqt li ppermetta l-aġġustament għall-gass jiġi mgħoddi għas-soluzzjoni tan-nitrat tal-ammonju, imbagħad għall-urea u fl-aħħar nett għall-UAN.
                  
               
                     (61)
                  
                  
                     Minħabba l-profittabbiltà għolja tal-bejgħ domestiku ta' Acron, l-aġġustament għall-gass ma affettwax il-valur normali kkalkulat għal Acron. It-tranżazzjonijiet domestiċi kollha tal-kumpanija Acron xorta baqgħu profittabbli wara l-aġġustament għall-gass. Għalhekk, fil-ħidma tal-valur normali għal Acron, kif deskritt fil-premessa (41), iż-żieda fil-kost tal-manifattura ġiet ikkontrobilanċjata eżattament minn tnaqqis fil-profitt li rriżulta mill-bejgħ domestiku profittabbli.
                  
               3.1.3.   Il-prezz tal-esportazzjoni
         
         
                     (62)
                  
                  
                     Kif spjegat fil-premessi minn (36) sa (37), il-produtturi esportaturi Russi li kkooperaw kienu jesportaw lejn l-Unjoni jew direttament lill-klijenti indipendenti jew permezz ta' kumpaniji relatati li jaġixxu bħala importaturi, esportaturi jew kummerċjanti.
                  
               
                     (63)
                  
                  
                     Fejn il-produtturi esportaturi esportaw il-prodott ikkonċernat direttament lill-konsumaturi indipendenti fl-Unjoni, il-prezz tal-esportazzjoni kien il-prezz li tħallas attwalment jew dak pagabbli għall-prodott ikkonċernat meta nbiegħ għall-esportazzjoni lejn l-Unjoni, skont l-Artikolu 2(8) tar-Regolament bażiku.
                  
               
                     (64)
                  
                  
                     Meta l-produtturi esportaturi esportaw il-prodott ikkonċernat lejn l-Unjoni permezz ta' kumpaniji relatati li jaġixxu bħala importaturi, il-prezz tal-esportazzjoni ġie stabbilit fuq il-bażi tal-prezz li bih il-prodott importat reġa' nbiegħ għall-ewwel darba lill-konsumaturi indipendenti fl-Unjoni, skont l-Artikolu 2(9) tar-Regolament bażiku. F'dan il-każ, l-aġġustamenti fil-prezz saru għall-kostijiet kollha mġarrba bejn l-importazzjoni u l-bejgħ mill-ġdid, inklużi l-ispejjeż SG&A u l-kostijiet tad-dilwizzjoni; u għal profitt raġonevoli.
                  
               
                     (65)
                  
                  
                     Rigward il-kostijiet tad-dilwizzjoni, speċifiċi għal dan il-każ, il-produtturi esportaturi Russi esportaw biss UAN b'kontenut ta' nitroġenu ta' 32 % matul il-PI. L-importaturi relatati, madankollu, biegħu lill-klijenti indipendenti UAN b'kontenut ta' nitroġenu ta' 32 % jew anqas. Għalhekk, fejn il-prodott ikkonċernat ġie dilwit bl-ilma sabiex jinkiseb kontenut aktar baxx ta' nitroġenu, l-aġġustament imsemmi fil-premessa (64) kien jinkludi wkoll il-kostijiet addizzjonali tad-dilwizzjoni mġarrba mill-importatur relatat.
                  
               3.1.4.   Tqabbil
         
         
                     (66)
                  
                  
                     Il-Kummissjoni qabblet il-valur normali u l-prezz tal-esportazzjoni tal-produtturi esportaturi li kkooperaw fuq bażi ta' prezz mill-fabbrika.
                  
               
                     (67)
                  
                  
                     Fejn ġustifikat mill-ħtieġa li jkun żgurat paragun ġust, il-Kummissjoni aġġustat il-valur normali u/jew il-prezz tal-esportazzjoni għad-differenzi li jaffettwaw il-prezzijiet u l-komparabbiltà tal-prezzijiet skont l-Artikolu 2(10) tar-Regolament bażiku. Saru aġġustamenti għall-ħlasijiet fuq l-importazzjoni u t-taxxi indiretti; ir-roħs, ir-ribassi u d-differenzi fil-kwantitajiet; il-kostijiet tat-trasport, tal-assigurazzjoni, tal-immaniġġar, tat-tagħbija u l-kostijiet anċillari; il-kost tal-kreditu; il-kostijiet SG&A tal-esportaturi relatati, inkluża ż-żieda fuq il-prezz.
                  
               3.1.5.   Marġni tad-dumping
         
         
                     (68)
                  
                  
                     Għall-produtturi esportaturi Russi, il-Kummissjoni qabblet il-valur normali medju ponderat tal-prodott simili mal-prezz tal-esportazzjoni medju ponderat tal-prodott ikkonċernat, skont l-Artikolu 2(11) u 2(12) tar-Regolament bażiku.
                  
               
                     (69)
                  
                  
                     Fuq din il-bażi, il-marġnijiet ta' dumping medji ponderati provviżorji, espressi bħala perċentwal tal-prezz CIF fil-fruntiera tal-Unjoni, bid-dazju mhux imħallas, huma kif ġej: 31,9 % għal Acron u 34,0 % għal Eurochem.
                  
               
                     (70)
                  
                  
                     Il-prezz CIF użat biex jiġu kkalkulati l-marġnijiet tad-dumping inħadem għal kull tranżazzjoni (abbażi tal-prezzijiet tat-trasferiment fil-każ ta' bejgħ mill-ġdid mill-importaturi relatati) fil-fruntiera fejn seħħ l-iżdoganar, li tista' ma tkunx l-istess fruntiera fejn l-oġġetti jkunu qasmu fiżikament il-fruntiera tal-Unjoni.
                  
               
                     (71)
                  
                  
                     Għall-produtturi esportaturi potenzjali l-oħrajn kollha fir-Russja, il-Kummissjoni stabbilixxiet il-marġni tad-dumping fuq il-bażi tal-fatti disponibbli skont l-Artikolu 18 tar-Regolament bażiku. Għal dan il-għan, il-Kummissjoni ddeterminat il-livell ta' kooperazzjoni tal-produtturi esportaturi Russi. Il-livell ta' kooperazzjoni huwa l-volum ta' esportazzjonijiet tal-produtturi esportaturi li kkooperaw lejn l-Unjoni espress bħala proporzjon tal-volum totali ta' esportazzjoni — kif irrapportat fl-istatistika tal-importazzjonijiet tal-Eurostat — mill-pajjiż ikkonċernat lejn l-Unjoni.
                  
               
                     (72)
                  
                  
                     L-esportazzjonijiet tal-produtturi esportaturi Russi li kkooperaw kienu jikkonstitwixxu 100 % tal-esportazzjonijiet totali mir-Russja lejn l-Unjoni matul il-PI. Fuq din il-bażi, il-Kummissjoni ddeċidiet li tibbaża l-marġni residwu ta' dumping fil-livell tal-kumpanija li kkooperat mal-ogħla marġni tad-dumping, jiġifieri l-Eurochem Group.
                  
               
                     (73)
                  
                  
                     Il-marġnijiet provviżorji tad-dumping espressi bħala perċentwal tal-prezz CIF fil-fruntiera tal-Unjoni, bid-dazju mhux imħallas, huma kif ġej:
                     
                                 Kumpanija
                              
                              
                                 Il-marġni provviżorju ta' dumping
                              
                           
                                 Acron Group
                              
                              
                                 31,9 %
                              
                           
                                 Eurochem Group
                              
                              
                                 34,0 %
                              
                           
                                 Il-kumpaniji l-oħrajn kollha
                              
                              
                                 34,0 %
                              
                           
               3.2.   Trinidad u Tobago
         
         3.2.1.   Il-valur normali
         
         
                     (74)
                  
                  
                     MHTL, il-produttur esportatur li kkoopera, kien l-uniku produttur apparenti tal-prodott ikkonċernat fi TT matul il-perjodu ta' investigazzjoni.
                  
               
                     (75)
                  
                  
                     Il-Kummissjoni l-ewwel eżaminat jekk il-volum totali ta' bejgħ domestiku ta' MHTL kienx rappreżentattiv, skont l-Artikolu 2(2) tar-Regolament bażiku.
                  
               
                     (76)
                  
                  
                     Billi ma kien hemm ebda bejgħ ta' prodott simili fis-suq domestiku, il-Kummissjoni ħadmet il-valur normali skont l-Artikolu 2(3) u 2(6)(b) tar-Regolament bażiku.
                  
               
                     (77)
                  
                  
                     Il-valur normali nħadem billi żdied dan li ġej mal-kost medju tal-produzzjoni tal-prodott simili tal-produttur esportatur li kkoopera matul il-perjodu ta' investigazzjoni:
                     
                                 (a)
                              
                              
                                 l-ammonti reali ta' spejjeż SG&A applikabbli għall-produzzjoni u l-bejgħ, fl-andament normali tal-kummerċ, tal-istess kategorija ġenerali ta' prodotti, mġarrba minn MHTL fis-suq domestiku ta' TT;
                              
                           
                                 (b)
                              
                              
                                 l-ammont reali ta' profitt applikabbli għall-produzzjoni u l-bejgħ, fl-andament normali tal-kummerċ, tal-istess kategorija ġenerali ta' prodotti, realizzat minn MHTL fis-suq domestiku ta' TT.
                              
                           
               
                     (78)
                  
                  
                     Fis-sottomissjoni ta' wara l-verifika tat-12 ta' Diċembru 2018, MHTL sostna li jenħtieġ li l-Kummissjoni tuża l-SG&A applikabbli għall-produzzjoni u l-bejgħ, fl-andament normali tal-kummerċ, tal-istess kategorija ġenerali ta' prodotti, imġarrba fis-suq domestiku ta' TT. Billi MHTL ipprovda biżżejjed ġustifikazzjoni li tali approċċ ikun konformi mal-Artikolu 2(3) u (6) tar-Regolament bażiku, il-Kummissjoni aċċettat din il-pretensjoni.
                  
               
                     (79)
                  
                  
                     Skont l-Artikolu 2(3) u 2(6)(b), il-Kummissjoni użat ukoll il-profitt realizzat minn MHTL fuq il-bejgħ, fl-andament normali tal-kummerċ, tal-istess kategorija ta' prodott kif imsemmi fil-premessa (78).
                  
               3.2.2.   Il-prezz tal-esportazzjoni
         
         
                     (80)
                  
                  
                     MHTL esporta lejn l-Unjoni biss permezz ta' kumpaniji relatati li kienu jaġixxu bħala importaturi fil-perjodu ta' investigazzjoni. Il-bejgħ kollu lejn l-Unjoni twettaq permezz ta' importatur relatat fil-Ġermanja. Dan l-importatur relatat kien ibigħ il-prodott ikkonċernat lil klijenti indipendenti fil-Ġermanja jew lil kumpaniji relatati fi Franza u Spanja, li min-naħa tagħhom kienu jbigħu l-prodott ikkonċernat lil klijenti indipendenti fis-swieq nazzjonali rispettivi tagħhom.
                  
               
                     (81)
                  
                  
                     Għalhekk, il-prezz tal-esportazzjoni ġie stabbilit fuq il-bażi tal-prezz li bih il-prodott importat reġa' nbiegħ għall-ewwel darba lil klijenti indipendenti fl-Unjoni, skont l-Artikolu 2(9) tar-Regolament bażiku. F'dan il-każ, l-aġġustamenti fil-prezz saru għall-kostijiet kollha mġarrba bejn l-importazzjoni u l-bejgħ mill-ġdid, inklużi l-ispejjeż SG&A u l-kostijiet tad-dilwizzjoni u t-taħlit; u għal profitt raġonevoli.
                  
               
                     (82)
                  
                  
                     Rigward il-kostijiet tad-dilwizzjoni u t-taħlit, speċifiċi għal dan il-każ, MHTL esporta biss UAN b'kontenut ta' nitroġenu ta' 32 % matul il-perjodu ta' investigazzjoni. L-importaturi relatati, madankollu, kienu jbigħu lill-klijenti indipendenti UAN b'kontenut ta' nitroġenu jew ta' 32 % jew anqas. Għalhekk, fil-każ li fih il-prodott ikkonċernat ġie dilwit bl-ilma jew tħallat bil-kubrit sabiex jinkiseb kontenut aktar baxx ta' nitroġenu, l-aġġustament imsemmi fil-premessa (81) kien jinkludi wkoll il-kostijiet addizzjonali tad-dilwizzjoni u t-taħlit imġarrba mill-importatur relatat.
                  
               3.2.3.   Tqabbil
         
         
                     (83)
                  
                  
                     Il-Kummissjoni qabblet il-valur normali u l-prezz tal-esportazzjoni ta' MHTL fuq bażi ta' kif joħroġ mill-fabbrika.
                  
               
                     (84)
                  
                  
                     Fejn ġustifikat mill-ħtieġa li jkun żgurat paragun ġust, il-Kummissjoni aġġustat il-valur normali u / jew il-prezz tal-esportazzjoni għad-differenzi li jaffettwaw il-prezzijiet u l-komparabbiltà tal-prezzijiet skont l-Artikolu 2(10) tar-Regolament bażiku. Saru aġġustamenti għar-roħs, ir-ribassi u d-differenzi fil-kwantitajiet; it-trasport, l-assigurazzjoni, l-immaniġġar, kostijiet tat-tagħbija u dawk anċillari, u kostijiet tal-kreditu.
                  
               3.2.4.   Marġni tad-dumping
         
         
                     (85)
                  
                  
                     Għal MHTL, il-Kummissjoni qabblet il-valur normali medju ponderat tal-prodott simili mal-prezz tal-esportazzjoni medju ponderat tal-prodott ikkonċernat, skont l-Artikolu 2(11) u (12) tar-Regolament bażiku.
                  
               
                     (86)
                  
                  
                     Fuq din il-bażi, il-marġni medju ponderat ta' dumping provviżorju, espress bħala perċentwal tal-prezz CIF fil-fruntiera tal-Unjoni, bid-dazju mhux imħallas, jammonta għal 55,9 %.
                  
               
                     (87)
                  
                  
                     Għall-produtturi esportaturi l-oħrajn kollha fi TT, f'każ li jkun hemm oħrajn barra MHTL, il-Kummissjoni stabbilixxiet il-marġni tad-dumping fuq il-bażi tal-fatti disponibbli, skont l-Artikolu 18 tar-Regolament bażiku. Għal dan l-għan, il-Kummissjoni ddeterminat il-livell ta' kooperazzjoni tal-produtturi esportaturi. Il-livell ta' kooperazzjoni huwa l-volum tal-esportazzjonijiet tal-produttur esportatur li kkoopera, lejn l-Unjoni, espress bħala proporzjon tal-volum totali ta' esportazzjoni — kif irrapportat fl-istatistika tal-Eurostat dwar l-importazzjoni — minn TT lejn l-Unjoni.
                  
               
                     (88)
                  
                  
                     Il-livell ta' kooperazzjoni f'dan il-każ huwa għoli minħabba li l-esportazzjonijiet tal-produttur esportatur li kkoopera, jiġifieri ta' MHTL, kienu jammontaw għal 100 % tal-esportazzjonijiet totali minn TT lejn l-Unjoni matul il-perjodu tal-investigazzjoni. Abbażi ta' dan, il-Kummissjoni ddeċidiet li tibbaża l-marġni residwu tad-dumping fil-livell ta' MHTL.
                  
               
                     (89)
                  
                  
                     Il-marġnijiet provviżorji tad-dumping espressi bħala perċentwal tal-prezz CIF fil-fruntiera tal-Unjoni, bid-dazju mhux imħallas, huma kif ġej:
                     
                                 Kumpanija
                              
                              
                                 Il-marġni provviżorju ta' dumping
                              
                           
                                 Methanol Holdings (Trinidad) Limited
                              
                              
                                 55,9 %
                              
                           
                                 Il-kumpaniji l-oħrajn kollha
                              
                              
                                 55,9 %
                              
                           
               3.3.   L-Istati Uniti tal-Amerka
         
         3.3.1.   Il-valur normali
         
         
                     (90)
                  
                  
                     Fl-ilment, l-ilmentatur ipprovda informazzjoni li hemm mill-anqas żewġ produtturi tal-UAN fl-Istati Uniti. L-investigazzjoni kkonfermat li hemm aktar produtturi tal-prodott ikkonċernat mill-uniku produttur esportatur li kkoopera, CFI. Madankollu, kien apparenti wkoll li CFI biss esporta l-prodott ikkonċernat lejn l-Unjoni matul il-perjodu ta' investigazzjoni.
                  
               
                     (91)
                  
                  
                     Il-Kummissjoni l-ewwel eżaminat jekk il-volum totali ta' bejgħ domestiku ta' CFI kienx rappreżentattiv, skont l-Artikolu 2(2) tar-Regolament bażiku. Il-bejgħ domestiku jkun rappreżentattiv jekk il-volum totali tal-bejgħ domestiku tal-prodott simili lil klijenti indipendenti fis-suq domestiku għal kull produttur esportatur ikun mill-inqas 5 % tal-volum tal-bejgħ totali tiegħu għall-esportazzjoni tal-prodott ikkonċernat lejn l-Unjoni matul il-perjodu ta' investigazzjoni. Abbażi ta' dan, il-bejgħ totali ta' CFI tal-prodott simili fis-suq domestiku kien rappreżentattiv.
                  
               
                     (92)
                  
                  
                     Il-Kummissjoni ddeterminat li CFI kien jesporta biss tip wieħed ta' prodott ta' UAN lejn l-Unjoni fil-perjodu ta' investigazzjoni, jiġifieri UAN b'kontenut ta' nitroġenu ta' 32 %. Il-Kummissjoni sussegwentement identifikat it-tipi ta' prodott mibjugħa lokalment minn CFI li kienu identiċi jew komparabbli mat-tip ta' prodotti mibjugħ għall-esportazzjoni lejn l-Unjoni.
                  
               
                     (93)
                  
                  
                     Il-Kummissjoni mbagħad eżaminat jekk il-bejgħ domestiku ta' CFI fis-suq domestiku tagħha għat-tip ta' prodott li huwa identiku jew paragunabbli mat-tip ta' prodott mibjugħ għall-esportazzjoni lejn l-Unjoni, kienx rappreżentattiv, skont l-Artikolu 2(2) tar-Regolament bażiku. Il-bejgħ domestiku ta' tip ta' prodott huwa rappreżentattiv jekk il-volum totali tal-bejgħ domestiku ta' dak it-tip ta' prodott lil konsumaturi indipendenti matul il-perjodu ta' investigazzjoni jirrappreżenta mill-inqas 5 % tal-volum totali tal-bejgħ b'esportazzjoni tal-prodott identiku jew komparabbli lejn l-Unjoni. Il-Kummissjoni stabbiliet li l-bejgħ domestiku tat-tip ta' prodott identiku jew paragunabbli mat-tip ta' prodott mibjugħ għall-esportazzjoni lejn l-Unjoni, kien rappreżentattiv matul il-perjodu ta' investigazzjoni.
                  
               
                     (94)
                  
                  
                     Il-Kummissjoni mbagħad iddefiniet il-proporzjon tal-bejgħ bi profitt lil klijenti indipendenti fis-suq domestiku għat-tip ta' prodott inkwistjoni matul il-perjodu ta' investigazzjoni biex tiddeċiedi jekk tużax il-bejgħ domestiku reali għall-kalkolu tal-valur normali, skont l-Artikolu 2(4) tar-Regolament bażiku.
                  
               
                     (95)
                  
                  
                     Il-valur normali huwa bbażat fuq il-prezz domestiku reali għal kull tip ta' prodott, irrispettivament minn jekk dak il-bejgħ huwiex profitabbli jew le, jekk:
                     
                                 (a)
                              
                              
                                 il-volum tal-bejgħ tat-tip ta' prodott, mibjugħ bi prezz tal-bejgħ nett li huwa daqs jew ogħla mill-kost ikkalkolat tal-produzzjoni, jirrappreżenta aktar minn 80 % tal-volum totali tal-bejgħ ta' dan it-tip ta' prodott; kif ukoll
                              
                           
                                 (b)
                              
                              
                                 il-prezz medju ponderat tal-bejgħ ta' dan it-tip ta' prodott ikun daqs jew ogħla mill-kost tal-produzzjoni għal kull unità.
                              
                           
               
                     (96)
                  
                  
                     F'dan il-każ, il-valur normali huwa medju ponderat tal-prezzijiet tal-bejgħ domestiku kollu ta' dan it-tip ta' prodott matul il-perjodu ta' investigazzjoni.
                  
               
                     (97)
                  
                  
                     Il-valur normali huwa l-prezz domestiku attwali għal kull tip ta' prodott tal-bejgħ domestiku profittabbli biss tat-tipi ta' prodotti matul il-perjodu ta' investigazzjoni, jekk:
                     
                                 (a)
                              
                              
                                 il-volum tal-bejgħ bi profitt, tat-tip ta' prodott, jirrappreżenta 80 % jew inqas tal-volum totali tal-bejgħ ta' dan it-tip, jew
                              
                           
                                 (b)
                              
                              
                                 il-prezz medju ponderat ta' dan it-tip ta' prodott ikun inqas mill-kost tal-produzzjoni għal kull unità.
                              
                           
               
                     (98)
                  
                  
                     L-analiżi tal-bejgħ domestiku wriet li 60 sa 80 % (13) tal-bejgħ domestiku kollu tat-tip ta' prodott li huwa identiku jew paragunabbli mat-tip ta' prodott mibjugħ għall-esportazzjoni lejn l-Unjoni kien profittabbli u li l-prezz tal-bejgħ medju ponderat kien ogħla mill-kost tal-produzzjoni. Għaldaqstant, il-valur normali ġie kkalkolat bħala medja ponderata tal-bejgħ bi profitt biss.
                  
               3.3.2.   Il-prezz tal-esportazzjoni
         
         
                     (99)
                  
                  
                     CFI esporta lejn l-Unjoni direttament lil klijenti indipendenti.
                  
               
                     (100)
                  
                  
                     F'dan il-każ, il-prezz tal-esportazzjoni kien il-prezz realment imħallas jew pagabbli għall-prodott ikkonċernat meta jinbiegħ għall-esportazzjoni lejn l-Unjoni, skont l-Artikolu 2(8) tar-Regolament bażiku.
                  
               3.3.3.   Tqabbil
         
         
                     (101)
                  
                  
                     Il-Kummissjoni qabblet il-valur normali ta' CFI u l-prezz tal-esportazzjoni fuq bażi ta' kif joħroġ mill-fabbrika.
                  
               
                     (102)
                  
                  
                     Fejn ġustifikat mill-ħtieġa li jkun żgurat paragun ġust, il-Kummissjoni aġġustat il-valur normali u / jew il-prezz tal-esportazzjoni għad-differenzi li jaffettwaw il-prezzijiet u l-komparabbiltà tal-prezzijiet skont l-Artikolu 2(10) tar-Regolament bażiku. Saru aġġustamenti għall-ħlasijiet fuq l-importazzjoni u t-taxxi indiretti; ir-roħs, ir-ribassi u d-differenzi fil-kwantitajiet; il-kostijiet tat-trasport, tal-assigurazzjoni, tal-immaniġġar, tat-tagħbija u l-kostijiet anċillari u l-kost fuq il-kreditu.
                  
               3.3.4.   Marġni tad-dumping
         
         
                     (103)
                  
                  
                     Għal CFI, il-Kummissjoni qabblet il-valur normali medju ponderat tat-tip rispettiv tal-prodott simili mal-medja ponderata tal-prezz tal-esportazzjoni tat-tip korrispondenti tal-prodott ikkonċernat, skont l-Artikoli 2(11) u (12) tar-Regolament bażiku.
                  
               
                     (104)
                  
                  
                     Fuq din il-bażi, il-marġni medju ponderat ta' dumping provviżorju, espress bħala perċentwal tal-prezz CIF fil-fruntiera tal-Unjoni, bid-dazju mhux imħallas, jammonta għal 37,3 %.
                  
               
                     (105)
                  
                  
                     Għall-produtturi esportaturi l-oħra kollha fl-Istati Uniti, jekk ikun hemm oħrajn minbarra l-uniku produttur esportatur apparenti li qiegħed jikkoopera fl-investigazzjoni (CFI), il-Kummissjoni stabbiliet il-marġni tad-dumping fuq il-bażi tal-fatti disponibbli, skont l-Artikolu 18 tar-Regolament bażiku. Għal dan l-għan, il-Kummissjoni ddeterminat il-livell ta' kooperazzjoni tal-produtturi esportaturi. Il-livell ta' kooperazzjoni huwa l-volum tal-esportazzjonijiet tal-produtturi esportaturi li kkooperaw, lejn l-Unjoni, espress bħala proporzjon tal-volum totali ta' esportazzjoni — kif irrapportat fl-istatistika tal-Eurostat dwar l-importazzjoni — mill-Istati Uniti lejn l-Unjoni.
                  
               
                     (106)
                  
                  
                     Il-livell ta' kooperazzjoni f'dan il-każ huwa għoli minħabba li l-esportazzjonijiet ta' CFI kienu jikkostitwixxu 100 % tal-esportazzjonijiet totali mill-Istati Uniti lejn l-Unjoni matul il-perjodu ta' investigazzjoni. Abbażi ta' dan, il-Kummissjoni ddeċidiet li tibbaża l-marġni residwu tad-dumping fil-livell tal-produttur esportatur li kkoopera, jiġifieri CFI.
                  
               
                     (107)
                  
                  
                     Il-marġnijiet provviżorji tad-dumping espressi bħala perċentwal tal-prezz CIF fil-fruntiera tal-Unjoni, bid-dazju mhux imħallas, huma kif ġej:
                     
                                 Kumpanija
                              
                              
                                 Il-marġni provviżorju ta' dumping
                              
                           
                                 CF Industries Holdings, Inc.
                              
                              
                                 37,3 %
                              
                           
                                 Il-kumpaniji l-oħrajn kollha
                              
                              
                                 37,3 %
                              
                           
               4.   DANNU
         
         4.1.   Definizzjoni tal-Industrija tal-Unjoni u tal-produzzjoni tal-Unjoni
         
         
                     (108)
                  
                  
                     Il-prodott simili kien manifatturat minn 20 produttur magħruf fl-Unjoni matul il-perjodu tal-investigazzjoni. Huma jikkostitwixxu l-“industrija tal-Unjoni” skont it-tifsira tal-Artikolu 4(1) tar-Regolament bażiku.
                  
               
                     (109)
                  
                  
                     Il-produzzjoni totali tal-Unjoni waqt il-perjodu ta' investigazzjoni ġiet stabbilita għal madwar 3,9 miljun tunnellata. Il-Kummissjoni stabbiliet iċ-ċifra fuq il-bażi tal-informazzjoni kollha disponibbli dwar l-industrija tal-Unjoni, jiġifieri l-istħarriġ dwar il-produzzjoni ta' Fertilizers Europe u Fertecon (Fertecon huwa fornitur rikonoxxut ta' intelliġenza dwar is-swieq globali tal-fertilizzanti). Kif indikat fil-premessa (12), fil-kampjun intgħażlu tliet produtturi tal-Unjoni li kienu jirrappreżentaw aktar minn 50 % tal-produzzjoni totali tal-Unjoni tal-prodott simili.
                  
               4.2.   Il-konsum fl-Unjoni
         
         
                     (110)
                  
                  
                     Il-Kummissjoni stabbiliet il-konsum tal-Unjoni fuq il-bażi tal-volum tal-bejgħ tal-industrija tal-Unjoni fis-suq tal-Unjoni flimkien mal-importazzjonijiet mill-pajjiżi terzi kollha kif irreġistrati fil-Eurostat.
                  
               
                     (111)
                  
                  
                     Il-konsum fl-Unjoni żviluppa kif ġej:
                     
                        Tabella 1
                     
                     
                        Il-konsum tal-Unjoni (tunnellati)
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Konsum totali tal-Unjoni
                              
                              
                                 4 803 732 
                              
                              
                                 4 658 736 
                              
                              
                                 4 783 671 
                              
                              
                                 4 571 721 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    100
                                 
                              
                              
                                 
                                    95
                                 
                              
                           
                                 
                                    Sors: Fertilizers Europe u Eurostat
                              
                           
               
                     (112)
                  
                  
                     Matul il-perjodu kkunsidrat, il-konsum tal-Unjoni varja bi tnaqqis globali ta' 5 %. Fl-2016 u fil-perjodu ta' investigazzjoni, nixfa fis-swieq ewlenin tal-UAN kienet tfisser li l-użu mill-bdiewa naqas b'konsegwenza ta' dan.
                  
               4.3.   Importazzjonijiet mill-pajjiżi kkonċernati
         
         4.3.1.   Valutazzjoni kumulattiva tal-effetti tal-importazzjonijiet mill-pajjiżi kkonċernati
         
         
                     (113)
                  
                  
                     Il-Kummissjoni eżaminat jekk l-importazzjonijiet tal-UAN li joriġinaw mill-pajjiżi kkonċernati għandhomx jiġu vvalutati b'mod kumulattiv skont l-Artikolu 3(4) tar-Regolament bażiku.
                  
               
                     (114)
                  
                  
                     Din id-dispożizzjoni tistipula li l-importazzjonijiet minn aktar minn pajjiż wieħed għandhom jiġu vvalutati b'mod kumulattiv biss jekk ikun iddeterminat li:
                     
                                 (a)
                              
                              
                                 il-marġni tad-dumping stabbilit fir-rigward tal-importazzjonijiet minn kull pajjiż ikun aktar minn de minimis kif definit fl-Artikolu 9(3) u l-volum tal-importazzjonijiet minn kull pajjiż ma jkunx negliġibbli; kif ukoll
                              
                           
                                 (b)
                              
                              
                                 valutazzjoni kumulattiva tal-effetti tal-importazzjonijiet tkun xierqa fid-dawl tal-kundizzjonijiet ta' kompetizzjoni bejn il-prodotti importati u l-prodott simili tal-Unjoni.
                              
                           
               
                     (115)
                  
                  
                     Il-marġnijiet tad-dumping stabbiliti fir-rigward tal-importazzjonijiet minn kull wieħed mit-tliet pajjiżi kkonċernati kienu ogħla mil-limitu de minimis stabbilit fl-Artikolu 9(3) tar-Regolament bażiku. Il-volum tal-importazzjonijiet minn kull pajjiż ikkonċernat ma kienx negliġibbli skont it-tifsira tal-Artikolu 5(7) tar-Regolament bażiku. Tabilħaqq, l-ismha mis-suq fil-perjodu ta' investigazzjoni kienu ta' 13,4 % fir-rigward tal-importazzjonijiet mir-Russja, 8,1 % minn TT u 16,2 % mill-Istati Uniti.
                  
               
                     (116)
                  
                  
                     Il-kundizzjonijiet ta' kompetizzjoni bejn l-importazzjonijiet l-oġġett ta' dumping mir-Russja, minn TT u mill-Istati Uniti u bejn l-importazzjonijiet l-oġġett ta' dumping mill-pajjiżi kkonċernati u l-prodott simili tal-Unjoni, kienu simili. B'mod aktar speċifiku, il-prodotti importati kienu f'kompetizzjoni ma' xulxin u mal-UAN prodott fl-Unjoni minħabba li jinbiegħu bl-istess mezzi ta' bejgħ u lil kategoriji simili ta' klijenti. Il-prodott ikkonċernat huwa komodità omoġenju u l-kompetizzjoni li kien hemm kienet ibbażata fil-biċċa l-kbira fuq il-prezz waħdu.
                  
               
                     (117)
                  
                  
                     Għalhekk, il-kriterji kollha stabbiliti fl-Artikolu 3(4) tar-Regolament bażiku ġew issodisfati u l-importazzjonijiet mir-Russja, minn TT u mill-Istati Uniti kienu eżaminati b'mod kumulattiv għall-iskopijiet ta' determinazzjoni tad-dannu.
                  
               
                     (118)
                  
                  
                     F'seduta ta' smigħ, MHTL sostna li l-importazzjonijiet minn TT m'għandhomx jiġu akkumulati minħabba li i) il-prezzijiet minn TT kienu konsistentement ogħla mill-prezzijiet mill-Istati Uniti u r-Russja, ii) il-volumi tal-importazzjonijiet naqsu matul il-perjodu kkunsidrat (b'differenza minn dawk mill-Istati Uniti u r-Russja), iii) MHTL huwa parti minn grupp Ewropew, iv) MHTL isegwi l-prezzijiet u v) TT huwa pajjiż li qiegħed jiżviluppa, Membru tad-WTO.
                  
               
                     (119)
                  
                  
                     Il-Kummissjoni ma laqgħetx dawn il-pretensjonijiet. Id-deċiżjoni dwar jekk l-importazzjonijiet għandhomx jiġu valutati b'mod kumulattiv jew le trid tkun ibbażata fuq il-kriterji stabbiliti fl-Artikolu 3(4) tar-Regolament bażiku, li f'dan il-każ ġew issodisfati kif sottolinjat fil-premessi minn (114) sa (117). L-ebda wieħed mill-aspetti mqajma mill-MHTL ma jista' jqajjem dubji dwar l-adegwadezza tal-eżaminar ta' importazzjonijiet minn TT flimkien ma' dawk mir-Russja u mill-Istati Uniti (14).
                  
               4.3.2.   Il-volum u s-sehem mis-suq tal-importazzjonijiet mill-pajjiżi kkonċernati
         
         
                     (120)
                  
                  
                     Il-Kummissjoni stabbiliet il-volum tal-importazzjonijiet fuq il-bażi tad-data tal-Eurostat. Is-sehem mis-suq tal-importazzjonijiet ġie stabbilit billi l-volum tal-importazzjonijiet ġie mqabbel mal-konsum tal-Unjoni.
                  
               
                     (121)
                  
                  
                     L-importazzjonijiet fl-Unjoni mill-pajjiżi kkonċernati żviluppaw kif ġej:
                     
                        Tabella 2
                     
                     
                        Volum ta' importazzjoni (tunnellati) u sehem mis-suq
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Volum ta' importazzjonijiet mill-pajjiżi kkonċernati (tunnellati)
                              
                              
                                 1 051 602 
                              
                              
                                 1 581 863 
                              
                              
                                 1 647 295 
                              
                              
                                 1 723 839 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    150
                                 
                              
                              
                                 
                                    157
                                 
                              
                              
                                 
                                    164
                                 
                              
                           
                                 Sehem mis-suq
                              
                              
                                 21,9 %
                              
                              
                                 34,0 %
                              
                              
                                 34,4 %
                              
                              
                                 37,7 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    155
                                 
                              
                              
                                 
                                    157
                                 
                              
                              
                                 
                                    172
                                 
                              
                           
                                 Volum tal-importazzjonijiet mill-Federazzjoni Russa (tunnellati)
                              
                              
                                 339 075 
                              
                              
                                 582 906 
                              
                              
                                 557 966 
                              
                              
                                 613 491 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    172
                                 
                              
                              
                                 
                                    165
                                 
                              
                              
                                 
                                    181
                                 
                              
                           
                                 Sehem mis-suq
                              
                              
                                 7,1 %
                              
                              
                                 12,5 %
                              
                              
                                 11,7 %
                              
                              
                                 13,4 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    177
                                 
                              
                              
                                 
                                    165
                                 
                              
                              
                                 
                                    190
                                 
                              
                           
                                 Volum tal-importazzjonijiet minn Trinidad u Tobago (tunnellati)
                              
                              
                                 488 392 
                              
                              
                                 452 194 
                              
                              
                                 444 290 
                              
                              
                                 368 178 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    93
                                 
                              
                              
                                 
                                    91
                                 
                              
                              
                                 
                                    75
                                 
                              
                           
                                 Sehem mis-suq
                              
                              
                                 10,2 %
                              
                              
                                 9,7 %
                              
                              
                                 9,3 %
                              
                              
                                 8,1 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    95
                                 
                              
                              
                                 
                                    91
                                 
                              
                              
                                 
                                    79
                                 
                              
                           
                                 Volum tal-importazzjonijiet mill-Istati Uniti (tunnellati)
                              
                              
                                 224 136 
                              
                              
                                 546 763 
                              
                              
                                 645 040 
                              
                              
                                 742 170 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    244
                                 
                              
                              
                                 
                                    288
                                 
                              
                              
                                 
                                    331
                                 
                              
                           
                                 Sehem mis-suq
                              
                              
                                 4,7 %
                              
                              
                                 11,7 %
                              
                              
                                 13,5 %
                              
                              
                                 16,2 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    252
                                 
                              
                              
                                 
                                    289
                                 
                              
                              
                                 
                                    348
                                 
                              
                           
                                 
                                    Sors: Eurostat
                              
                           
               
                     (122)
                  
                  
                     L-importazzjonijiet mill-pajjiżi kkonċernati żdiedu b'64 % matul il-perjodu kkunsidrat. Iż-żieda fis-sehem mis-suq kienet saħansitra aktar evidenti hekk kif is-sehem mis-suq tal-importazzjonijiet ikkonċernati żdied bi 72 %, minn 21,9 % fl-2015 għal 37,7 % fil-perjodu ta' investigazzjoni. Billi l-konsum naqas b'5 % matul l-istess perjodu, iż-żieda qawwija fis-sehem mis-suq mill-pajjiżi kkonċernati kienet b'mod ċar għad-detriment ta' parteċipanti oħra fis-suq.
                  
               4.3.3.   Il-prezzijiet tal-importazzjonijiet mill-pajjiżi kkonċernati u t-twaqqigħ tal-prezz
         
         
                     (123)
                  
                  
                     Il-Kummissjoni stabbilixxiet il-prezzijiet tal-importazzjonijiet abbażi tad-data tal-Eurostat. Huwa importanti li jiġi ċċarat li l-livell ta' dawn il-prezzijiet statistiċi jista' jkun differenti mill-prezzijiet verifikati, għall-produtturi esportaturi bħala tali li kooperaw, billi l-biċċa l-kbira tal-importazzjonijiet mill-pajjiżi kkonċernati jsiru permezz ta' importaturi relatati.
                  
               
                     (124)
                  
                  
                     Il-prezz medju ponderat tal-importazzjonijiet fl-Unjoni mill-pajjiżi kkonċernati żviluppa hekk:
                     
                        Tabella 3
                     
                     
                        Prezzijiet tal-importazzjoni (EUR/tunnellata)
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Il-Federazzjoni Russa
                              
                              
                                 179
                              
                              
                                 130
                              
                              
                                 135
                              
                              
                                 126
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    73
                                 
                              
                              
                                 
                                    75
                                 
                              
                              
                                 
                                    70
                                 
                              
                           
                                 Trinidad u Tobago
                              
                              
                                 197
                              
                              
                                 151
                              
                              
                                 141
                              
                              
                                 140
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    77
                                 
                              
                              
                                 
                                    72
                                 
                              
                              
                                 
                                    71
                                 
                              
                           
                                 Stati Uniti
                              
                              
                                 188
                              
                              
                                 137
                              
                              
                                 126
                              
                              
                                 124
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    73
                                 
                              
                              
                                 
                                    67
                                 
                              
                              
                                 
                                    66
                                 
                              
                           
                                 Pajjiżi Kkonċernati
                              
                              
                                 189
                              
                              
                                 138
                              
                              
                                 133
                              
                              
                                 128
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    73
                                 
                              
                              
                                 
                                    70
                                 
                              
                              
                                 
                                    68
                                 
                              
                           
                                 
                                    Sors: Eurostat
                              
                           
               
                     (125)
                  
                  
                     Il-prezzijiet tal-importazzjoni mill-pajjiżi kkonċernati naqsu b'medja ta' 32 %. Fil-fatt, il-prezzijiet tal-importazzjonijiet mit-tliet pajjiżi kkonċernati kollha naqsu bejn 30 % u 34 % skont il-pajjiż. Dan it-tnaqqis kien partikolarment evidenti fl-2016 meta l-prezzijiet tal-materja prima (prinċipalment il-gass) naqsu. Madankollu, fil-perjodu ta' investigazzjoni, il-prezzijiet tal-importazzjonijiet naqsu b'4 %, b'differenza mill-prezzijiet tal-materja prima, li għolew.
                  
               
                     (126)
                  
                  
                     Il-Kummissjoni ddeterminat it-twaqqigħ tal-prezz matul il-perjodu ta' investigazzjoni billi qabblet:
                     
                                 —
                              
                              
                                 il-prezzijiet medji ponderati għal kull tip ta' prodott tal-importazzjonijiet mill-produtturi esportaturi li kkooperaw fil-pajjiżi kkonċernati, lill-ewwel klijent indipendenti fis-suq tal-Unjoni, stabbilit fuq bażi tal-kost, assigurazzjoni u nol (CIF), b'aġġustamenti xierqa għad-dazji doganali u għall-kostijiet ta' wara l-importazzjoni; kif ukoll
                              
                           
                                 —
                              
                              
                                 il-prezzijiet tal-bejgħ medji ponderati korrispondenti għal kull tip ta' prodott tal-produtturi tal-Unjoni fil-kampjun, mitluba lill-klijenti mhux relatati fis-suq tal-Unjoni.
                              
                           
               
                     (127)
                  
                  
                     Il-Kummissjoni normalment tqabbel il-prezz CIF fil-fruntiera tal-Unjoni, tal-produtturi esportaturi, mal-prezz mill-fabbrika tal-produtturi tal-Unjoni minħabba li tali approċċ ġeneralment jipprovdi tqabbil ġust. Madankollu l-investigazzjoni żvelat li hemm ċirkustanzi eċċezzjonali f'dan il-każ billi, għal madwar terz tat-tranżazzjonijiet ta' bejgħ tal-produtturi tal-Unjoni fil-kampjun, l-użu tal-prezz tal-bejgħ fil-livell tal-prezz mill-fabbrika jirriżulta fi prezzijiet tal-industrija tal-Unjoni li ma jkunux f'livell komparabbli mal-prezzijiet tal-importazzjoni f'termini ta' kompetizzjoni.
                  
               
                     (128)
                  
                  
                     Fil-fatt, għal dak il-bejgħ tal-industrija tal-Unjoni li kien jinvolvi trasport bil-baħar għall-konsenja f'portijiet bħal Rouen (Franza) u Ghent (il-Belġju), instab xieraq li jintużaw il-prezzijiet għall-konsenja f'dak il-port minflok jiġu kkalkulati l-prezzijiet mill-fabbrika għal dak il-bejgħ. Dak il-bejgħ kien jirrappreżenta madwar 40 % tal-bejgħ tal-industrija tal-Unjoni. Approċċ bħal dan kien jitqies bħala aktar bir-reqqa mill-użu tal-prezzijiet mill-fabbrika għar-raġunijiet li ġejjin:
                     
                                 (i)
                              
                              
                                 il-UAN huwa likwidu korrużiv u t-trasport lill-utenti u d-distributuri jinvolvi vetturi u faċilitajiet ta' ħażna speċjali. Dan iżid l-ispejjeż loġistiċi sal-punt li dawn l-ispejjeż ħafna drabi jkunu aktar minn 20 % tal-prezz tal-bejgħ tal-UAN mibjugħ fil-Punent tal-Ewropa u jistgħu jkunu sa 30 % tal-prezz tal-bejgħ għal ċerti termini ta' konsenja;
                              
                           
                                 (ii)
                              
                              
                                 l-akbar żewġ produtturi fil-kampjun jinsabu fil-Polonja u l-Litwanja filwaqt li l-akbar swieq għall-UAN qegħdin fil-Punent tal-Ewropa li jfisser li l-ispejjeż loġistiċi huma partikolarment għoljin u jinvolvu trasport bil-baħar; dawn iż-żewġ produtturi jikkompetu fl-Ewropa tal-Lvant mal-importazzjonijiet Russi abbażi ta' prezzijiet EXW u CIF u fl-Ewropa tal-Punent abbazi ta' prezzijiet tal-konsenja, mal-importazzjonijiet ġejjin minn Trinidad u Tobago, mir-Russja u mill-Istati Uniti. Fil-fatt, ġie osservat li d-differenza ewlenija bejn il-prezz tal-bejgħ ta' dawn il-produtturi fl-Ewropa tal-Lvant u tal-Punent kienet l-ammont ta' dawn il-kostijiet loġistiċi u tat-trasport;
                              
                           
                                 (iii)
                              
                              
                                 bosta partijiet interessati, inklużi produtturi esportaturi, indikaw li l-punt ta' tqabbil prinċipali għall-prezzijiet tal-UAN fil-Punent tal-Ewropa huwa l-prezz CIF (flimkien mad-dazju tal-importazzjoni jekk applikabbli) tal-konsenji lejn il-portijiet ta' Rouen (Franza) u Ghent (il-Belġju);
                              
                           
                                 (iv)
                              
                              
                                 il-biċċa l-kbira tal-importazzjonijiet mill-pajjiżi kkonċernati fil-perjodu ta' investigazzjoni kienu kkonsenjati fuq bażi CIF f'tankers kbar tat-trasport bil-baħar lejn il-Punent tal-Ewropa. Dan kien jinvolvi kważi l-konsenji kollha li joriġinaw minn Trinidad u Tobago u l-Istati Uniti iżda wkoll kwantità kbira ta' bejgħ mill-Federazzjoni Russa;
                              
                           
                                 (v)
                              
                              
                                 l-UAN huwa komodità omoġenja u għalhekk il-maġġoranza tal-klijenti jixtru l-prodott biss abbażi tal-prezz;
                              
                           
                                 (vi)
                              
                              
                                 fil-livell tad-distributuri u tal-utenti finali, jista' jkun hemm nuqqas ta' traċċabilità tal-oriġini tal-prodott ikkonċernat minħabba li l-UAN ikkonsenjat f'portijiet fil-Punent tal-Ewropa bħal Rouen jew Ghent jinħażen fl-istess tankijiet, ikun xi jkun is-sors tiegħu; kif ukoll
                              
                           
                                 (vii)
                              
                              
                                 il-kompetizzjoni tal-bejgħ mill-port tal-konsenja saret lill-istess klijenti kemm għall-importazzjonijiet kif ukoll għall-bejgħ tal-industrija tal-Unjoni billi ntużaw incoterms komparabbli u ħafna drabi ġiet ikkonsenjata lill-klijenti fl-istess vetturi ta' konsenja.
                              
                           
               
                     (129)
                  
                  
                     Għalhekk, il-Kummissjoni kkonkludiet li, biex teżamina jekk hemmx twaqqigħ tal-prezz, huwa xieraq li jiġi aġġustat madwar terż tat-tranżazzjonijiet ta' bejgħ ta' żewġ produtturi tal-Unjoni fil-kampjun sabiex dan il-bejgħ ikun jista' jitqabbel f'dak li għandu x' jaqsam mal-kompetizzjoni reali tagħhom, mal-importazzjonijiet ikkonċernati. Għaż-żewġ terzi tal-bejgħ tal-industrija tal-Unjoni, li ma kienx jinvolvi trasport bil-baħar, inżammet il-metodoloġija normali CIF vs ex-works.
                  
               
                     (130)
                  
                  
                     It-tqabbil tal-prezzijiet sar fuq bażi ta' tip b'tip għal tranżazzjonijiet fl-istess livell ta' kummerċ, aġġustati kif dovut fejn meħtieġ, u wara t-tnaqqis tar-rifużjonijiet u l-iskontijiet. Ir-riżultat tat-tqabbil kien espress bħala perċentwal tal-fatturat tal-produtturi tal-Unjoni fil-kampjun matul il-perjodu tal-investigazzjoni. Dan wera marġni medju ponderat ta' twaqqigħ tal-prezz ta' 3,4 % għall-importazzjonijiet mir-Russja, 6,2 % għall-importazzjonijiet minn TT u 9,9 % għall-importazzjonijiet mill-Istati Uniti. Meta wieħed jikkunsidra li l-prodott ikkonċernat huwa komodità u li l-kompetizzjoni hija bbażata fil-biċċa l-kbira fuq il-prezz waħdu, u li l-prezzijiet tiegħu huma trasparenti ħafna (jiġifieri magħrufa fis-suq), marġni bħal dan huwa meqjus bħala sinifikanti. Differenza baxxa fil-prezz hija biżżejjed biex iġġiegħel lix-xerrej ibiddel il-fornituri. Dan kien ikkonfermat ukoll mit-tweġibiet tar-rappreżentattivi tal-utenti.
                  
               
                     (131)
                  
                  
                     Fil-perjodu ta' investigazzjoni, jekk wieħed iqabbel il-prezzijiet tal-bejgħ fuq bażi ta' tip b'tip għat-tranżazzjonijiet fl-istess livell ta' kummerċ, l-importazzjonijiet mill-pajjiżi kkonċernati waqqgħu l-prezzijiet tal-industrija tal-Unjoni b'medja ta' 6,8 %.
                  
               4.4.   Il-qagħda ekonomika tal-industrija tal-Unjoni
         
         4.4.1.   Kummenti ġenerali
         
         
                     (132)
                  
                  
                     Skont l-Artikolu 3(5) tar-Regolament bażiku, l-analiżi tal-impatt li għandhom l-importazzjonijiet li huma l-oġġett ta' dumping fuq l-industrija tal-Unjoni tinkludi evalwazzjoni tal-indikaturi ekonomiċi kollha li għandhom effett fuq l-istat tal-industrija tal-Unjoni matul il-perjodu kkunsidrat.
                  
               
                     (133)
                  
                  
                     Kif imsemmi fil-premessa (13), intuża l-kampjunar għad-determinazzjoni tad-dannu possibbli li ġarrbet l-industrija tal-Unjoni.
                  
               
                     (134)
                  
                  
                     Biex tiddetermina d-dannu, il-Kummissjoni għamlet distinzjoni bejn l-indikaturi tad-dannu makroekonomiċi u dawk mikroekonomiċi. Il-Kummissjoni evalwat l-indikaturi makroekonomiċi fuq il-bażi tad-data misjuba fit-tweġiba għall-kwestjonarju ta' Fertilizers Europe. Din id-data hija marbuta mal-produtturi kollha tal-Unjoni. Il-Kummissjoni evalwat l-indikaturi makroekonomiċi abbażi tad-data inkluża fit-tweġibiet għall-kwestjonarju mill-produtturi tal-Unjoni fil-kampjun. Iż-żewġ settijiet ta' data nstabu li huma rappreżentattivi tas-sitwazzjoni ekonomika tal-industrija tal-Unjoni.
                  
               
                     (135)
                  
                  
                     L-indikaturi makroekonomiċi huma: il-produzzjoni, il-kapaċità tal-produzzjoni, l-użu tal-kapaċità, il-volum tal-bejgħ, is-sehem mis-suq, it-tkabbir, l-impjiegi, il-produttività u d-daqs tal-marġni tad-dumping.
                  
               
                     (136)
                  
                  
                     L-indikaturi mikroekonomiċi huma: il-prezzijiet medji tal-unità, il-kost tal-unità, il-kostijiet lavorattivi, l-inventarji, il-profittabbiltà, il-fluss tal-flus, l-investimenti, ir-redditu fuq l-investimenti, u l-kapaċità ta' ġbir ta' kapital.
                  
               4.4.2.   Indikaturi makroekonomiċi
         
         4.4.2.1.   Il-produzzjoni, il-kapaċità tal-produzzjoni u l-użu tal-kapaċità
         
                     (137)
                  
                  
                     Il-produzzjoni totali tal-Unjoni, il-kapaċità ta' produzzjoni u l-użu tal-kapaċità żviluppaw kif ġej matul il-perjodu li qed jiġi kkunsidrat:
                     
                        Tabella 4
                     
                     
                        Il-produzzjoni, il-kapaċità ta' produzzjoni u l-użu tal-kapaċità
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Volum tal-produzzjoni (tunnellati)
                              
                              
                                 4 238 411 
                              
                              
                                 3 695 546 
                              
                              
                                 4 253 903 
                              
                              
                                 3 890 476 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    100
                                 
                              
                              
                                 
                                    92
                                 
                              
                           
                                 Kapaċità tal-produzzjoni (unità tal-kejl)
                              
                              
                                 8 055 000 
                              
                              
                                 8 205 000 
                              
                              
                                 8 385 000 
                              
                              
                                 8 385 000 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    102
                                 
                              
                              
                                 
                                    104
                                 
                              
                              
                                 
                                    104
                                 
                              
                           
                                 Użu tal-kapaċità
                              
                              
                                 53 %
                              
                              
                                 45 %
                              
                              
                                 51 %
                              
                              
                                 46 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    86
                                 
                              
                              
                                 
                                    96
                                 
                              
                              
                                 
                                    88
                                 
                              
                           
                                 
                                    Sors: tweġiba vverifikata għall-kwestjonarju ta' Fertilizers Europe
                              
                           
               
                     (138)
                  
                  
                     Fl-Unjoni, l-UAN normalment jiġi prodott f'siti kimiċi integrati. Dawn is-siti jikkonvertu l-gass u n-nitroġenu f'fertilizzanti bbażati fuq in-nitroġenu u prodotti industrijali simili oħra bħall-melamina. Il-proċess tal-produzzjoni jinvolvi diversi stadji bħall-produzzjoni tal-ammonijaka u tal-aċidu nitriku u għalhekk jiddependi ħafna fuq l-aċċess għas-sorsi tal-gass (il-materja prima finali prinċipali) permezz ta' gassdotti jew terminals u jinvolvi użu intensiv ta' kapital. Il-produtturi jistgħu jibdlu l-produzzjoni bejn il-prodotti finali iżda din l-abbiltà hija limitata u tvarja bejn il-produtturi. Din tiddependi fuq il-konfigurazzjoni tas-sit integrat u fuq il-bażi ta' klijenti tal-produttur. Kull kumpanija tfittex li timmassimizza l-profittabbiltà tas-sit kollu kemm hu. Madankollu, din l-investigazzjoni tiffoka biss fuq l-UAN.
                  
               
                     (139)
                  
                  
                     B'mod ġenerali, il-produzzjoni tal-UAN naqset bi 8 % matul il-perjodu kkunsidrat. Il-produzzjoni naqset b'mod qawwi fl-2016, meta l-importazzjonijiet mill-pajjiżi kkonċernati żdiedu b'50 % meta mqabbla mas-sena ta' qabel u d-domanda kienet affettwata minn nixfa fis-swieq ewlenin tal-UAN. Għalkemm is-sitwazzjoni tjiebet fl-2017, it-tnaqqis fil-prezzijiet tal-UAN u fil-profittabilità wassal lil xi produtturi tal-Unjoni biex jaqilbu l-produzzjoni għal fertilizzanti oħra bbażati fuq in-nitroġenu fil-perjodu ta' investigazzjoni. Fejn din il-bidla fil-produzzjoni ma kinitx possibbli fuq bażi ekonomika, il-produtturi tal-Unjoni sofrew għeluq tal-produzzjoni.
                  
               
                     (140)
                  
                  
                     Il-kapaċità tal-produzzjoni żdiedet b'4 % filwaqt li l-użu tal-kapaċità naqas bi 12 % matul il-perjodu kkunsidrat. Kif innotat fil-premessa (138), il-kapaċità tal-produzzjoni kif ukoll l-użu tal-kapaċità għal dan it-tip ta' produzzjoni u l-industrija jistgħu jiġu affettwati mill-produzzjoni ta' prodotti oħra li jistgħu jiġu mmanifatturati bl-istess tagħmir tal-produzzjoni u dan huwa fil-fatt rifless f'dawn ix-xejriet.
                  
               4.4.2.2.   Il-volum tal-bejgħ u s-sehem mis-suq
         
                     (141)
                  
                  
                     Il-volum tal-bejgħ tal-industrija tal-Unjoni u s-sehem mis-suq żviluppaw kif ġej matul il-perjodu ta' analiżi:
                     
                        Tabella 5
                     
                     
                        Il-volum ta ' bejgħ u s-sehem mis-suq
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Volum tal-bejgħ fis-suq tal-Unjoni (tunnellati)
                              
                              
                                 3 348 196 
                              
                              
                                 2 796 506 
                              
                              
                                 2 934 634 
                              
                              
                                 2 645 143 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    84
                                 
                              
                              
                                 
                                    88
                                 
                              
                              
                                 
                                    79
                                 
                              
                           
                                 Sehem mis-suq
                              
                              
                                 69,7 %
                              
                              
                                 60,0 %
                              
                              
                                 61,3 %
                              
                              
                                 57,9 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    86
                                 
                              
                              
                                 
                                    88
                                 
                              
                              
                                 
                                    83
                                 
                              
                           
                                 
                                    Sors: tweġiba vverifikata għall-kwestjonarju ta' Fertilizers Europe
                              
                           
               
                     (142)
                  
                  
                     Il-volum tal-bejgħ tal-industrija tal-Unjoni ġie kkalkulat fuq bażi makro tal-bejgħ lil partijiet mhux relatati u lil partijiet relatati. Madankollu, kwantità żgħira minn dan il-bejgħ (madwar 3 % tat-total) kienet tikkonsisti minn bejgħ mill-ġdid tal-produzzjoni minn importazzjonijiet ta' diversi sorsi. Dan it-tip ta' bejgħ huwa eskluż miċ-ċifri tal-volum tal-bejgħ mogħtija hawn fuq billi jenħieġ li dawn jinkludu biss il-bejgħ tal-produzzjoni tal-produtturi tal-Unjoni. Sabiex jiġi evitat l-għadd doppju, dan il-bejgħ mill-ġdid ġie eskluż ukoll miċ-ċifri tal-konsum fil-premessa (114). Fuq din il-bażi, il-volum tal-bejgħ fl-Unjoni, tal-industrija tal-Unjoni, naqas b'21 % matul il-perjodu kkunsidrat. Il-volum tal-bejgħ mitluf matul dan il-perjodu huwa qrib il-volum taż-żieda fil-bejgħ mill-pajjiżi kkonċernati.
                  
               
                     (143)
                  
                  
                     Is-sehem mis-suq tal-industrija tal-Unjoni naqas bi 17 % matul il-perjodu kkunsidrat. Dan l-iżvilupp kien riżultat tal-kundizzjonijiet ħżiena tas-suq, speċjalment il-prezzijiet baxxi, li kien ifisser li l-volum tal-bejgħ tal-Unjoni ntilef għall-importazzjonijiet mill-pajjiżi kkonċernati.
                  
               4.4.2.3.   Tkabbir
         
                     (144)
                  
                  
                     Iċ-ċifri ta' hawn fuq fir-rigward tal-produzzjoni, tal-volum tal-bejgħ u tas-sehem mis-suq juru li l-industrija tal-Unjoni ma kinitx kapaċi tikber, f'termini assoluti jew fir-rigward tal-konsum, matul il-perjodu kkunsidrat.
                  
               4.4.2.4.   Impjiegi u produttività
         
                     (145)
                  
                  
                     Matul il-perjodu li qed jiġi kkunsidrat, l-impjiegi u l-produttività żviluppaw kif ġej:
                     
                        Tabella 6
                     
                     
                        Impjiegi u produttività
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Għadd ta' impjegati
                              
                              
                                 2 164 
                              
                              
                                 2 029 
                              
                              
                                 2 104 
                              
                              
                                 2 005 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    97
                                 
                              
                              
                                 
                                    93
                                 
                              
                           
                                 Produttività (tunnellata / impjegat)
                              
                              
                                 1 959 
                              
                              
                                 1 821 
                              
                              
                                 2 022 
                              
                              
                                 1 940 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    93
                                 
                              
                              
                                 
                                    103
                                 
                              
                              
                                 
                                    99
                                 
                              
                           
                                 
                                    Sors: tweġiba vverifikata għall-kwestjonarju ta' Fertilizers Europe
                              
                           
               
                     (146)
                  
                  
                     Fid-dawl tad-deterjorament fiċ-ċirkustanzi tas-suq, l-għadd ta' impjegati tal-industrija tal-Unjoni naqas b'7 % matul il-perjodu kkunsidrat. Madankollu, billi l-produzzjoni naqset saħansitra aktar, il-produttività xorta naqset b'1 % matul il-perjodu kkunsidrat.
                  
               4.4.2.5.   Il-kobor tal-marġni tad-dumping
         
                     (147)
                  
                  
                     Il-marġnijiet kollha tad-dumping kienu ferm ogħla mil-livell de minimis. L-impatt tad-daqs tal-marġnijiet reali tad-dumping fuq l-industrija tal-Unjoni kien sostanzjali, meta tqies il-volum u l-prezzijiet tal-importazzjonijiet mill-pajjiżi kkonċernati.
                  
               4.4.3.   Indikaturi mikroekonomiċi
         
         4.4.3.1.   Prezzijiet u fatturi li jaffettwaw il-prezzijiet
         
                     (148)
                  
                  
                     Il-prezzijiet medji ponderati ta' bejgħ għal kull unità tal-produtturi tal-Unjoni fil-kampjun lil klijenti mhux relatati fl-Unjoni żviluppaw kif ġej fil-perjodu kkunsidrat:
                     
                        Tabella 7
                     
                     
                        Prezzijiet ta' bejgħ fl-Unjoni
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Prezz ta' bejgħ medju EXW għal kull unità fl-Unjoni lil klijenti mhux relatati (EUR / tunnellata)
                              
                              
                                 176
                              
                              
                                 130
                              
                              
                                 127
                              
                              
                                 127
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    74
                                 
                              
                              
                                 
                                    72
                                 
                              
                              
                                 
                                    72
                                 
                              
                           
                                 Kost ta' produzzjoni EXW għal kull unità (EUR / tunnellata)
                              
                              
                                 146
                              
                              
                                 115
                              
                              
                                 123
                              
                              
                                 130
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    79
                                 
                              
                              
                                 
                                    84
                                 
                              
                              
                                 
                                    89
                                 
                              
                           
                                 
                                    Sors: tweġibiet ivverifikati għall-kwestjonarju tal-produtturi tal-Unjoni fil-kampjun
                              
                           
               
                     (149)
                  
                  
                     Il-prezzijiet ta' bejgħ naqsu bi 28 % matul il-perjodu kkunsidrat u l-kost ta' produzzjoni għal kull unità naqas bi 11 %. L-akbar tnaqqis fil-prezzijiet seħħ fl-2016, meta l-importazzjonijiet bi prezz baxx mill-pajjiżi kkonċernati żdiedu b'50 % u d-domanda kienet daqsxejn aktar dgħajfa. Ix-xejra tal-kost tal-produzzjoni kienet determinata prinċipalment mill-varjazzjonijiet fil-prezzijiet tal-gass. Madankollu, iż-żidiet fil-kostijiet fl-2017 u fil-perjodu ta' investigazzjoni ma kinux pariġġati minn żidiet korrispondenti fil-prezzijiet ta' bejgħ għall-prodott simili li għalhekk kienu soppressi aktar.
                  
               4.4.3.2.   Kostijiet lavorattivi
         
                     (150)
                  
                  
                     Il-kostijiet lavorattivi medji tal-produtturi tal-Unjoni fil-kampjun żviluppaw kif ġej matul il-perjodu kkunsidrat:
                     
                        Tabella 8
                     
                     
                        Kostijiet lavorattivi medji għal kull impjegat
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Kostijiet lavorattivi medji għal kull impjegat (EUR)
                              
                              
                                 24 876 
                              
                              
                                 24 323 
                              
                              
                                 27 143 
                              
                              
                                 27 410 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    98
                                 
                              
                              
                                 
                                    109
                                 
                              
                              
                                 
                                    110
                                 
                              
                           
                                 
                                    Sors: tweġibiet ivverifikati għall-kwestjonarju tal-produtturi tal-Unjoni fil-kampjun
                              
                           
               
                     (151)
                  
                  
                     Il-kostijiet lavorattivi medji għal kull impjegat tal-produtturi tal-Unjoni fil-kampjun żdiedu b'10 % matul il-perjodu kkunsidrat. Il-kostijiet lavorattivi għal kull impjegat żdiedu speċjalment fl-2017 meta żdiedu l-produzzjoni u l-produttività.
                  
               4.4.3.3.   Inventarji
         
                     (152)
                  
                  
                     Il-livelli tal-istokk tal-produtturi tal-Unjoni fil-kampjun żviluppaw kif ġej matul il-perjodu kkunsidrat:
                     
                        Tabella 9
                     
                     
                        Inventarji
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Stokkijiet tal-għeluq (tunnellati)
                              
                              
                                 83 826 
                              
                              
                                 54 411 
                              
                              
                                 72 814 
                              
                              
                                 38 961 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    65
                                 
                              
                              
                                 
                                    87
                                 
                              
                              
                                 
                                    46
                                 
                              
                           
                                 Stokkijiet tal-għeluq bħala perċentwal tal-produzzjoni
                              
                              
                                 3,7 %
                              
                              
                                 2,7 %
                              
                              
                                 3,2 %
                              
                              
                                 1,8 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    71
                                 
                              
                              
                                 
                                    85
                                 
                              
                              
                                 
                                    49
                                 
                              
                           
                                 
                                    Sors: tweġibiet ivverifikati għall-kwestjonarju tal-produtturi tal-Unjoni fil-kampjun
                              
                           
               
                     (153)
                  
                  
                     L-istokk tal-għeluq u l-istokk bħala perċentwal tal-produzzjoni naqsu matul il-perjodu kkunsidrat. Madankollu, billi l-istokk bħala perċentwal tal-produzzjoni huwa baxx matul il-perjodu sħiħ u l-istokkijiet tal-għeluq huma soġġetti għal varjazzjonijiet staġjonali, dan il-fattur mhuwiex meqjus bħala indikatur siewi tad-dannu f'din l-investigazzjoni.
                  
               4.4.3.4.   Il-profittabbiltà, il-fluss tal-flus, l-investimenti, ir-redditu fuq l-investimenti u l-kapaċità li jiġi ġġenerat il-kapital
         
                     (154)
                  
                  
                     Il-profittabbiltà, il-fluss tal-flus, l-investimenti u r-redditu fuq l-investimenti tal-produtturi tal-Unjoni fil-kampjun żviluppaw kif ġej fil-perjodu kkunsidrat:
                     
                        Tabella 10
                     
                     
                        Profittabbiltà, fluss tal-flus, investimenti u redditu fuq l-investimenti
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Il-profittabilità tal-bejgħ fl-Unjoni lil klijenti mhux relatati (% tal-fatturat mill-bejgħ)
                              
                              
                                 14,0 %
                              
                              
                                 10,0 %
                              
                              
                                 1,1 %
                              
                              
                                 – 3,5 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    71
                                 
                              
                              
                                 
                                    8
                                 
                              
                              
                                 
                                    – 25
                                 
                              
                           
                                 Likwidità (EUR)
                              
                              
                                 78 775 697 
                              
                              
                                 39 007 376 
                              
                              
                                 19 727 317 
                              
                              
                                 5 827 513 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    50
                                 
                              
                              
                                 
                                    25
                                 
                              
                              
                                 
                                    7
                                 
                              
                           
                                 Investimenti (EUR)
                              
                              
                                 18 082 767 
                              
                              
                                 15 044 306 
                              
                              
                                 5 110 610 
                              
                              
                                 8 593 605 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    83
                                 
                              
                              
                                 
                                    28
                                 
                              
                              
                                 
                                    48
                                 
                              
                           
                                 Redditu fuq l-investimenti
                              
                              
                                 57,2 %
                              
                              
                                 28,3 %
                              
                              
                                 7,9 %
                              
                              
                                 – 8,7 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    49
                                 
                              
                              
                                 
                                    14
                                 
                              
                              
                                 
                                    – 15
                                 
                              
                           
                                 
                                    Sors: Tweġibiet ivverifikati għall-kwestjonarju tal-produtturi tal-Unjoni fil-kampjun
                              
                           
               
                     (155)
                  
                  
                     Il-Kummissjoni stabbilixxiet il-profittabbiltà tal-produtturi tal-Unjoni fil-kampjun billi esprimiet il-profitt nett qabel it-taxxa tal-bejgħ tal-prodott simili lil klijenti mhux relatati fl-Unjoni bħala perċentwal tal-fatturat ta' dak il-bejgħ. Il-profittabbiltà naqset b'mod sostanzjali matul il-perjodu kkunsidrat minħabba l-iżviluppi fil-prezzijiet medji tal-bejgħ u l-kostijiet tal-produzzjoni deskritti fil-premessa (152). Iż-żieda fil-kost tal-produzzjoni mill-2017 u l-prezzijiet tal-bejgħ soppressi minħabba l-importazzjonijiet mill-pajjiżi kkonċernati wasslu biex l-industrija tal-Unjoni tagħmel it-telf fil-perjodu ta' investigazzjoni.
                  
               
                     (156)
                  
                  
                     Il-fluss tal-flus nett huwa l-abbiltà tal-produtturi tal-Unjoni li jiffinanzjaw l-attivitajiet tagħhom stess. Ix-xejra fil-flussi tal-flus netti żviluppat b'mod negattiv matul il-perjodu kkunsidrat.
                  
               
                     (157)
                  
                  
                     Ir-redditu fuq l-investiment huwa l-profitt f'perċentwal tal-valur kontabilistiku nett tal-investimenti. Dan żviluppa b'mod negattiv matul il-perjodu kkunsidrat, li jirrifletti x-xejriet deskritti qabel għall-profittabbiltà u l-flussi tal-flus.
                  
               
                     (158)
                  
                  
                     L-industrija tal-Unjoni kompliet tinvesti fil-perjodu kkunsidrat. L-investimenti saru sabiex tittejjeb l-effiċjenza tal-produzzjoni, jitnaqqas il-konsum tal-enerġija, u għat-titjib ambjentali. Madankollu, l-investimenti kienu sostanzjalment aktar baxxi fl-2017 u fil-perjodu ta' investigazzjoni milli fl-2015 u fl-2016. It-tnaqqis fil-livelli ta' investiment kien ikkawżat mit-tnaqqis fil-kapaċità li jiġi ġġenerat il-kapital kif muri mid-deterjorament fis-sitwazzjoni tal-flussi tal-flus.
                  
               4.4.4.   Konklużjoni dwar id-dannu
         
         
                     (159)
                  
                  
                     Matul il-perjodu kkunsidrat, l-industrija tal-Unjoni sofriet waqgħat kbar fil-prezzijiet tal-bejgħ (28 %) li flimkien maż-żieda fil-kostijiet fl-2017 u fil-perjodu ta' investigazzjoni wasslu biex livell ta' profitt ta' 14 % fl-2015 jinbidel f'telf fil-perjodu ta' investigazzjoni. Din ix-xejra wasslet għal tnaqqis simili fil-flussi tal-fluss, fir-redditu fuq l-investiment u għal tnaqqis fl-investiment. Inħassu effetti negattivi sinifikanti wkoll f'indikaturi tal-volum bħall-produzzjoni, li naqset bi 8 %, il-volum tal-bejgħ, li naqas b'21 %, u s-sehem mis-suq, li niżel minn 69,7 % fl-2015 għal 57,9 % fil-perjodu ta' investigazzjoni. Dawn l-iżviluppi ħallew lill-industrija tal-Unjoni f'sitwazzjoni vulnerabbli.
                  
               
                     (160)
                  
                  
                     Ftit ħafna mill-indikaturi eżaminati wrew żvilupp pożittiv. Il-kapaċità tal-produzzjoni żdiedet bi ftit matul il-perjodu kkunsidrat iżda l-produzzjoni niżlet kif intqal fil-premessa ta' qabel. Barra minn hekk, l-istokkijiet naqsu iżda l-livell tal-istokkijiet huwa baxx matul il-perjodu sħiħ ikkunsidrat.
                  
               
                     (161)
                  
                  
                     Abbażi ta' dan ta' hawn fuq, il-Kummissjoni f'dan l-istadju għalhekk ikkonkludiet li l-industrija tal-Unjoni ġarrbet dannu materjali skont it-tifsira tal-Artikolu 3(5) tar-Regolament bażiku.
                  
               5.   KAWŻALITÀ
         
         
                     (162)
                  
                  
                     Skont l-Artikolu 3(6) tar-Regolament bażiku, il-Kummissjoni eżaminat jekk l-importazzjonijiet li huma l-oġġett ta' dumping mill-pajjiż ikkonċernat ikkawżawx dannu materjali lill-industrija tal-Unjoni. Skont l-Artikolu 3(7) tar-Regolament bażiku, il-Kummissjoni eżaminat ukoll jekk fatturi magħrufin oħrajn setgħux fl-istess ħin ikkawżaw dannu lill-industrija tal-Unjoni. Il-Kummissjoni żgurat li kull dannu possibbli kkawżat minn fatturi għajr l-importazzjonijiet li kienu l-oġġett ta' dumping mill-pajjiżi kkonċernati ma kienx attribwit lill-importazzjonijiet li kienu l-oġġett ta' dumping. Fost l-oħrajn, dawn il-fatturi huma: l-importazzjonijiet minn pajjiżi terzi, it-tnaqqis fil-konsum, l-iżviluppi fis-suq (dinji) tal-urea, iż-żidiet fil-prezzijiet tal-gass fl-2017 u fil-perjodu ta' investigazzjoni, il-prestazzjoni fl-esportazzjoni tal-industrija tal-Unjoni, il-kostijiet ogħla għall-produtturi tal-Unjoni u ċertu xiri u bejgħ ta' UAN mill-produtturi tal-Unjoni.
                  
               5.1.   L-effetti tal-importazzjonijiet oġġett ta' dumping
         
         
                     (163)
                  
                  
                     L-importazzjonijiet mill-pajjiżi kkonċernati żdiedu b'64 % matul il-perjodu kkunsidrat, biex żiedu s-sehem mis-suq tagħhom bi 72 % kif muri fit-tabella 2. Dan l-iżvilupp seħħ minkejja tnaqqis ta' 5 % fil-konsum matul il-perjodu kkunsidrat.
                  
               
                     (164)
                  
                  
                     Il-prezzijiet tal-importazzjoni mill-pajjiżi kkonċernati naqsu b'medja ta' 32 %. Fil-fatt, il-prezzijiet tat-tliet pajjiżi kkonċernati kollha naqsu b'bejn 30 % u 34 % skont il-pajjiż. Dan it-tnaqqis fil-prezzijiet tal-bejgħ kien partikolarment evidenti fl-2016 meta, fl-istess ħin, il-volum tal-importazzjonijiet mill-pajjiżi kkonċernati żdied b'50 % meta mqabbel mal-2015. Fil-perjodu ta' investigazzjoni, jekk wieħed iqabbel il-prezzijiet tal-bejgħ fuq bażi ta' tip b'tip għat-tranżazzjonijiet fl-istess livell ta' kummerċ, l-importazzjonijiet mill-pajjiżi kkonċernati waqqgħu l-prezzijiet tal-industrija tal-Unjoni b'medja ta' 6,8 %.
                  
               
                     (165)
                  
                  
                     Huwa ċar li ż-żieda kbira fl-importazzjonijiet bi tnaqqis fil-prezzijiet kellha rwol sostanzjali fid-deterjorament rapidu tal-indikaturi ekonomiċi tal-industrija tal-Unjoni. Żewġ fatturi speċifiċi għall-prodott aggravaw dan l-impatt. L-ewwel nett, l-UAN huwa komodità mibjugħa lill-klijenti kważi esklussivament abbażi tal-prezz. Għalhekk, differenza żgħira biss fil-prezz jista' jkollha konsegwenza sinifikanti. It-tieni, l-UAN huwa prodott likwidu li jirrikjedi tankijiet speċjali għall-ħażna li jfisser li l-prezzijiet tas-suq iridu jiġu aċċettati ftit wara l-waqt tal-produzzjoni, ikun xi jkun il-kost tal-produzzjoni applikabbli f'dak il-waqt.
                  
               
                     (166)
                  
                  
                     Il-prezzijiet tal-bejgħ baxxi mill-pajjiżi kkonċernati kienu l-aktar dannużi fl-2017 u fil-perjodu ta' investigazzjoni meta l-kostijiet kienu qegħdin jiżdiedu minħabba l-prezzijiet ogħla tal-gass. Il-prezzijiet tal-bejgħ imnaqqsa tal-industrija tal-Unjoni, li ma setgħux jiġu miżjuda f'konformità maż-żieda fil-kostijiet minħabba l-pressjoni fuq il-prezzijiet mill-importazzjonijiet, wasslu għad-deterjorament tal-indikaturi tal-prestazzjoni tal-industrija tal-Unjoni li rriżulta f'telf sal-perjodu ta' investigazzjoni. Fl-2017 u fil-perjodu ta' investigazzjoni, diversi produtturi għalhekk ma setgħux jevitaw waqfiet tal-produzzjoni u l-livelli ta' investiment naqsu b'mod sinifikanti. Dan min-naħa tiegħu kompla jaggrava d-dannu minħabba li l-investiment kontinwu f'impjant kimiku integrat huwa essenzjali għas-sopravivenza fit-tul.
                  
               
                     (167)
                  
                  
                     Xi partijiet invokaw nuqqas ta' korrelazzjoni bejn il-livell tal-importazzjonijiet u l-prezzijiet tal-bejgħ u l-profitti tal-industrija tal-Unjoni fis-sens li l-prezzijiet tal-bejgħ u l-profitti tal-industrija tal-Unjoni kienu għoljin matul perjodi meta kien hemm importazzjonijiet sinifikanti u viċi versa. Madankollu, il-punti magħmula aktar 'il fuq f'din it-taqsima u l-inabilità tal-industrija tal-Unjoni li tieħu vantaġġ mis-suq domestiku tagħha daqs il-produtturi mill-pajjiżi kkonċernati huma evidenza tal-eżistenza tad-dannu kkawżat mill-importazzjonijiet li kienu l-oġġett ta' dumping.
                  
               5.2.   Effetti ta' fatturi oħra
         
         5.2.1.   Importazzjonijiet minn pajjiżi terzi
         
         
                     (168)
                  
                  
                     Il-volum tal-importazzjonijiet minn pajjiżi terzi oħrajn żviluppa kif ġej matul il-perjodu kkunsidrat:
                     
                        Tabella 11
                     
                     
                        Importazzjonijiet minn pajjiżi terzi
                     
                     
                                  
                              
                              
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Total tal-pajjiżi terzi ħlief il-pajjiżi kkonċernati
                              
                              
                                 Volum (tunnellati)
                              
                              
                                 403 934 
                              
                              
                                 280 367 
                              
                              
                                 201 741 
                              
                              
                                 202 738 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    69
                                 
                              
                              
                                 
                                    50
                                 
                              
                              
                                 
                                    50
                                 
                              
                           
                                 Sehem mis-suq
                              
                              
                                 8,0 %
                              
                              
                                 5,7 %
                              
                              
                                 3,8 %
                              
                              
                                 4,1 %
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    72
                                 
                              
                              
                                 
                                    48
                                 
                              
                              
                                 
                                    51
                                 
                              
                           
                                 Prezz medju
                              
                              
                                 189
                              
                              
                                 140
                              
                              
                                 136
                              
                              
                                 129
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    74
                                 
                              
                              
                                 
                                    72
                                 
                              
                              
                                 
                                    68
                                 
                              
                           
                                 
                                    Sors: Comext
                              
                           
               
                     (169)
                  
                  
                     L-importazzjonijiet minn pajjiżi terzi (prinċipalment mill-Belarussja, mir-Repubblika tal-Maċedonja ta' Fuq, mis-Serbja u mill-Alġerija) naqsu b'50 % matul il-perjodu kkunsidrat u fil-perjodu ta' investigazzjoni kellhom sehem mis-suq biss ta' 4,1 %.
                  
               
                     (170)
                  
                  
                     Għalhekk ġie konkluż b'mod provviżorju li dawn l-importazzjonijiet seta' kellhom biss impatt marġinali fuq is-sitwazzjoni tal-industrija tal-Unjoni.
                  
               5.2.2.   Il-prestazzjoni tal-esportazzjoni tal-industrija tal-Unjoni
         
         
                     (171)
                  
                  
                     Il-volum tal-esportazzjonijiet tal-industrija tal-Unjoni żviluppa kif ġej matul il-perjodu kkunsidrat:
                     
                        Tabella 12
                     
                     
                        Il-prestazzjoni tal-esportazzjoni tal-industrija tal-Unjoni
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 PI
                              
                           
                                 Volum tal-esportazzjonijiet (tunnellati)
                              
                              
                                 272 077 
                              
                              
                                 306 840 
                              
                              
                                 559 840 
                              
                              
                                 552 979 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    113
                                 
                              
                              
                                 
                                    206
                                 
                              
                              
                                 
                                    203
                                 
                              
                           
                                 Prezz medju (EUR / tunnellata)
                              
                              
                                 171
                              
                              
                                 124
                              
                              
                                 122
                              
                              
                                 125
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    72
                                 
                              
                              
                                 
                                    72
                                 
                              
                              
                                 
                                    73
                                 
                              
                           
                                 
                                    Sors: Fertilisers Europe u l-produtturi fil-kampjun
                              
                           
               
                     (172)
                  
                  
                     Matul il-perjodu kkunsidrat, l-industrija tal-Unjoni żiedet il-bejgħ tagħha fis-swieq tal-esportazzjoni b'madwar 280 000 tunnellata. Għalhekk, iż-żieda fil-bejgħ fis-suq tal-esportazzjoni tagħha kkumpensat biss għal parti żgħira mit-telf ta' madwar 700 000 tunnellata fis-suq tal-Unjoni. Il-prezzijiet tal-esportazzjonijiet tal-industrija tal-Unjoni kienu simili għall-prezzijiet tagħha fis-suq tal-Unjoni.
                  
               
                     (173)
                  
                  
                     Għalhekk ġie konkluż b'mod provviżorju li dawn l-esportazzjonijiet ma kkontribwewx għad-dannu mġarrab mill-industrija tal-Unjoni.
                  
               5.2.3.   Konsum
         
         
                     (174)
                  
                  
                     Matul l-investigazzjoni, xi partijiet irreferew għall-konsum varjabbli u / jew għall-kundizzjonijiet avversi tat-temp fis-swieq ewlenin bħala xpruni tas-sitwazzjoni dannuża tal-industrija tal-Unjoni. It-Tabella 1 turi li l-konsum fis-suq tal-Unjoni fil-fatt varja matul il-perjodu kkunsidrat u naqas b'5 % b'mod ġenerali. Madankollu, minkejja dawn il-varjazzjonijiet u t-tnaqqis ġenerali, l-importazzjonijiet mill-pajjiżi kkonċernati żdiedu b'mod stabbli matul il-perjodu kkunsidrat, għad-dannu ta' importazzjonijiet oħra u l-bejgħ tal-industrija tal-Unjoni.
                  
               
                     (175)
                  
                  
                     Għalhekk ġie provviżorjament konkluż li l-iżvilupp tad-domanda ma kkontribwiex għad-dannu mġarrab mill-industrija tal-Unjoni.
                  
               5.2.4.   Il-prezz (dinji) tal-urea
         
         
                     (176)
                  
                  
                     Xi partijiet sostnew li s-sitwazzjoni dannuża tal-produtturi tal-Unjoni kienet attribwibbli għall-prezz dinji tal-urea billi dan tal-aħħar imbotta 'l isfel il-prezzijiet tal-UAN tal-Unjoni. Madankollu, l-investigazzjoni wriet li ma hemm ebda prezz dinji għall-urea li seta' influwenza s-sitwazzjoni tal-industrija tal-Unjoni. Hemm atturi indipendenti li jippubblikaw prezzijiet spot għall-urea f'diversi postijiet madwar id-dinja. Dawn il-prezzijiet juru varjazzjonijiet fil-prezzijiet minn post għall-ieħor matul il-perjodu kkunsidrat (15). Barra minn hekk, filwaqt li madwar id-dinja, l-urea tirrappreżenta 56 % tal-fertilizzanti kollha kkunsmati, l-urea mhijiex il-fertilizzant preferut fl-Unjoni, fejn hija tirrappreżenta xi 19 % tal-fertilizzanti użati.
                  
               
                     (177)
                  
                  
                     Għalhekk ġie konkluż b'mod provviżorju li l-prezz (dinji) tal-urea ma setax ikollu impatt sinifikanti fuq il-prezzijiet tal-bejgħ tal-industrija tal-Unjoni u s-sitwazzjoni dannuża tagħha.
                  
               5.2.5.   Kostijiet ogħla fir-rigward tal-produtturi tal-Unjoni
         
         
                     (178)
                  
                  
                     Diversi partijiet semmew iż-żidiet fl-ispejjeż tal-bejgħ, amministrattivi u ġenerali fir-rigward tal-produtturi tal-Unjoni u / jew qalu li xi produtturi tal-Unjoni li lmentaw jinsabu f'sitwazzjoni dannuża minħabba li jħallsu prezz għoli għall-gass tagħhom.
                  
               
                     (179)
                  
                  
                     L-investigazzjoni ma wriet l-ebda evoluzzjoni anormali tal-ispejjeż tal-bejgħ, amministrattivi u ġenerali fir-rigward tal-produtturi tal-Unjoni fil-kampjun. Rigward il-livell tal-prezzijiet tal-gass matul il-perjodu kkunsidrat, l-evoluzzjoni tiegħu ma tispjegax it-tnaqqis fil-profitti f'dan il-każ. Il-prezzijiet għoljin tal-gass jistgħu jispjegaw l-inabilità kontinwa li jintlaħqu livelli adegwati ta' profittabbiltà, li mhijiex is-sitwazzjoni hawnhekk billi fl-2015 u fl-2016, il-livelli ta' profittabbiltà kienu 14 % u 10 % rispettivament.
                  
               
                     (180)
                  
                  
                     Għalhekk huwa meqjus li l-evoluzzjoni tal-prezzijiet tal-gass kienet fattur aggravanti tad-dannu mġarrab minn xi produtturi tal-Unjoni. Madankollu, la l-gass u l-ebda żieda oħra fil-kostijiet ma kienu l-kawża prinċipali tad-dannu. Kienet il-pressjoni fuq il-prezzijiet eżerċitata mill-importazzjonijiet mill-pajjiżi kkonċernati li ma ppermettietx lill-industrija tal-Unjoni tgħaddi ż-żidiet fil-kostijiet permezz tal-prezzijiet tal-bejgħ.
                  
               5.2.6.   Ċertu UAN mixtri u mibjugħ minn produtturi tal-Unjoni
         
         
                     (181)
                  
                  
                     Diversi partijiet qalu li d-dannu eventwalment imġarrab minn xi produtturi tal-Unjoni kkawżawh huma stess minħabba li xi produtturi tal-Unjoni xtraw l-UAN.
                  
               
                     (182)
                  
                  
                     L-investigazzjoni wriet li xi produtturi tal-Unjoni jew il-fergħat kummerċjali tagħhom xtraw xi UAN mingħand importaturi jew kummerċjanti fl-Unjoni sabiex jissodisfaw ċerti ordnijiet jew għal raġunijiet loġistiċi. Minħabba li UAN minn diversi sorsi jitħallat fit-tankijiet u l-fatt li xi drabi dawn it-tankijiet jiġu kondiviżi minn diversi atturi fis-suq, ma jistax jiġi eskluż li l-produtturi tal-Unjoni fil-fatt reġgħu xraw xi UAN preċedentement mibjugħ minnhom. Fi kwalunkwe każ, ix-xiri tal-UAN mill-produtturi tal-Unjoni kien negliġibbli f'termini ta' volumi meta mqabbla mal-bejgħ ġenerali tal-Unjoni.
                  
               
                     (183)
                  
                  
                     Il-pretensjoni magħmula minn produttur esportatur Russu li xi produtturi tal-Unjoni jbigħu l-UAN fl-Unjoni bi prezzijiet imnaqqsa taħt il-prezz tas-suq ma kienet issostanzjata b'ebda evidenza.
                  
               
                     (184)
                  
                  
                     Fid-dawl ta' dan ta' hawn fuq, ġie konkluż b'mod provviżorju li l-ebda waħda mill-operazzjonijiet hawn fuq imsemmija ma kellha impatt sinifikanti fuq is-sitwazzjoni dannuża tal-industrija tal-Unjoni.
                  
               5.2.7.   Fatturi oħra
         
         
                     (185)
                  
                  
                     Matul l-investigazzjoni, xi partijiet irreferew għal fatturi oħra bħala xpruni tas-sitwazzjoni dannuża tal-industrija tal-Unjoni. Dawn il-fatturi l-oħra jinkludu i) l-istaġjonalità tal-prezzijiet tal-UAN, ii) il-kapaċitajiet ta' varjazzjoni tal-produtturi tal-Unjoni, iii) il-provvisti irregolari minn xi produtturi tal-Unjoni u iv) pjattaforma diġitali li tbigħ il-fertilizzanti fuq il-web bi prezzijiet aggressivi.
                  
               
                     (186)
                  
                  
                     L-investigazzjoni madankollu wriet li i) billi l-analiżi saret fuq il-bażi ta' perjodu ta' 12-il xahar, l-effett ta' kwalunkwe staġjonalità fil-prezzijiet tal-UAN huwa kkumpensat, li ii) il-produtturi tal-Unjoni jirrikorru għall-kapaċitajiet ta' varjazzjoni bħala miżura protettiva, li iii) ċerti provvisti irregolari minn xi produtturi tal-Unjoni kienu minħabba operazzjonijiet normali ta' manutenzjoni u li iv) il-bejgħ online tal-UAN, limitat, sar bi prezzijiet simili tas-suq.
                  
               
                     (187)
                  
                  
                     Għalhekk ġie konkluż b'mod provviżorju li l-ebda wieħed minn dawn il-fatturi ma kien xprun tas-sitwazzjoni dannuża tal-industrija tal-Unjoni.
                  
               5.3.   Konklużjoni dwar il-kawżalità
         
         
                     (188)
                  
                  
                     Matul il-perjodu kkunsidrat u fl-isfond tat-tnaqqis fil-konsum fl-Unjoni, il-volumi tal-importazzjonijiet mill-pajjiżi kkonċernati u l-ishma tagħhom mis-suq żdiedu b'mod sinifikanti filwaqt li l-prezzijiet mill-pajjiżi kkonċernati naqsu b'medja ta' 33 %. Iż-żieda fis-sehem mis-suq tal-importazzjonijiet ħabtet ma' tnaqqis simili fis-sehem mis-suq għall-industrija tal-Unjoni. Meta wieħed jiftakar li l-UAN huwa komodità sensittiva għall-prezzijiet, li s-sehem mis-suq tal-importazzjonijiet mill-pajjiżi kkonċernati kien ta' 37,7 % fil-perjodu ta' investigazzjoni, u li dawk l-importazzjonijiet saru bi prezzijiet li waqqgħu l-prezzijiet tal-industrija tal-Unjoni, tali importazzjonijiet ipproduċew effetti dannużi sostanzjali. Il-pressjoni tal-prezzijiet mill-importazzjonijiet mill-pajjiżi kkonċernati fuq il-produtturi tal-Unjoni kienet partikolarment dannuża fl-2017 u fil-perjodu ta' investigazzjoni meta l-kostijiet kienu qegħdin jiżdiedu. Pressjoni bħal din ikkawżat id-deterjorament tal-indikaturi tal-prestazzjoni tal-industrija tal-Unjoni u wasslet għal telf fil-perjodu ta' investigazzjoni.
                  
               
                     (189)
                  
                  
                     L-analiżi fil-premessi minn (171) sa (188) hawn fuq sabet li l-ebda fattur ieħor ma kellu impatt sinifikanti fuq is-sitwazzjoni dannuża tal-industrija tal-Unjoni.
                  
               
                     (190)
                  
                  
                     Abbażi ta' dan ta' hawn fuq, il-Kummissjoni kkonkludiet f'dan l-istadju li l-ħsara materjali lill-industrija tal-Unjoni kienet ikkawżata mill-importazzjonijiet oġġett ta' dumping mill-pajjiż ikkonċernat u l-fatturi l-oħra, meta kkunsidrati separatament jew flimkien, ma kinux jiksru r-rabta ta' kawżalità.
                  
               
                     (191)
                  
                  
                     Il-Kummissjoni ddistingwiet u sseparat l-effetti tal-fatturi kollha magħrufa dwar is-sitwazzjoni tal-industrija tal-Unjoni mill-effetti dannużi tal-importazzjonijiet li huma l-oġġett ta' dumping. L-effett tal-biċċa l-kbira ta' dawn il-fatturi prattikament ma kienx jeżisti, filwaqt li l-effett tal-evoluzzjoni tal-prezzijiet tal-gass fuq l-iżviluppi negattivi tal-industrija tal-Unjoni f'termini ta' tnaqqis fil-profitti kien limitat.
                  
               6.   LIVELL TAL-MIŻURI
         
         
                     (192)
                  
                  
                     Sabiex tiddetermina l-livell tal-miżuri, il-Kummissjoni eżaminat jekk dazju aktar baxx mill-marġni tad-dumping ikunx suffiċjenti biex jitneħħa d-dannu kkawżat mill-importazzjonijiet li huma l-oġġett ta' dumping għall-industrija tal-Unjoni.
                  
               
                     (193)
                  
                  
                     Fil-każ preżenti, l-ilmentaturi allegaw l-eżistenza ta' distorsjonijiet fil-materja prima skont it-tifsira tal-Artikolu 7(2a) tar-Regolament bażiku fir-rigward ta' wieħed mill-pajjiżi investigati, jiġifieri r-Russja. Il-valutazzjoni li tikkonċerna r-Russja tinsab fit-Taqsima 6.3 hawn taħt.
                  
               
                     (194)
                  
                  
                     Wieħed mill-produtturi esportaturi Russi li kkooperaw sostna li l-applikazzjoni potenzjali tad-dispożizzjonijiet tal-Artikolu 7(2a) tar-Regolament bażiku fir-rigward tar-Russja tkun diskriminatorja, billi d-distorsjonijiet fil-materja prima skont it-tifsira ta' dan l-Artikolu japplikaw ukoll għas-swieq tal-gass naturali f'TT u fl-Istati Uniti.
                  
               
                     (195)
                  
                  
                     Il-Kummissjoni eżaminat dawn il-pretensjonijiet u kkonkludiet b'mod provviżorju li:
                     
                                 (a)
                              
                              
                                 l-allegat sussidjar tax-xiri tal-gass naturali użat mill-produttur tal-UAN f'TT ma jaqax taħt id-distorsjonijiet fil-materja prima elenkati fl-Artikolu 7(2a) tar-Regolament bażiku.
                              
                           
                                 (b)
                              
                              
                                 għalkemm il-projbizzjoni allegata tal-esportazzjonijiet tal-gass naturali mingħajr awtorizzazzjoni minn qabel fl-Istati Uniti tista' potenzjalment taqa' taħt id-distorsjonijiet fil-materja prima elenkati fl-Artikolu 7(2a) tar-Regolament bażiku, is-sistema użata ta' liċenzjar tal-esportazzjoni tidher li hija ta' natura awtomatika u t-tariffa negliġibbli tal-liċenzja ma taffettwax il-prezz tal-esportazzjoni.
                              
                           
               
                     (196)
                  
                  
                     Għalhekk, il-Kummissjoni ċaħdet provviżorjament il-pretensjoni ta' trattament diskriminatorju fl-applikazzjoni tal-Artikolu 7(2a) tar-Regolament bażiku fir-rigward tar-Russja.
                  
               6.1.   Eżami tal-marġni adegwat biex jitneħħa d-dannu lill-industrija ta' Unjoni għal Trinidad u Tobago u għall-Istati Uniti tal-Amerka
         
         
                     (197)
                  
                  
                     Il-Kummissjoni l-ewwel stabbiliet l-ammont ta' dazju neċessarju biex jiġi eliminat id-dannu mġarrab mill-industrija tal-Unjoni fin-nuqqas ta' distorsjonijiet fis-sens tal-Artikolu 7(2a) tar-Regolament bażiku. F'dan il-każ, id-dannu jiġi eliminat jekk l-industrija tal-Unjoni tkun kapaċi tkopri l-kostijiet tal-produzzjoni tagħha, inklużi dawk il-kostijiet li jirriżultaw minn Ftehimiet Ambjentali Multilaterali, u l-protokolli taħthom, li tagħhom l-Unjoni hija parti, u mill-Konvenzjonijiet tal-ILO elenkati fl-Anness Ia tar-Regolament bażiku, u tikseb profitt raġonevoli (“profitt fil-mira”).
                  
               
                     (198)
                  
                  
                     Skont l-Artikolu 7(2c) tar-Regolament bażiku, sabiex tistabbilixxi l-profitt fil-mira, il-Kummissjoni qieset il-fatturi li ġejjin: il-livell ta' profittabbiltà qabel iż-żieda fl-importazzjonijiet mill-pajjiż li qed jiġi investigat, il-livell ta' profittabbiltà meħtieġ sabiex ikopri l-kostijiet u l-investimenti kollha, ir-riċerka u żvilupp (R&Ż) u l-innovazzjoni, u l-livell ta' profittabbiltà li wieħed għandu jistenna f'kundizzjonijiet normali ta' kompetizzjoni.
                  
               
                     (199)
                  
                  
                     Kif jidher fit-Tabella 2, fl-2016 l-importazzjonijiet mill-pajjiżi kkonċernati bdew jiżdiedu. Kwalunkwe marġni ta' profitt għal dan l-għan għalhekk jeħtieġ li jkun ġej mis-snin ta' qabel. Sabiex jiġi evitat li tintuża sena ta' profitt eċċezzjonali, ġie deċiż li jintuża l-profitt medju ponderat miksub mill-industrija tal-Unjoni matul il-perjodu 2013-2015. Il-profitt fil-mira miksub b'dan il-mod, li kien jammonta għal 10 %, tqies li jirrappreżenta profitt tajjeb f'kundizzjonijiet normali ta' kompetizzjoni.
                  
               
                     (200)
                  
                  
                     Produttur tal-Unjoni wieħed fil-kampjun sostna li l-Kummissjoni għandha żżid mal-profitt fil-mira l-investimenti ppjanati li ma ġewx implimentati matul il-perjodu kkunsidrat. Il-Kummissjoni investigat din il-pretensjoni skont l-Artikolu 7(2c) tar-Regolament bażiku. Madankollu, il-kumpanija kkonċernata ma kinitx kapaċi tipprovdi evidenza dokumentarja biex issostni din il-pretensjoni, li għalhekk, provviżorjament ma ntlaqgħetx.
                  
               
                     (201)
                  
                  
                     Skont l-Artikolu 7(2d) tar-Regolament bażiku, bħala pass finali, il-Kummissjoni vvalutat il-kostijiet futuri li jirriżultaw minn Ftehimiet Ambjentali Multilaterali, u l-protokolli taħthom, li għalihom l-Unjoni hija parti, u mill-Konvenzjonijiet tal-ILO elenkati fl-Anness Ia tar-Regolament bażiku, li se ġġarrab l-industrija tal-Unjoni matul il-perjodu tal-applikazzjoni tal-miżura skont l-Artikolu 11(2). Fuq il-bażi tal-evidenza disponibbli, il-Kummissjoni stabbiliet kost addizzjonali ta' 3,7 % li ġie miżjud mal-prezz mhux dannuż. Nota għal-fajl dwar kif il-Kummissjoni stabbiliet dan il-kost addizzjonali tinsab fil-fajl għall-ispezzjoni mill-partijiet interessati.
                  
               
                     (202)
                  
                  
                     Dawn il-kostijiet kienu jinkludu l-kostijiet futuri addizzjonali sabiex tiġi żgurata l-konformità mal-Iskema tal-UE għan-Negozjar ta' Emissjonijiet (EU ETS). L-EU ETS hija pedament tal-politika tal-UE għall-konformità mal-Ftehimiet Ambjentali Multilaterali. Tali kostijiet addizzjonali ġew ikkalkulati fuq il-bażi tal-Kwoti tal-UE addizzjonali medji stmati ta' Emissjonijiet (EUA) li jridu jinxtraw matul il-ħajja tal-miżuri. L-EUAs użati fil-kalkolu kienu netti mill-kwoti riċevibbli mingħajr ħlas u, bħall-kostijiet kollha tal-produzzjoni, kienu vverifikati sabiex jiġi żgurat li kienu allokati korrettement għall-prodott ikkonċernat. Il-kostijiet tal-EUAs ġew estrapolati sabiex jittieħed kont tal-varjazzjoni mistennija fil-prezzijiet matul il-ħajja tal-miżuri. Is-sors ta' dawn il-prezzijiet proġettati hija estrazzjoni minn Bloomberg New Energy Finance bid-data tat-8 ta' Frar 2019 Il-prezz medju proġettat għall-EUAs għal dan il-perjodu huwa ta' EUR 24,14 / tunnellata ta' CO2 iġġenerat.
                  
               
                     (203)
                  
                  
                     Fuq din il-bażi, il-Kummissjoni kkalkulat prezz mhux dannuż tal-prodott simili għall-industrija tal-Unjoni.
                  
               
                     (204)
                  
                  
                     Il-Kummissjoni mbagħad stabbiliet il-livell ta' eliminazzjoni tad-dannu fuq il-bażi ta' tqabbil tal-prezz medju ponderat tal-importazzjoni tal-produtturi esportaturi f'TT u fl-Istati Uniti li kkooperaw, kif stabbilit għall-kalkoli tat-twaqqigħ tal-prezz, mal-prezz medju ponderat mhux dannuż tal-prodott simili mibjugħ mill-produtturi tal-Unjoni fil-kampjun fis-suq tal-Unjoni matul il-perjodu ta' investigazzjoni. Kull differenza li tirriżulta minn dan it-tqabbil ġiet espressa bħala perċentwal tal-valur CIF medju ponderat tal-importazzjoni. Ir-riżultati ta' dawn il-kalkoli huma mniżżla fit-tabella li ġejja:
                     
                                 Pajjiż
                              
                              
                                 Kumpanija
                              
                              
                                 Marġni tad-dumping (%)
                              
                              
                                 Marġni tal-bejgħ bil-prezz imwaqqa' (%)
                              
                           
                                 Trinidad u Tobago
                              
                              
                                 Methanol Holdings (Trinidad) Limited
                              
                              
                                 55,9
                              
                              
                                 16,3
                              
                           
                                 Trinidad u Tobago
                              
                              
                                 Il-kumpaniji l-oħrajn kollha
                              
                              
                                 55,9
                              
                              
                                 16,3
                              
                           
                                 L-Istati Uniti tal-Amerka
                              
                              
                                 CF Industries Holdings, Inc.
                              
                              
                                 37,3
                              
                              
                                 22,6
                              
                           
                                 L-Istati Uniti tal-Amerka
                              
                              
                                 Il-kumpaniji l-oħrajn kollha
                              
                              
                                 37,3
                              
                              
                                 22,6
                              
                           
               6.2.   Eżami tal-marġni adegwat biex jitneħħa d-dannu lill-industrija tal-Unjoni għar-Russja
         
         6.2.1.   Tqabbil bejn il-marġni tad-dumping u l-marġni tal-bejgħ bil-prezz imwaqqa'
         
         
                     (205)
                  
                  
                     Skont l-Artikolu 7(2) tar-Regolament bażiku, il-Kummissjoni l-ewwel eżaminat fir-rigward tar-Russja, jekk il-marġni tad-dumping stabbilit provviżorjament, ikunx ogħla mill-marġni adegwat biex jitneħħa d-dannu lill-industrija tal-Unjoni. Għal dan l-għan, sar tqabbil bejn il-prezz medju ponderat tal-importazzjoni tal-produtturi esportaturi fir-Russja li kkooperaw, u l-prezz fil-mira tal-industrija tal-Unjoni kif spjegat fit-Taqsima 6.1 hawn fuq. Ir-riżultat ta' dawn il-kalkoli jidher fit-tabella ta' hawn taħt.
                     
                                 Pajjiż
                              
                              
                                 Kumpanija
                              
                              
                                 Marġni tad-dumping (%)
                              
                              
                                 Marġni tal-bejgħ bil-prezz imwaqqa' (%)
                              
                           
                                 Ir-Russja
                              
                              
                                 PJSC Acron
                              
                              
                                 31,9
                              
                              
                                 12,5
                              
                           
                                 Ir-Russja
                              
                              
                                 Novomoskovsky Azot JSC
                              
                              
                                 34,0
                              
                              
                                 15,8
                              
                           
                                 Ir-Russja
                              
                              
                                 Nevinnomyssky Azot JSC
                              
                              
                                 34,0
                              
                              
                                 15,8
                              
                           
                                 Ir-Russja
                              
                              
                                 Il-kumpaniji l-oħrajn kollha
                              
                              
                                 34,0
                              
                              
                                 13,6
                              
                           
               
                     (206)
                  
                  
                     Billi l-marġni tal-bejgħ bil-prezz imwaqqa' hekk ikkalkolat kien aktar baxx mill-marġni tad-dumping, il-Kummissjoni ġiet eżaminata kif meħtieġ skont l-Artikolu 7(2a) tar-Regolament bażiku.
                  
               6.3.   Distorsjonijiet fil-materja prima
         
         
                     (207)
                  
                  
                     Fl-ilment, l-ilmentatur ipprovda evidenza suffiċjenti li hemm distorsjonijiet fil-materja prima skont it-tifsira tal-Artikolu 7(2a) tar-Regolament bażiku fir-rigward tal-prodott ikkonċernat fir-Russja. Skont l-evidenza fl-ilment, il-gass naturali, li jammonta għal ferm aktar minn 17 % tal-kost tal-produzzjoni tal-prodott ikkonċernat, huwa suġġett għal ipprezzar doppju fir-Russja.
                  
               
                     (208)
                  
                  
                     Għalhekk, kif tħabbar fin-notifika ta' bidu, skont l-Artikolu 7(2a) tar-Regolament bażiku, fil-valutazzjoni tal-livell xieraq tal-miżuri fir-rigward tar-Russja, il-Kummissjoni eżaminat l-allegata distorsjoni u kull distorsjoni oħra koperta mill-Artikolu 7(2a) tar-Regolament bażiku, fir-Russja.
                  
               
                     (209)
                  
                  
                     Il-Kummissjoni l-ewwel identifikat il-materja prima prinċipali użata fil-produzzjoni tal-prodott ikkonċernat minn kull produttur esportatur li kkoopera. Bħala materja prima prinċipali ġiet ikkunsidrata dik il-materja prima li hija probabbli li tirrappreżenta mill-anqas 17 % tal-kost tal-produzzjoni tal-prodott ikkonċernat.
                  
               
                     (210)
                  
                  
                     Il-Kummissjoni stabbiliet li l-gass naturali huwa l-materja prima prinċipali għall-produzzjoni tal-prodott ikkonċernat. L-investigazzjoni kkonfermat li huwa jammonta għal aktar minn 17 % mill-kost tal-produzzjoni tal-UAN għaż-żewġ produtturi esportaturi Russi li kkooperaw, kif mitlub mill-Artikolu 7(2a). Għaż-żewġ kumpaniji, fuq il-bażi tal-informazzjoni pprovduta minnhom, il-kost tal-gass fil-kost totali tal-produzzjoni tal-UAN kien jammonta għal aktar minn 50 %, bil-prezzijiet tal-gass kif irrappurtati mill-kumpaniji. Bl-aġġustament għall-gass kif deskritt fil-premessi minn (52) sa (55) u minn (59) sa (60), il-kost tal-gass fil-kost totali tal-produzzjoni tal-UAN huwa fil-medda ta' 70 % sa 85 %.
                  
               
                     (211)
                  
                  
                     Il-Kummissjoni mbagħad eżaminat jekk il-gass naturali użat fil-produzzjoni tal-prodott ikkonċernat huwiex mgħawweġ b'waħda mill-miżuri elenkati fl-Artikolu 7(2a) tar-Regolament bażiku: skemi ta' pprezzar doppju, taxxi fuq l-esportazzjoni, soprataxxi fuq l-esportazzjoni, kwoti fuq l-esportazzjoni, projbizzjoni tal-esportazzjoni, taxxa fiskali fuq l-esportazzjoni, rekwiżiti ta' liċenzjar, prezz minimu tal-esportazzjoni, tnaqqis jew irtirar tar-rifużjoni tat-taxxa fuq il-valur miżjud (VAT), restrizzjoni fuq il-punt tal-iżdoganar għall-esportaturi, lista ta' esportaturi kwalifikati, obbligu tas-suq domestiku, estrazzjoni ristretta. Għal dan l-għan il-Kummissjoni eżaminat ir-Regolamenti rilevanti tal-Federazzjoni Russa, is-sottomissjonijiet tal-partijiet interessati, inklużi mill-GOR, rapporti u studji pubblikament disponibbli (16), il-kontijiet annwali awditjati tal-fornituri tal-gass Russi u dokumenti strateġiċi tal-GOR (17).
                  
               
                     (212)
                  
                  
                     Il-Kummissjoni stabbiliet li waħda mill-miżuri elenkati bħala distorsjonijiet fil-materja prima fit-tieni paragrafu tal-Artikolu 7(2a), jiġifieri t-taxxa fuq l-esportazzjoni (ta' 30 %) (18), kienet teżisti u affettwat il-bejgħ tal-gass naturali fir-Russja matul il-PI.
                  
               
                     (213)
                  
                  
                     Barra minn hekk, il-proprjetarju tas-Sistema Unifikata tal-Provvista tal-Gass (“UGSS”) huwa mogħti d-dritt esklużiv għall-esportazzjoni tal-gass fi stat gassuż. Il-liġi tistipula wkoll li l-proprjetarju tal-UGSS jista' jkun biss entità kkontrollata mill-Istat. Għalhekk, Gazprom tgawdi l-unika liċenzja għall-esportazzjoni tal-gass naturali. Is-sitwazzjoni kif deskritta tista' tikkwalifika jew bħala miżura ta' “rekwiżiti ta' liċenzjar” jew bħala miżura ta' “lista ta' esportaturi kwalifikati”.
                  
               
                     (214)
                  
                  
                     Fl-aħħar nett, l-ilmentatur irrefera għall-ipprezzar doppju tal-gass naturali bħala distorsjoni potenzjali fil-materja prima. L-investigazzjoni fil-fatt sabet evidenza li tindika l-eżistenza ta' pprezzar doppju fir-rigward tal-gass naturali fir-Russja għall-bejgħ domestiku u għall-bejgħ għall-esportazzjoni fuq il-bażi tal-formula għall-prezz tal-gass użata fid-determinazzjoni tal-prezzijiet domestiċi regolati.
                  
               
                     (215)
                  
                  
                     F'dan ir-rigward, il-prezz domestiku fir-Russja huwa regolat għall-fornitur tal-gass tal-Istat, Gazprom, u mhux regolat għall-fornituri l-oħra. Fornituri oħra għajr Gazprom, madankollu, isegwu mill-qrib il-prezz stabbilit mill-GOR għal Gazprom kif osservat fil-produtturi esportaturi investigati iżda wkoll minn informazzjoni pubblikament disponibbli (19). Jiddependi mis-sena, il-prezz domestiku jiġi stabbilit bl-użu ta' formula għall-prezz tal-gass jew jiġi stabbilit permezz ta' indiċjar. L-indiċi li għandu jintuża jiġi ppubblikat b'mod regolari fi previżjoni tal-iżvilupp soċjoekonomiku mill-Ministeru Russu tal-Iżvilupp Ekonomiku (20). Il-formula għall-prezz tal-gass tikkalkula l-livell xieraq tal-prezz domestiku billi tnaqqas it-taxxa fuq l-esportazzjoni, il-kostijiet tat-trasport internazzjonali u domestiku u l-hekk imsejjaħ koeffiċjent tat-tnaqqis minn prezz internazzjonali tal-gass naturali. Il-Kummissjoni qieset li l-effett tal-ipprezzar doppju jista' jiġi attribwit lill-koeffiċjent tat-tnaqqis li huwa indipendenti mill-effett tat-taxxa fuq l-esportazzjoni.
                  
               
                     (216)
                  
                  
                     Il-Kummissjoni qabblet il-prezz tal-gass naturali mal-prezz fis-suq internazzjonali rappreżentattiv. L-investigazzjoni kkonfermat li l-prezz domestiku tal-gass naturali fir-Russja huwa b'mod sinifikanti aktar baxx, jiġifieri inqas min-nofs, meta mqabbel mal-prezz ta' Waidhaus ikkalkulat kif spjegat fil-premessa minn (59) sa (60).
                  
               
                     (217)
                  
                  
                     Kif spjegat fil-premessa (55) il-punt d), il-Kummissjoni qieset il-prezz ta' Waidhaus bħala parametru referenzjarju xieraq għall-prezz tas-suq internazzjonali rappreżentattiv sabiex tivvaluta d-distorsjoni fil-prezz tas-suq domestiku tal-gass naturali fir-Russja.
                  
               
                     (218)
                  
                  
                     Wieħed mill-produtturi Russi li kkooperaw sostna li l-gass naturali mhuwiex il-materja prima għall-produzzjoni tal-UAN u għalhekk ma jistax ikun soġġett għall-analiżi skont l-Artikolu 7(2a) tar-Regolament bażiku. Barra minn hekk, il-parti interessata inkwistjoni sostniet li mhuwiex ċar mill-ilment li l-kost tal-gass naturali laħaq il-limitu ta' 17 % fil-kost totali tal-produzzjoni tal-UAN.
                  
               
                     (219)
                  
                  
                     Kif spjegat fil-premessa (52), il-gass naturali huwa responsabbli għal aktar minn 50 % mill-kost tal-produzzjoni tal-prodott ikkonċernat. Il-fatt li jintuża għall-manifattura tal-ammonijaka, wieħed mill-ewwel passi fil-produzzjoni tal-prodott ikkonċernat, kif spjegat fil-premessa (60), ma jbiddilx in-natura tiegħu bħala materja prima neċessarja għall-produzzjoni tal-prodott ikkonċernat. Iż-żewġ produtturi Russi tal-UAN huma impjanti kimiċi kompletament integrati u għalhekk it-tnejn li huma jieħdu vantaġġ mid-distorsjonijiet identifikati għall-gass naturali meta jsir il-prodott ikkonċernat. Għaldaqstant, din il-pretenzjoni provviżorjament ma ntlaqgħetx.
                  
               
                     (220)
                  
                  
                     Wara li qieset il-valutazzjoni tagħha kif spjegat fil-premessi minn (205) sa (215), il-Kummissjoni kkonkludiet b'mod provviżorju li l-gass naturali huwa soġġett għal distorsjonijiet skont it-tifsira tal-Artikolu 7(2a) tar-Regolament bażiku.
                  
               6.4.   L-interess tal-Unjoni skont l-Artikolu 7(2b) tar-Regolament bażiku
         
         
                     (221)
                  
                  
                     Wara li kkonkludiet li hemm distorsjonijiet fil-materja prima kif previst fl-Artikolu 7(2a) tar-Regolament bażiku fil-każ tar-Russja, il-Kummissjoni eżaminat jekk setgħetx tikkonkludi b'mod ċar li kien fl-interess tal-Unjoni li tiddetermina l-ammont tad-dazji provviżorji skont l-Artikolu 7(2b) tar-Regolament bażiku. Id-determinazzjoni tal-interess tal-Unjoni kienet ibbażata fuq evalwazzjoni tal-informazzjoni pertinenti kollha għal din l-investigazzjoni, inklużi l-kapaċitajiet żejda fil-pajjiż esportatur, il-kompetizzjoni għall-materja prima u l-effett fuq il-ktajjen tal-provvista għall-kumpaniji tal-Unjoni skont l-Artikolu 7(2b) tar-Regolament bażiku. Sabiex twettaq din il-valutazzjoni, il-Kummissjoni daħħlet mistoqsijiet speċifiċi fil-kwestjonarji għall-partijiet interessati kollha. L-ilmentatur u xi produtturi li lmentaw ipprovdew tweġiba għal dawn il-mistoqsijiet. Xi ftit partijiet oħra pprovdew tweġiba għal dawn il-mistoqsijiet iżda l-biċċa l-kbira tat-tweġibiet ta' dawn il-ftit partijiet ma kinux kompluti.
                  
               6.4.1.   Kapaċitajiet żejda fil-pajjiż esportatur
         
         
                     (222)
                  
                  
                     Fir-rigward tal-UAN, kif innotat fil-premessi (141) u (143), l-UAN normalment jiġi prodott f'siti kimiċi integrati. Għalhekk, il-kapaċità żejda hija dipendenti prinċipalment fuq il-konfigurazzjoni ta' dawn is-siti integrati u fuq il-bażi tal-klijenti tal-produttur. Kull kumpanija tfittex li timmassimizza l-profittabbiltà tas-sit kollu kemm hu u għalhekk huwa diffiċli tiġi stabbilita l-kapaċità żejda preċiża.
                  
               
                     (223)
                  
                  
                     Fid-dawl ta' dan il-fatt u fuq il-bażi tal-informazzjoni miġbura matul l-investigazzjoni, il-Kummissjoni stabbiliet li l-kapaċità żejda fir-Russja tvarja bejn 330 000 u 750 000 tunnellata fis-sena, li tikkostitwixxi bejn 7 % u 16 % tal-UAN ikkonsmat fl-Unjoni. Dawn l-ammonti ġew stabbiliti abbażi tal-informazzjoni vverifikata dwar il-kapaċità taż-żewġ produtturi esportaturi Russi li kkooperaw, magħmula għall-biċċa l-kbira tal-produzzjoni fir-Russja (kapaċità żejda reali, li tinjora l-“kapaċità ta' varjazzjoni”) u l-informazzjoni pprovduta mill-ilmentaturi (kapaċità żejda potenzjali, li tikkunsidra l-“kapaċità ta' varjazzjoni”).
                  
               
                     (224)
                  
                  
                     Is-suq Russu tal-UAN (21) huwa relattivament żgħir meta mqabbel mal-kapaċità tal-produzzjoni Russa tal-UAN (22). Bi produzzjoni li taqbeż b'mod sinifikanti l-konsum domestiku, ir-Russja hija esportatur nett tal-UAN.
                  
               
                     (225)
                  
                  
                     Fl-2017, ir-Russja esportat 'il fuq minn 100 000 tunnellata ta' UAN lejn l-Ukrajna. Wara l-impożizzjoni ta' miżuri anti-dumping fuq l-UAN li joriġina fir-Russja mill-Ukrajna f'Mejju 2017, dawn l-esportazzjonijiet saru disponibbli biex jiġu diretti lejn swieq oħra aktar interessanti, inkluż is-suq tal-Unjoni.
                  
               
                     (226)
                  
                  
                     Il-potenzjal ta' esportazzjoni tar-Russja huwa evidenti. Anki kieku l-“kapaċitajiet ta' varjazzjoni” tal-produtturi Russi kienu meqjusa bħala limitati, huwa innegabbli li minn Awwissu 2018, il-volumi tal-importazzjonijiet tal-UAN fl-Unjoni mir-Russja komplew bix-xejra 'l fuq murija fit-tabella 2 (ara wkoll it-Tabella 1 tar-Regolament dwar ir-reġistrazzjoni). Ta' min jinnota wkoll li fil-paġna 9 tas-sottomissjoni tiegħu tad-19 ta' Settembru 2018, Eurochem ippreveda żieda fl-esportazzjonijiet Russi ta' UAN fl-2018 u fl-2019.
                  
               6.4.2.   Kompetizzjoni għal materja prima
         
         
                     (227)
                  
                  
                     Kif sottolinjat fil-premessa (54) aktar 'il fuq, l-investigazzjoni wriet li l-prezzijiet tal-gass fir-Russja kienu regolati mill-Istat permezz ta' liġijiet federali u ma kinux jirriflettu l-kundizzjonijiet normali tas-suq, fejn il-prezzijiet jiġu stabbiliti prinċipalment mill-kostijiet tal-produzzjoni u l-aspettattivi ta' profitt.
                  
               
                     (228)
                  
                  
                     Acron issottometta preżentazzjoni dwar il-kompetizzjoni fis-suq tal-gass fir-Russja (notevolment dwar l-ipprezzar tal-gass, il-profittabbiltà tal-prezzijiet regolati u tal-prezzijiet mhux regolati u s-sorsi tal-provvista) imħejjija fl-2016 mill-GOR barra l-kamp ta' applikazzjoni ta' din l-investigazzjoni. Madankollu, il-Kummissjoni ma qisitx li din il-preżentazzjoni, li hija indirizzata fil-premessi (56)-(57) aktar 'il fuq, kienet timmina s-sejbiet imsemmija fil-premessa ta' hawn fuq.
                  
               
                     (229)
                  
                  
                     Ir-regolamentazzjoni tas-suq tal-gass fir-Russja twassal għal vantaġġ inġust għall-produtturi tal-UAN Russi billi dawn għandhom aċċess għal prezzijiet tal-gass artifiċjalment baxxi fis-suq domestiku minħabba r-regolamenti domestiċi spjegati fil-premessi minn (209) sa (217) aktar 'il fuq. Fl-istess ħin, il-produtturi tal-Unjoni huma affettwati b'mod negattiv mid-diskriminazzjoni fil-prezzijiet ikkawżata minn dawn ir-regolamenti fir-Russja, li ġġegħelhom iħallsu prezzijiet konsiderevolment ogħla minn dawk imħallsa mill-produtturi Russi għall-istess gass.
                  
               
                     (230)
                  
                  
                     Il-Kummissjoni tqis li din is-sitwazzjoni mhijiex probabbli li tinbidel fil-futur qrib (23).
                  
               6.4.3.   L-effett fuq il-ktajjen tal-provvista għall-kumpaniji tal-Unjoni
         
         
                     (231)
                  
                  
                     Skont is-sejbiet tal-investigazzjoni, l-impatt mistenni fuq il-ktajjen tal-provvista huwa limitat. Fil-fatt, ħafna mill-partijiet, inklużi l-importaturi, qalu li l-utenti aħħarin tal-UAN, jiġifieri l-bdiewa, jkunu l-uniċi partijiet affettwati miż-żidiet fil-prezzijiet li jirriżultaw mill-miżuri billi ma hemm l-ebda partijiet intermedji fil-katina tal-provvista li tista' tassorbi d-dazji. Billi huwa komodità likwida u pjuttost omoġenja, l-UAN minn diversi oriġini jitħallat f'tankijiet u l-biċċa l-kbira tal-atturi fil-katina tal-provvista jinjoraw l-oriġini tal-UAN mixtri / użat. Għalhekk, b'mod ġenerali, il-ktajjen tal-provvista mhumiex mistennija li jinbidlu b'mod sinifikanti jekk jiġu imposti miżuri. Il-produtturi tal-Unjoni se jkomplu jipproduċu l-UAN, filwaqt li l-importazzjonijiet mir-Russja (kif ukoll mill-pajjiżi l-oħra investigati) huma mistennija li jkomplu fid-dawl tat-tkabbir previst fid-domanda għall-UAN u l-fatt li l-produtturi tal-Unjoni jistgħu jibdlu l-prodotti sa ċertu punt limitat.
                  
               
                     (232)
                  
                  
                     Skont is-sejbiet tal-investigazzjoni, l-effetti fuq il-bdiewa tal-Unjoni b'mod globali jkunu żgħar. Il-Kummissjoni sabet li l-UAN jirrappreżenta anqas minn 1 % tal-kostijiet totali tal-biedja fl-Unjoni. Għalhekk, żieda fil-prezzijiet derivata mill-miżuri, jekk ikun hemm, m'għandhiex ikollha impatt sinifikanti fuq is-settur tal-biedja fl-Unjoni b'mod ġenerali.
                  
               
                     (233)
                  
                  
                     Minħabba li l-UAN bħala fertilizzant ikopri realtajiet differenti ħafna u l-użu tiegħu jvarja ħafna minn għalla għall-oħra, minn reġjun għall-ieħor, eċċ., il-Kummissjoni vvalutat l-impatt fuq l-azjendi agrikoli speċjalizzati fil-qamħ komuni (l-għalla prinċipali li tuża l-UAN) fi Franza (il-pajjiż produttur prinċipali tal-qamħ fl-Unjoni) li jużaw l-UAN bħala l-uniku sors ta' fertilizzant tan-nitroġenu separatament.
                  
               
                     (234)
                  
                  
                     F'azjendi agrikoli speċjalizzati bħal dawn, il-fertilizzanti kollha kienu jirrappreżentaw 21,94 % tal-kostijiet tagħhom, fl-2013 (24). Il-Kummissjoni stmat li fil-kampanja 2017/2018, l-UAN kien jirrappreżenta sa 10 % tal-kostijiet totali tagħhom tal-produzzjoni (25). Meta wieħed jikkunsidra l-ogħla dazju anti-dumping provviżorju impost, dan ikun jirrappreżenta massimu ta' żieda ta' 3 % (26) fil-kost tal-produzzjoni, jekk il-miżuri jiġu mgħoddija fl-istess proporzjon. Għalhekk, il-Kummissjoni kkonkludiet li l-miżuri ma jkollhomx impatt sproporzjonat anki għal dawn l-azjendi agrikoli. Barra minn hekk, ħafna azjendi agrikoli fl-Unjoni (inkluż fi Franza) jiddependu fuq bosta għelejjel.
                  
               6.4.4.   Konklużjoni
         
         
                     (235)
                  
                  
                     Wara li vvalutat l-informazzjoni pertinenti kollha għal din l-investigazzjoni, il-Kummissjoni kkonkludiet b'mod provviżorju li, għar-Russja, huwa fl-interess tal-Unjoni li tistabbilixxi l-ammont ta' dazji provviżorji skont l-Artikolu 7(2a) tar-Regolament bażiku.
                  
               
                     (236)
                  
                  
                     B'mod partikolari, il-Kummissjoni l-ewwel stabbiliet li hemm distorsjonijiet fuq il-materja prima fir-rigward tal-prodott ikkonċernat fir-Russja. It-tieni, il-Kummissjoni sabet li r-Russja għandha kapaċità żejda li tista' tintuża sabiex iżżid l-esportazzjonijiet lejn l-Unjoni. Barra minn hekk, il-Kummissjoni sabet li l-produtturi Russi għandhom vantaġġ inġust vis-à-vis l-produtturi tal-Unjoni fir-rigward tal-gass naturali minħabba r-regolamentazzjoni fis-suq Russu. Fl-aħħar nett, il-Kummissjoni kkonkludiet li l-miżuri ma jaffettwawx b'mod negattiv il-katina tal-provvista fl-Ewropa. B'mod aktar speċifiku, il-Kummissjoni sabet li, għalkemm għadd limitat ta' bdiewa fl-Unjoni jistgħu potenzjalment jiġu affettwati mill-miżuri, kwalunkwe impatt ikun limitat u b'mod ġenerali mhux sproporzjonat. Fl-aħħar nett, il-Kummissjoni qieset li l-importazzjonijiet tal-UAN se jkomplu u, għalhekk, il-provvista mhux se tiġi mfixkla bil-miżuri. L-importazzjonijiet mill-pajjiżi kkonċernati, li kellhom sehem mis-suq ta' aktar minn 37 % fil-perjodu ta' investigazzjoni, huma mistennija li jkomplu fid-dawl tat-tkabbir previst fid-domanda għall-UAN u l-fatt li l-produtturi tal-Unjoni jistgħu jibdlu l-prodotti sa ċertu punt limitat. Fi kwalunkwe każ, il-produtturi tal-Unjoni, b'kapaċitajiet żejda, jistgħu jipproduċu volumi sinifikanti ta' UAN.
                  
               
                     (237)
                  
                  
                     Fuq il-bażi ta' dan ta' hawn fuq, il-Kummissjoni kkonkludiet li, fil-każ tar-Russja, dazju aktar baxx mill-marġni tad-dumping ma jkunx biżżejjed biex jitneħħa d-dannu mill-industrija tal-Unjoni. Il-produtturi tal-Unjoni mhumiex biss qed iġarrbu dannu minħabba fid-dumping, iżda qed ibatu wkoll mit-tgħawwiġ addizzjonali tal-kummerċ meta mqabbla mal-produtturi esportaturi tar-Russja. Għalhekk, sabiex il-kummerċ ikun protett b'mod adegwat, il-livell tal-miżuri għar-Russja jrid ikun ekwivalenti għall-marġni tad-dumping kif stabbilit b'mod provviżorju.
                  
               7.   L-INTERESS TAL-UNJONI
         
         
                     (238)
                  
                  
                     Skont l-Artikolu 21 tar-Regolament bażiku, il-Kummissjoni eżaminat jekk setgħetx b'mod ċar tikkonkludi li ma kienx fl-interess tal-Unjoni li tadotta miżuri f'dan il-każ fir-rigward tal-importazzjonijiet mir-Russja, minn Trinidad u Tobago u mill-Istati Uniti tal-Amerka, minkejja d-determinazzjoni ta' dumping dannuż. Id-determinazzjoni tal-interess tal-Unjoni kienet ibbażata fuq evalwazzjoni tal-interessi varji kollha involuti, inklużi dawk tal-industrija tal-Unjoni, tal-importaturi, tal-utenti u ta' operaturi ekonomiċi rilevanti oħra.
                  
               7.1.   L-interess tal-industrija tal-Unjoni
         
         
                     (239)
                  
                  
                     Hemm 20 produttur magħruf ta' UAN madwar l-Unjoni. Il-produtturi tal-Unjoni li jkopru 80 % tal-volum tal-produzzjoni tal-Unjoni kkooperaw fl-investigazzjoni. Żewġ kumpaniji jew gruppi ta' kumpaniji li jirrappreżentaw 30 % tal-produzzjoni tal-UAN fl-Unjoni kienu kontra l-każ.
                  
               
                     (240)
                  
                  
                     In-nuqqas ta' miżuri huwa probabbli li jkollu effett negattiv sinifikanti fuq l-industrija tal-Unjoni f'termini ta' volumi aktar baxxi tal-bejgħ u aktar tnaqqis fil-prezzijiet, u b'hekk inaqqas il-profittabilità u l-investimenti. Il-miżuri jippermettu lill-industrija tal-Unjoni tisfrutta l-potenzjal tagħha f'suq tal-Unjoni li joffri kundizzjonijiet ekwi, tirkupra s-sehem mitluf mis-suq, u ttejjeb il-profittabbiltà għal livelli meqjusa bħala sostenibbli.
                  
               7.2.   L-interess tal-importaturi mhux relatati
         
         
                     (241)
                  
                  
                     Tliet importaturi mhux relatati ppreżentaw tweġiba għall-kwestjonarju. Tnejn biss minnhom qablu li jikkooperaw aktar fl-investigazzjoni.
                  
               
                     (242)
                  
                  
                     L-attivitajiet relatati mal-UAN kienu jirrappreżentaw sehem żgħir mill-attivitajiet ta' wieħed miż-żewġ importaturi li kkooperaw, li fil-fatt huwa junjin ta' kooperattivi li taġixxi f'isem il-membri tagħha. L-importatur l-ieħor, aktar dipendenti fuq l-UAN, jadatta l-prezzijiet tal-bejgħ tiegħu skont l-evoluzzjoni tas-suq tal-UAN. Iż-żewġ importaturi li kkooperaw joffru firxa wiesgħa ta' servizzi u / jew prodotti u għandhom diversi sorsi ta' provvista.
                  
               
                     (243)
                  
                  
                     Kwalunkwe konsegwenza negattiva għall-importaturi fl-Unjoni li tirriżulta mill-miżuri ma tistax tegħleb il-konsegwenzi pożittivi ta' dawn tal-aħħar fuq l-industrija tal-Unjoni. Il-miżuri huma maħsuba biex joħolqu kundizzjonijiet ekwi li l-partijiet kollha jistgħu jibbenefikaw minnhom. Barra minn hekk, l-importaturi b'mod ġenerali joffru firxa wiesgħa ta' fertilizzanti u/ jew servizzi u għandhom diversi sorsi ta' provvista. Il-biċċa l-kbira tal-partijiet, inklużi ż-żewġ importaturi li kkooperaw, sostnew li l-utenti finali tal-UAN, jiġifieri, il-bdiewa, ikunu l-partijiet affettwati miż-żidiet fil-prezzijiet (jekk ikun hemm) li jirriżultaw mill-miżuri fl-aħħar.
                  
               7.3.   L-interess tal-utenti
         
         
                     (244)
                  
                  
                     Ħdax-il parti li jirrappreżentaw l-interessi tal-utenti ppreżentaw tweġibiet għall-kwestjonarju għalkemm b'data verifikabbli limitata.
                  
               
                     (245)
                  
                  
                     L-assoċjazzjonijiet li jirrappreżentaw il-kooperattivi u / jew il-bdiewa rilevanti fl-Unjoni (COPA-COGECA), Franza (COOP de France), l-Irlanda (l-Assoċjazzjoni tal-bdiewa Irlandiżi) u l-Finlandja (MTK) sostnew li l-miżuri jkollhom impatt negattiv fuq l-utenti tal-UAN, jiġifieri l-bdiewa. Għadd sinifikanti ta' kooperattivi, junjins / gruppi ta' kooperattivi u pjattaformi tax-xiri Franċiżi li jixtru l-provvisti agrikoli f'isem il-bdiewa kkummentaw dwar l-impatt negattiv li l-miżuri jista' jkollhom fuq il-bdiewa Franċiżi. Il-produtturi esportaturi li kkooperaw, sensiela ta' importaturi mhux relatati u operaturi ekonomiċi differenti fi Franza u Spanja esprimew fehma simili.
                  
               
                     (246)
                  
                  
                     Intermedjarju wieħed kbir Franċiż, attiv fil-prodotti ta' u l-fertilizzanti agroalimentari, stqarr li kwalunkwe miżuri anti-dumping “iridu jkunu ħfief”.
                  
               
                     (247)
                  
                  
                     Xi partijiet sostnew li hemm prodotti limitati/ l-ebda prodott sostituttiv għall-bdiewa (u / jew għal operaturi ekonomiċi oħra) minħabba li ma hemmx biżżejjed produzzjoni ta' fertilizzanti tan-nitroġenu fl-Unjoni. Madankollu xejn fil-fajl ma jissuġġerixxi nuqqas ta' fertilizzanti tan-nitroġenu fl-Unjoni; hemm għadd ta' sorsi ta' provvista ta' fertilizzazzjoni tan-nitroġenu, bħan-nitrat tal-ammonju tal-kalċju, in-nitrat tal-ammonju jew l-urea.
                  
               
                     (248)
                  
                  
                     Xi kummenti kienu jirrigwardaw l-importanza tal-kostijiet tal-UAN f'azjenda agrikola (għalkemm il-kwantifikazzjoni kienet tvarja b'mod sinifikanti minn parti għall-oħra) u / jew indikaw li l-bdiewa kienu ilhom ibatu s-snin għal diversi raġunijiet (bħas-sena ħażina għall-għelejjel fl-2016, il-prezzijiet baxxi tal-bejgħ, it-temp ħażin jew il-kompetittività għolja fis-suq) u l-impjiegi involuti. Skont dawn il-partijiet, il-miżuri anti-dumping jisfurzaw lil xi bdiewa jwaqqfu l-produzzjoni u / jew ikomplu jiddeterjoraw settur li ma jistax jgħaddi l-kostijiet u l-ħtiġijiet biex jibqa' kompetittiv f'suq globalizzat. Għal xi partijiet, il-miżuri anti-dumping ikunu kompromess mal-Politika Agrikola Komuni u din tal-aħħar ma tibqax suffiċjenti biex tiggarantixxi d-dħul u l-kompetittività tal-azjendi agrikoli.
                  
               
                     (249)
                  
                  
                     Il-Kummissjoni ma laqgħetx dawn l-argumenti. Filwaqt li tirrikonoxxi li l-impatt jista' jvarja skont it-tip ta' azjenda agrikola jew il-prattika agrikola, il-Kummissjoni skopriet li l-UAN jirrappreżenta inqas minn madwar 1 % tal-kostijiet ġenerali tal-biedja fl-Unjoni. Għalhekk, żieda fil-prezzijiet derivata mill-miżuri, jekk ikun hemm, m'għandhiex ikollha impatt sinifikanti fuq is-settur tal-biedja fl-Unjoni b'mod ġenerali.
                  
               
                     (250)
                  
                  
                     Minħabba li l-UAN bħala fertilizzant ikopri realtajiet differenti ħafna u l-użu tiegħu jvarja ħafna minn għalla għall-oħra, minn reġjun għall-ieħor, eċċ., il-Kummissjoni eżaminat l-impatt potenzjali tal-miżuri għall-azjendi agrikoli speċjalizzati fil-qamħ komuni (l-għalla prinċipali li tuża l-UAN) fi Franza (il-pajjiż produttur prinċipali tal-qamħ fl-Unjoni) li jużaw l-UAN bħala l-uniku sors ta' fertilizzant tan-nitroġenu.
                  
               
                     (251)
                  
                  
                     F'azjendi agrikoli speċjalizzati bħal dawn, l-UAN kien jirrappreżenta 15,4 % tal-kostijiet tagħhom, fl-2013 (27). Il-Kummissjoni stmat li fil-kampanja 2017/2018, l-UAN kien jirrappreżenta sa 10 % tal-kostijiet totali tagħhom tal-produzzjoni (28). Meta wieħed jikkunsidra l-ogħla dazju anti-dumping provviżorju impost, dan ikun jirrappreżenta bejn wieħed u ieħor żieda ta' 3 % (29) fil-kost tal-produzzjoni, jekk il-miżuri jiġu mgħoddija fl-istess proporzjon. Għalhekk żieda fil-prezz derivata mill-miżuri imposti, jekk ikun hemm, mhijiex mistennija li jkollha impatt kbir sproporzjonat fuq l-azjendi agrikoli fl-“agħar xenarju possibbli”, fid-dawl, fost l-oħrajn, tal-għodod għad-dispożizzjoni tal-bdiewa biex jakkwistaw UAN bi prezzijiet raġonevoli (eż. l-ippuljar tax-xiri permezz ta' pjattaformi tax-xiri jew assigurazzjonijiet għall-iħħeġġjar tal-marġnijiet). Barra minn hekk, hafna azjendi agrikoli fl-Unjoni jiddependu fuq bosta għelejjel.
                  
               
                     (252)
                  
                  
                     Rigward il-pretensjoni dwar l-impatt fuq l-impjiegi fl-azjendi agrikoli, ta' min wieħed jinnota li f'dawn l-aħħar snin, il-biedja fl-Unjoni qed issir / se ssir aktar teknoloġikament intensiva, u esperjenzat tnaqqis fil-forza tax-xogħol li hija mbassra li se tkompli (30). L-impatt tal-miżuri anti-dumping huwa mistenni li jkun limitat meta mqabbel ma' dawn ix-xejriet għaddejjin bħalissa.
                  
               
                     (253)
                  
                  
                     Minkejja s-sejbiet provviżorji ta' hawn fuq, il-Kummissjoni tħeġġeġ lill-partijiet li għadhom ma pprovdewx fehmiethom biex jagħmlu rappreżentazzjonijiet dwar l-interessi tal-utenti. Dawn l-osservazzjonijiet flimkien ma' l-elementi kollha li jinġiebu għall-attenzjoni tal-Kummissjoni mill-partijiet interessati wara miżuri provviżorji fil-limiti ta' żmien stipulati se jiġu analizzati bir-reqqa fi stadju definittiv.
                  
               7.4.   Fatturi oħra
         
         
                     (254)
                  
                  
                     Din it-taqsima tqis kummenti oħra li kienu komuni fost diversi partijiet interessati. Dawn il-partijiet huma produtturi esportaturi, importaturi, assoċjazzjonijiet li jirrappreżentaw il-kooperattivi u / jew il-bdiewa rilevanti fl-Unjoni, Franza u l-Irlanda; Kooperattivi, junjins / gruppi ta' kooperattivi u pjattaformi tax-xiri Franċiżi li jixtru provvisti agrikoli f'isem il-bdiewa, u operaturi ekonomiċi differenti fi Franza, Spanja u ċ-ċentru tal-Unjoni.
                  
               
                     (255)
                  
                  
                     Xi partijiet kienu kontra l-miżuri fuq il-bażi li l-importazzjonijiet huma neċessarji, li ma hemmx biżżejjed produzzjoni tal-UAN fl-Unjoni u li d-differenza bejn id-domanda u l-provvista tiżdied u li l-produtturi tal-UAN tal-Unjoni jiffavorixxu prodotti oħra ta' valur miżjud. Il-Kummissjoni ma laqgħetx dawn l-argumenti. B'mod ġenerali hemm biżżejjed sorsi ta' provvista tal-UAN. Il-fatt li hemm produzzjoni limitata ta' UAN fl-Unjoni, iż-żidiet fid-domanda għall-UAN fl-Unjoni u l-għajbien ta' xi sorsi tradizzjonali ta' provvista tal-UAN fl-Unjoni (eż. kumpanija waħda li qabel kienet tipproduċi l-UAN fi Franza qalbet kompletament għal fertilizzanti oħra) ma jiġġustifikawx il-prattiki ta' dumping. L-investigazzjoni wriet il-benefiċċji tal-preservazzjoni ta' diversi sorsi ta' provvista fl-Unjoni (31), inklużi l-produtturi lokali tal-UAN, aktar milli ż-żieda tad-dipendenza tal-UAN fuq pajjiżi terzi bi prattiki kummerċjali inġusti u / jew distorsjonijiet fil-materja prima u / jew impronta akbar tal-karbonju (32). Hija wriet ukoll li l-produtturi tal-UAN tal-Unjoni għandhom il-kapaċità / possibbiltà li jżidu l-produzzjoni tal-UAN f'kundizzjonijiet ekwi.
                  
               
                     (256)
                  
                  
                     Xi partijiet sostnew li l-miżuri se jnaqqsu l-użu tal-UAN, fertilizzant li għandu effetti ambjentali anqas negattivi minn fertilizzanti oħra, li jinvolvi kompromess mal-politiki dwar il-ħarsien tal-ambjent. Il-Kummissjoni ċaħdet dan il-punt. Anki jekk l-UAN għandu bosta vantaġġi agronomiċi, huwa mhuwiex newtrali għall-ambjent u fil-prinċipju jikkawża telf akbar mill-volatilizzazzjoni tal-ammonja milli l-fertilizzanti bbażati fuq in-nitrati.
                  
               
                     (257)
                  
                  
                     Xi partijiet sostnew li operaturi ekonomiċi oħra se jbatu, li hemm anqas impjiegi fil-produtturi tal-UAN tal-Unjoni milli f'setturi oħra, li s-sigurtà alimentari hija fil-periklu (billi l-miżuri se jġiegħlu lill-bdiewa jużaw anqas UAN, li se jnaqqas ir-rendiment u, bħala konsegwenza, il-produzzjoni agrikola) u li l-fertilizzanti kollha tan-nitroġenu se jsiru aktar għaljin (u b'hekk tibqa' d-differenza normali bejn it-tipi differenti ta' fertilizzanti). Il-Kummissjoni ma laqgħetx dawn l-argumenti. Ma hemm ebda stima affidabbli tal-għadd ta' impjiegi relatati mal-UAN fl-operaturi ekonomiċi rilevanti filwaqt li, skont iċ-ċifri verifikati, hemm aktar minn 1 000 impjieg relatat mal-UAN fil-produtturi tal-Unjoni. Sitt partijiet li jirrappreżentaw l-interessi ta' operaturi ekonomiċi differenti ppreżentaw tweġibiet għall-kwestjonarju għalkemm b'data verifikabbli limitata. Dwar is-sigurtà alimentari, l-għan tal-miżuri huwa li joħolqu kundizzjonijiet ekwi li jistgħu jibbenefikaw minnhom il-partijiet kollha. Xejn fil-fajl ma jissuġġerixxi li żieda fil-prezz tal-UAN, jekk ikun hemm, se jkollha effett sinifikanti fuq il-prezzijiet ta' fertilizzanti oħra.
                  
               7.5.   Konklużjoni dwar l-interess tal-Unjoni
         
         
                     (258)
                  
                  
                     Abbażi ta' dan ta' hawn fuq, il-Kummissjoni kkonkludiet b'mod provviżorju li ma kienx hemm raġunijiet konvinċenti li ma kienx fl-interess tal-Unjoni li timponi miżuri fuq l-importazzjonijiet tal-UAN li joriġinaw mill-pajjiżi kkonċernati f'dan l-istadju tal-investigazzjoni.
                  
               8.   MIŻURI ANTI-DUMPING PROVVIŻORJI
         
         
                     (259)
                  
                  
                     Abbażi tal-konklużjonijiet li waslet għalihom il-Kummissjoni dwar id-dumping, id-dannu, il-kawżalità u l-interess tal-Unjoni, jenħtieġ li jiġu imposti miżuri provviżorji sabiex ikun evitat dannu ulterjuri għall-industrija tal-Unjoni minn importazzjonijiet oġġett ta' dumping.
                  
               
                     (260)
                  
                  
                     Għandhom jiġu imposti miżuri anti-dumping provviżorji fuq l-importazzjonijiet ta' taħlitiet ta' urea u nitrat tal-ammonju f'soluzzjoni milwiema jew ammonijakali li joriġinaw fi Trinidad u Tobago, u fl-Istati Uniti tal-Amerka skont ir-regola tad-dazju inferjuri fl-Artikolu 7(2) tar-Regolament bażiku. Il-Kummissjoni qabblet il-marġnijiet ta' dannu u l-marġnijiet tad-dumping (il-premessa (208) aktar 'il fuq). L-ammont tad-dazji ġie stabbilit fil-livell l-aktar baxx tal-marġni tad-dumping u l-marġni tad-dannu.
                  
               
                     (261)
                  
                  
                     Għandhom jiġu imposti miżuri anti-dumping provviżorji fuq l-importazzjonijiet ta' taħlitiet ta' urea u nitrat tal-ammonju f'soluzzjoni milwiema jew ammonijakali li joriġinaw mir-Russja skont l-Artikolu 7(2b) tar-Regolament bażiku. Il-Kummissjoni eżaminat jekk dazju aktar baxx mill-marġni tad-dumping ikunx biżżejjed sabiex jitneħħa d-dannu. Wara li sabet distorsjonijiet fil-materja prima fir-rigward tal-prodott ikkonċernat fis-sens tal-Artikolu 7(2a) tar-Regolament bażiku, jiġifieri fil-forma, fost l-oħrajn, ta' taxxa ta' 30 % fuq l-esportazzjoni, il-Kummissjoni kkonkludiet li jkun fl-interess tal-Unjoni, kif previst fl-Artikolu 7(2b) tar-Regolament Bażiku, li tistabbilixxi l-ammont tad-dazji fil-livell tal-marġni tad-dumping, billi dazju aktar baxx mill-marġni tad-dumping ma jkunx biżżejjed biex jindirizza d-dannu mġarrab mill-industrija tal-Unjoni.
                  
               
                     (262)
                  
                  
                     Abbażi ta' dan ta' hawn fuq, ir-rati tad-dazju provviżorju antidumping, espressi fil-prezz CIF fil-fruntiera tal-Unjoni, id-dazju doganali mhux imħallas, għandhom ikunu kif ġej:
                     
                                 Pajjiż
                              
                              
                                 Kumpanija
                              
                              
                                 Marġni tad-dumping (%)
                              
                              
                                 Marġni tad-dannu (%)
                              
                              
                                 Dazju anti-dumping provviżorju
                              
                           
                                 Ir-Russja
                              
                              
                                 PJSC Acron
                              
                              
                                 31,9
                              
                              
                                 31,9
                              
                              
                                 31,9
                              
                           
                                 Ir-Russja
                              
                              
                                 Novomoskovsky Azot JSC
                              
                              
                                 34,0
                              
                              
                                 34,0
                              
                              
                                 34,0
                              
                           
                                 Ir-Russja
                              
                              
                                 Nevinnomyssky Azot JSC
                              
                              
                                 34,0
                              
                              
                                 34,0
                              
                              
                                 34,0
                              
                           
                                 Ir-Russja
                              
                              
                                 Il-kumpaniji l-oħrajn kollha
                              
                              
                                 34,0
                              
                              
                                 34,0
                              
                              
                                 34,0
                              
                           
                                 Trinidad u Tobago
                              
                              
                                 Methanol Holdings (Trinidad) Limited
                              
                              
                                 55,9
                              
                              
                                 16,3
                              
                              
                                 16,3
                              
                           
                                 Trinidad u Tobago
                              
                              
                                 Il-kumpaniji l-oħrajn kollha
                              
                              
                                 55,9
                              
                              
                                 16,3
                              
                              
                                 16,3
                              
                           
                                 L-Istati Uniti tal-Amerka
                              
                              
                                 CF Industries Holdings, Inc.
                              
                              
                                 37,3
                              
                              
                                 22,6
                              
                              
                                 22,6
                              
                           
                                 L-Istati Uniti tal-Amerka
                              
                              
                                 Il-kumpaniji l-oħrajn kollha
                              
                              
                                 37,3
                              
                              
                                 22,6
                              
                              
                                 22,6
                              
                           
               
                     (263)
                  
                  
                     Ir-rati tad-dazju anti-dumping ta' kumpaniji individwali speċifikati f'dan ir-Regolament ġew stabbiliti abbażi tal-konklużjonijiet ta' din l-investigazzjoni. Gћaldaqstant, dawn jirriflettu s-sitwazzjoni li nstabet matul din l-investigazzjoni fir-rigward ta' dawn il-kumpaniji. Dawn ir-rati tad-dazju huma esklużivament applikabbli għall-importazzjonijiet tal-prodott ikkonċernat li joriġina mill-pajjiżi kkonċernati u li jipproduċuh l-entitajiet ġuridiċi msemmija. L-importazzjonijiet tal-prodott ikkonċernat immanifatturat minn kwalunkwe kumpanija oħra mhux imsemmija b'mod speċifiku fil-parti operattiva ta' dan ir-Regolament, inklużi entitajiet relatati ma' dawk imsemmijin b'mod speċifiku, jenħtieġ li jkunu soġġetti għar-rata ta' dazju applikabbli għall-“kumpaniji l-oħrajn kollha”. Huma ma għandhomx ikunu soġġetti għal xi rata individwali ta' dazju anti-dumping.
                  
               
                     (264)
                  
                  
                     Kumpanija tista' titlob l-applikazzjoni ta' dawn ir-rati individwali ta' dazju anti-dumping jekk sussegwentement hija tibdel l-isem tal-entità tagħha. It-talba trid tkun indirizzata lill-Kummissjoni (33). It-talba għandu jkun fiha l-informazzjoni rilevanti kollha li turi li t-tibdil ma jaffettwax id-dritt tal-kumpanija li tibbenefika mir-rata ta' dazju li tapplika għaliha. Jekk it-tibdil tal-isem tal-kumpanija ma jaffettwax id-dritt tagħha li tibbenefika mir-rata tad-dazju li tapplika għaliha, avviż dwar it-tibdil tal-isem jiġi ppubblikat f'Il-Ġurnal Uffiċjali tal-Unjoni Ewropea.
                  
               
                     (265)
                  
                  
                     Biex jiġu mminimizzati kemm jista' jkun ir-riskji ta' ċirkomvenzjoni minħabba d-differenza kbira fir-rati ta' dazju, jenħtieġu miżuri speċjali biex tkun żgurata l-applikazzjoni tad-dazji anti-dumping individwali. Il-kumpaniji b'dazji anti-dumping individwali jridu jippreżentaw fattura kummerċjali valida lill-awtoritajiet doganali tal-Istati Membri. Il-fattura trid tikkonforma mar-rekwiżiti stabbiliti fl-Artikolu 1(3) ta' dan ir-Regolament. L-importazzjonijiet li ma jkunux akkumpanjati minn din il-fattura jkunu soġġetti għad-dazju anti-dumping applikabbli għall-“kumpaniji l-oħrajn kollha”.
                  
               
                     (266)
                  
                  
                     Biex ikun żgurat infurzar xieraq tad-dazji anti-dumping, id-dazju anti-dumping għall-kumpaniji l-oħrajn kollha jenħtieġ li japplika mhux biss għall-produtturi esportaturi li ma jkunux ikkooperaw f'din l-investigazzjoni, iżda anki għall-produtturi li ma esportawx lejn l-Unjoni matul il-perjodu ta' investigazzjoni.
                  
               9.   REĠISTRAZZJONI
         
         
                     (267)
                  
                  
                     Kif imsemmi fit-Taqsima 1.2, il-Kummissjoni għamlet l-importazzjonijiet ta' taħlitiet ta' urea u nitrat tal-ammonju f'soluzzjoni milwiema jew ammonijakali soġġetti għar-reġistrazzjoni. Ir-reġistrazzjoni saret bl-għan li possibbilment jinġabru d-dazji b'mod retroattiv skont l-Artikolu 10(4) tar-Regolament bażiku.
                  
               
                     (268)
                  
                  
                     Fid-dawl tas-sejbiet fl-istadju provviżorju, jenħtieġ li r-reġistrazzjoni tal-importazzjonijiet tieqaf / ma titkompliex.
                  
               
                     (269)
                  
                  
                     F'dan l-istadju tal-proċediment ma ttieħdet l-ebda deċiżjoni dwar l-applikazzjoni retroattiva possibbli ta' miżuri anti-dumping. Deċiżjoni bħal din se tittieħed fi stadju definittiv.
                  
               10.   INFORMAZZJONI FL-ISTADJU PROVVIŻORJU
         
         
                     (270)
                  
                  
                     Skont l-Artikolu 19a tar-Regolament bażiku, il-Kummissjoni informat lill-partijiet interessati dwar l-impożizzjoni ppjanata ta' dazji provviżorji. Din l-informazzjoni kienet disponibbli wkoll għall-pubbliku ġenerali permezz tas-sit web tad-DĠ KUMMERĊ. Il-partijiet interessati ngħataw tlett ijiem tax-xogħol biex jipprovdu kummenti dwar il-preċiżjoni tal-kalkoli divulgati speċifikament lilhom.
                  
               
                     (271)
                  
                  
                     Waslu kummenti mingħand Fertilizers Europe u mingħand l-erba' produtturi esportaturi. Il-Kummissjoni qieset il-kummenti li kienu kkunsidrati bħala li huma ta' natura klerikali u kkoreġiet il-marġni kif xieraq.
                  
               11.   DISPOŻIZZJONIJIET FINALI
         
         
                     (272)
                  
                  
                     Fl-interessi ta' amministrazzjoni tajba, il-Kummissjoni se tistieden lill-partijiet interessati biex iressqu kummenti bil-miktub fi żmien 15-il jum u / jew jitolbu seduta mal-Kummissjoni u / jew mal-Uffiċjal tas-Seduta fil-proċedimenti kummerċjali fi żmien 5 ijiem.
                  
               
                     (273)
                  
                  
                     Il-konklużjonijiet li jikkonċernaw l-impożizzjoni ta' dazji provviżorji huma provviżorji u jistgħu jiġu emendati fl-istadju definittiv tal-investigazzjoni,
                  
               ADOTTAT DAN IR-REGOLAMENT:
         
            Artikolu 1
            
               1.   Huwa impost dazju anti-dumping provviżorju fuq l-importazzjonijiet ta' taħlitiet ta' urea u nitrat tal-ammonju f'soluzzjoni milwiema jew ammonijakali, li attwalment jaqgħu taħt il-kodiċi NM 3102 80 00 u li joriġinaw mir-Russja, Trinidad u Tobago, u l-Istati Uniti tal-Amerka.
            
            
               2.   Ir-rati tad-dazju anti-dumping provviżorju applikabbli għall-prezz nett, liberu fil-fruntiera tal-Unjoni, qabel id-dazju, tal-prodott deskritt fil-paragrafu 1 u mmanifatturat mill-kumpaniji elenkati hawn taħt, għandhom ikunu kif ġej:
               
                           Pajjiż
                        
                        
                           Kumpanija
                        
                        
                           Dazju anti-dumping provviżorju (%)
                        
                        
                           Il-kodiċi addizzjonali TARIC
                        
                     
                           Ir-Russja
                        
                        
                           PJSC Acron
                        
                        
                           31,9
                        
                        
                           C500 
                        
                     
                           Ir-Russja
                        
                        
                           Novomoskovsky Azot JSC
                        
                        
                           34,0
                        
                        
                           C501 
                        
                     
                           Ir-Russja
                        
                        
                           Nevinnomyssky Azot JSC
                        
                        
                           34,0
                        
                        
                           C504 
                        
                     
                           Ir-Russja
                        
                        
                           Il-kumpaniji l-oħrajn kollha
                        
                        
                           34,0
                        
                        
                           C999 
                        
                     
                           Trinidad u Tobago
                        
                        
                           Methanol Holdings (Trinidad) Limited
                        
                        
                           16,3
                        
                        
                           C502 
                        
                     
                           Trinidad u Tobago
                        
                        
                           Il-kumpaniji l-oħrajn kollha
                        
                        
                           16,3
                        
                        
                           C999 
                        
                     
                           L-Istati Uniti tal-Amerka
                        
                        
                           CF Industries Holdings, Inc.
                        
                        
                           22,6
                        
                        
                           C503 
                        
                     
                           L-Istati Uniti tal-Amerka
                        
                        
                           Il-kumpaniji l-oħrajn kollha
                        
                        
                           22,6
                        
                        
                           C999 
                        
                     
            
               3.   L-applikazzjoni tar-rati ta' dazju individwali speċifikati għall-kumpaniji msemmijin fil-paragrafu 2 għandha tkun bil-kundizzjoni li tiġi ppreżentata fattura kummerċjali valida lill-awtoritajiet doganali tal-Istati Membri, li fuqha għandha tidher dikjarazzjoni ddatata u ffirmata minn uffiċjal tal-entità li toħroġ tali fattura, identifikat b'ismu / isimha u l-kariga, abbozzata kif ġej: “Jien, is-sottoskritt, niċċertifika li l-(volum) tal-(prodott ikkonċernat) mibjugħ għall-esportazzjoni lill-Unjoni Ewropea kopert b'din il-fattura, ġie mmanifatturat minn (isem u indirizz tal-kumpanija) (kodiċi addizzjonali TARIC) fi [pajjiż ikkonċernat]. Niddikjara li l-informazzjoni pprovduta f'din il-fattura hija kompluta u korretta.” Jekk ma tiġi ppreżentata ebda fattura bħal din, għandu japplika d-dazju applikabbli għall-kumpaniji l-oħrajn kollha.
            
            
               4.   Ir-rilaxx għal ċirkolazzjoni libera fl-Unjoni tal-prodott imsemmi fil-paragrafu 1 għandu jkun soġġett għall-għoti ta' depożitu ta' garanzija ekwivalenti għall-ammont tad-dazju provviżorju.
            
            
               5.   Sakemm mhux speċifikat mod ieħor, għandhom japplikaw id-dispożizzjonijiet dwar id-dazji doganali fis-seħħ.
            
         
         
            Artikolu 2
            
               1.   Il-partijiet interessati għandhom jippreżentaw il-kummenti bil-miktub tagħhom lill-Kummissjoni fi żmien 15-il jum tal-kalendarju mid-data tad-dħul fis-seħħ ta' dan ir-Regolament.
            
            
               2.   Il-partijiet interessati li jixtiequ jitolbu seduta ta' smigħ mal-Kummissjoni għandhom jagħmlu dan fi żmien 5 ijiem tal-kalendarju mid-data tad-dħul fis-seħħ ta' dan ir-Regolament.
            
            
               3.   Il-partijiet interessati li jixtiequ jitolbu seduta ta' smigħ mal-Uffiċjal tas-Seduta fi proċedimenti kummerċjali għandhom jagħmlu dan fi żmien 5 ijiem tal-kalendarju mid-data tad-dħul fis-seħħ ta' dan ir-Regolament. L-Uffiċjal tas-Seduta għandu jeżamina t-talbiet ippreżentati barra dan il-limitu taż-żmien u jista' jiddeċiedi dwar l-aċċettazzjoni tagħhom jekk ikun xieraq.
            
         
         
            Artikolu 3
            
               1.   L-awtoritajiet doganali huma b'dan ordnati li ma jkomplux bir-reġistrazzjoni tal-importazzjonijiet, stabbilita skont l-Artikolu 1 tar-Regolament ta' Implimentazzjoni tal-Kummissjoni (UE) 2019/455 tal-20 ta' Marzu 2019 (34) (“Ir-Regolament ta' reġistrazzjoni”).
            
            
               2.   Id-data miġbura fir-rigward ta' prodotti li daħlu fl-Unjoni għall-konsum mhux aktar minn 3 ġimgħat qabel id-data tad-dħul fis-seħħ ta' dan ir-regolament għandha tinżamm sakemm jiddaħħlu fis-seħħ miżuri definittivi possibbli, jew sakemm jintemm dan il-proċediment.
            
         
         
            Artikolu 4
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            L-Artikolu 1 għandu japplika għal perjodu ta' sitt xhur.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta' April 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 176, 30.6.2016, p. 21.
         
            (2)  Notifika ta' bidu ta' proċediment anti-dumping li tikkonċerna l-importazzjonijiet ta' taħlitiet ta' urea u ta' nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka. ĠU C 284, 13.8.2018, p. 9.
         
            (3)  ĠU L 79, 21.3.2019, p. 9.
         
            (4)  Fuq il-bażi tal-kontijiet oriġinali tal-kostijiet tal-kumpaniji Russi qabel l-“aġġustament għall-gass”.
         
            (5)  L-Artikolu 11 u 14 tar-Riżoluzzjoni tal-Gvern Nru 1021 tad-29 ta' Diċembru 2000
         
            (6)  Is-sottomissjoni ta' Acron tat-22 ta' Ottubru 2018 kienet il-verżjoni aġġornata tal-preżentazzjoni tal-GOR imħejjija għall-Investigazzjoni tad-Dazju Kumpensatorju tal-Istati Uniti rigward Prodotti Ċatti tal-Azzar Illaminati fil-Kiesaħ li joriġinaw mill-Federazzjoni Russa
         
            (7)  Fil-prattika, dawn huma l-gassdotti kollha fir-Russja ħlief ċerti konnessjonijiet lokali żgħar bejn il-fabbrika u l-gassdott prinċipali
         
            (8)  Ara r-Rapport Annwali Awditjat tal-2017 ta' Novatek (paġna 71) – l-Esebit miftuħ C-9-2 l-Anness O tat-tweġiba għall-Kwestjonarju minn Eurochem (NAK)
         
            (9)  Is-Sentenza tal-Qorti Ġenerali (it-Tmien Awla) tas-7 ta' Frar 2013, - EuroChem Mineral u Chemical Company OAO (EuroChem MCC) v Il-Kunsill tal-Unjoni Ewropea T- 84/07, ECLI:EU:T:2013:64, u s-Sentenza tal-Qorti Ġenerali (it-Tmien Awla) tas-7 ta' Frar 2013, - Acron OAO v il-Kunsill tal-Unjoni Ewropea, T-118/10, ECLI:EU:T:2013:67.
         
            (10)  Ara l-BP Statistical Review of World Energy 2018
         
            (11)  Ir-Rapport tal-Bord, Ukraine – Anti-dumping measures on Ammonium Nitrate, WT/DS493/R, il-para. 7.85.
         
            (12)  Is-Sentenza tal-Qorti Ġenerali (it-Tmien Awla) tas-7 ta' Frar 2013, - EuroChem Mineral u Chemical Company OAO (EuroChem MCC) v Il-Kunsill tal-Unjoni Ewropea, T118/10, ECLI:EU:T:2013:67; Is-Sentenza tal-Qorti Ġenerali (it-Tmien Awla) tas-7 ta' Frar 2013, - Acron OAO v Il-Kunsill tal-Unjoni Ewropea, T- 84/07, ECLI:EU:T:2013:64.
         
            (13)  Iċ-ċifra eżatta mhijiex ipprovduta billi din hija data speċifika tal-kumpanija.
         
            (14)  Ara wkoll ir-Rapport tal-Bord, EU – Footwear (WT/DS405/R), il-para. 7.403.
         
            (15)  Ara pereżempju l-islide 8 tal-preżentazzjoni ta' Yara mill-11 ta' Settembru 2018 disponibbli fis-sit https://www.yara.com/siteassets/investors/057-reports-and-presentations/conferencesrs/2018/2018-09-11-yar-handelsbanken-presentation.pdf/
         
            (16)  BP Statistical Review of World Energy 2018;
         Russian Oil and Gas Sector Regulatory Regime: Legislative Overview (King and Spalding 2017).
         
            (17)  Previżjonijiet tal-iżvilupp soċjoekonomiku għas-snin 2016 – 2036 (Il-Ministeru tal-Iżvilupp Ekonomiku tal-Federazzjoni Russa).
         
            (18)  Id-Digriet tal-Gvern tal-Federazzjoni Russa tat-30 ta' Awwissu 2013 Nru 754 dwar l-approvazzjoni tar-rati tad-dazji doganali tal-esportazzjoni fuq oġġetti esportati mill-Federazzjoni Russa barra mill-Istati li huma partijiet għall-ftehimiet dwar l-Unjoni Doganali.
         
            (19)  Fir-Rapport Annwali għall-2017, Novatek (produttur u fornitur indipendenti tal-gass naturali) identifika r-regolamentazzjoni tal-prezzijiet bħala riskju fil-konsiderazzjonijiet tiegħu dwar il-ġestjoni tar-riskju, waqt li sostna li “bħala produttur indipendenti tal-gass naturali, Novatek mhuwiex suġġett għar-regolamentazzjoni tal-prezzijiet tal-gass naturali mill-Istat. Madankollu, il-prezzijiet tal-Kumpanija huma influwenzati b'mod qawwi mill-prezzijiet stabbiliti minn korp Federali.”
         
            (20)  Disponibbli fuq http://economy.gov.ru/minec/activity/sections/macro/prognoz/ (aċċessat l-aħħar fl-4 ta' Marzu 2019).
         
            (21)  Il-paġna 9 tal-verżjoni miftuħa tal-ilment tinkludi graff bit-titlu “Is-suq dinji tal-UAN (2015)”. Is-suq tal-UAN tar-Russja huwa biss frazzjon fis-sehem “oħrajn” (1 705 000 tunnellata).
         
            (22)  3 280 000 tunnellata fl-2018 skont il-paġna 94 tal-verżjoni miftuħa tal-ilment.
         
            (23)  Pereżempju, il-paġna 45 tar-rapport tad-diretturi ta' Grupa Azoty Zaklady Azotowe Pulawy S. A. għall-2018 tipprevedi prezzijiet pjuttost stabbli tal-gass naturali fl-Unjoni sal-2020: Dan ir-rapport huwa disponibbli fil-fajl miftuħ (t18.010219).
         
            (24)  Fid-dawl tar-“Rapport dwar l-azjendi agrikoli taċ-ċereali tal-UE bbażat fuq id-data tal-FADN tal-2013”, DĠ AGRI, p. 44, f'azjenda agrikola speċjalizzata fil-qamħ komuni fi Franza, fl-2013, il-fertilizzanti (it-tipi kollha) kienu jirrappreżentaw EUR 286/ettaru. 21,94 % huwa r-riżultat miksub meta wieħed jiddividi 286 EUR bis-somma tal-kostijiet operattivi (1 003 EUR/ettaru) u tad-deprezzament (298 EUR/ettaru).
         
            (25)  Fid-dawl tar-“Rapport dwar l-azjendi agrikoli taċ-ċereali tal-UE bbażat fuq id-data tal-FADN tal-2013”, DĠ AGRI, p. 44, f'azjenda agrikola speċjalizzata fil-qamħ komuni fi Franza, fl-2013, il-fertilizzanti (it-tipi kollha) kienu jirrappreżentaw EUR 286/ettaru. Għalhekk ġie preżunt li f'azjenda agrikola bħal din, l-UAN kien jirrappreżenta sa EUR 200/ettaru (70 % ta' EUR 286/ettaru, billi l-fertilizzanti tan-nitroġenu jammontaw għal 70 % tal-użu totali ta' fertilizzanti fl-UE), li huwa 13 % tal-kostijiet totali tal-produzzjoni fl-2013. Dan il-perċentwal naqas wara l-2013. Minħabba t-tnaqqis fil-prezzijiet tal-fertilizzanti tan-nitroġenu fi Franza mill-2013 kif ippubblikat fl-“Agreste Bilan conjoncturel 2017 – Décembre 2017” (ara http://agreste.agriculture.gouv.fr/conjoncture/bilans-annuels-conjoncturels/), wieħed jista' raġonevolment jassumi li fil-kampanja 2017/2018 f'azjenda agrikola speċjalizzata fil-qamħ komuni fi Franza li kienet tuża l-UAN bħala l-uniku sors ta' fertilizzant tan-nitroġenu, l-UAN kien jirrappreżenta sa 10 % tal-kostijiet totali tal-produzzjoni.
         
            (26)  Dan il-perċentwal ikun ta' 5 % jekk jiġi kkalkolat bid-data fin-nota ta' qiegħ il-paġna 24.
         
            (27)  Fid-dawl tar-“Rapport dwar l-azjendi agrikoli taċ-ċereali tal-UE bbażat fuq id-data tal-FADN tal-2013”, DĠ AGRI, p. 44, f'azjenda agrikola speċjalizzata fil-qamħ komuni fi Franza, fl-2013, il-fertilizzanti (it-tipi kollha) kienu jirrappreżentaw EUR 286/ettaru. 15,4 % huwa r-riżultat miksub meta wieħed jiddividi 286 EUR bis-somma tal-kostijiet operattivi (1 003 EUR/ettaru) u tad-deprezzament (298 EUR/ettaru).
         
            (28)  Fid-dawl tar-“Rapport dwar l-azjendi agrikoli taċ-ċereali tal-UE bbażat fuq id-data tal-FADN tal-2013”, DĠ AGRI, p. 44, f'azjenda agrikola speċjalizzata fil-qamħ komuni fi Franza, fl-2013, il-fertilizzanti (it-tipi kollha) kienu jirrappreżentaw EUR 286/ettaru. Għalhekk ġie preżunt li f'azjenda agrikola bħal din, l-UAN kien jirrappreżenta sa EUR 200/ettaru (70 % ta' EUR 286/ettaru, billi l-fertilizzanti tan-nitroġenu jammontaw għal 70 % tal-użu totali ta' fertilizzanti fl-UE), li huwa 13 % tal-kostijiet totali tal-produzzjoni fl-2013. Dan il-perċentwal naqas wara l-2013. Minħabba t-tnaqqis fil-prezzijiet tal-fertilizzanti tan-nitroġenu fi Franza mill-2013 kif ippubblikat fl-“Agreste Bilan conjoncturel 2017 – Décembre 2017” (ara http://agreste.agriculture.gouv.fr/conjoncture/bilans-annuels-conjoncturels/), wieħed jista' raġonevolment jassumi li fil-kampanja 2017/2018 f'azjenda agrikola speċjalizzata fil-qamħ komuni fi Franza li kienet tuża l-UAN bħala l-uniku sors ta' fertilizzant tan-nitroġenu, l-UAN kien jirrappreżenta sa 10 % tal-kostijiet totali tal-produzzjoni.
         
            (29)  Dan il-perċentwal ikun ta' 5 % jekk ikkalkolat bid-data fin-nota ta' qiegħ il-paġna 23.
         
            (30)  “EU Agricultural Outlook for the Agricultural markets and Income 2017-2030, il-Kummissjoni Ewropea, 2017, p. 68, fost l-oħrajn.
         
            (31)  L-Assoċjazzjoni tal-Bdiewa Irlandiżi tirrikonoxxi li l-bdiewa Irlandiżi jħallsu fost l-ogħla prezzijiet fid-dinja għall-fertilizzanti tagħhom (t18.010593). Ir-rikorrent jorbot dan il-fatt mal-għajbien, snin ilu, tal-produttur lokali tal-fertilizzanti (t18.011682).
         
            (32)  L-impronta tal-karbonju tan-nitrat tal-ammonju fl-UE hija 1,1 tunnellata ta' ekwivalenti għas-CO2 / tunnellata tal-prodott, 2.3 fl-Istati Uniti tal-Amerka u 2.6 fir-Russja. Sors: “Growing together”, Fertilizers Europe, 2018.
         
            (33)  Il-Kummissjoni Ewropea, id-Direttorat Ġenerali għall-Kummerċ, id-Direttorat H, Rue de la Loi 170, 1040 Brussell, Il-Belġju.
         
            (34)  ĠU L 79, 21.3.2019, p. 9.